
                                  Forord

Forord.

Biskop Berkeleys skrifter er i sit slags enestaaende i den engelske, ja
maaske i alle literaturer. Forfatterens originale tanker angaaende
natur, aand, religion osv. er fremstillede med en enestaaende klarhed
og med en overbevisende kraft og konsekvens. Nøgtern i sin
bevisførelse, stadig gaaende ud fra erfaringen, fører han os til store
høider. Under fuldt sollys giver han os sine aabenbaringer. Han er
saaledes en af den nyere tids betydeligste klassiske forfattere.

Berkeley har spillet en stor rolle i historien. Hans eftervirkninger
kan spores den dag idag; thi hans verdensbetragtning deles endnu af
mange af de betydeligste tænkere, og selv for dem, der ikke har kunnet
slutte sig til den, har den været en drivende kraft. Han hører til de
forfattere, som det ikke gaar an at gaa udenom.

Men specielt for begyndere paa tænkningens felt spiller Berkeley en
stor rolle. Hans simple methode og hans klare fremstilling gjør hans
skrifter til en ypperlig indledning til en selvstændig tænkning. Derfor
har ogsaa betydelige tænkere fremhævet studiet af dem som særdeles
instruktivt.

Af Berkeleys skrifter foreligger flere i udenlandske oversættelser.
Saaledes «Principles of Human Knowledge» i tysk udgave i Kirchmann’s
«Philosophische Bibliothek». Det skrift, der her foreligger i norsk
oversættelse under titelen «Aand og Natur», har hos Berkeley titelen
«ThreeDialogues between Hylas and Philonous». Det indeholder samme
tanker som «Principles», men i en endnu lettere fremstilling. Det er
saaledes et i god betydning populært tænkerarbeide.

Under betragtning af, at vi hos os har saa yderst faa oversættelser af
engelske skrifter udenfor opbyggelses- og roman-literaturen, er der
dobbelt grund til at paaskjønne, at den Steenske forretning har
overtaget forlaget af en norsk udgave af dette skrift.

Hermed være da dette yderst interessante, lærerige og letforstaaelige
skrift anbefalet til studium i rigt maal blandt det læsende publikum!

Kristiania i januar 1893.

Dr. J. Mourly Vold.

                          Oversætterens forord

Nærværende Oversættelse er udført efter A. C. Frasers Udgave af
Berkeleys samlede Verker, Oxford 1871. Af Udgiverens Noter har jeg
taget med, hvad der syntes mig at have Interesse.

Hr. Professor Dr. J. Mourly Vold har under Oversættelsen meddelt mig
flere værdifulde Vink, for hvilke jeg frembærer min bedste Tak.

C. N.

                                Indledning

George Berkeley, Begrunderen af den moderne Idealisme, er født den 12te
Marts 1685 paa Dysert castle ved Thomastown i Irland. I 1696 blev han
sat ind paa den berømte Kilkennyskole, af hvis Elever saa mange har
vundet et stort Navn i Forskningens Historie, og i 1700 indskreves han
som Student ved Trinity College i Dublin. Her gjorde han sig snart
bemærket ved sin Evne til dybsindig Grublen over de vanskeligste
Problemer, og dette i Forening med noget vist letvakt entusiastisk og
sværmerisk hengivent i hans Natur voldte, at han snart ansaaes for et
stort Geni og snart for en ren Idiot. Det var en aandelig voldsomt
bevæget Tid; den afgjørende Kamp mod Middelalderens Verdensanskuelse
udkjæmpedes paa alle Omraader. Berkeley modtog de sterkeste Indtryk af
de stridende Retninger gjennem Descartes’ og Newtons storslagne
Arbeider, men først og fremst af Lockes banebrydende Essay concerning
Human Understanding, det grundlæggende Verk for al empirisk Psykologi.
— I 1707 udgav han to matematiske Afhandlinger og i 1709 New Theory of
Vision, hvori han udvikler hele sin nye psykologiske Teori. Det næste
Aar bragte hans Hovedverk Principles of Human Knowledge, hvor den nye
Lære har faat sit fuldeste Udtryk. De her oversatteSamtaler er skrevne
i 1713. — I 1728 reiste han ledsaget af sin Hustru og nogle Venner til
Rhode Island for at grundlægge en Læreanstalt med det Maal at virke for
de vildes Omvendelse, men maatte efter tre Aars Ophold der vende
tilbage til England, da Regjeringen ikke vilde understøtte ham. Siden
skrev han Alciphron, en ny Række Samtaler, i hvilke han undersøgte og
gjendrev de forskjellige Former for Tidens Fritænkeri. I 1734 blev han
Biskop i Cheyne. Det sidste betydelige Verk fra hans Haand var Siris,
der indeholder nogle af de dybeste Tanker i Berkeleys Metafysik. Han
døde den 14de Januar 1753.

C. N.

                             Første Samtale

Første Samtale.

Filonous: Godmorgen, Hylas, jeg ventede ikke at finde dig ude saa
tidlig.

Hylas: Jeg pleier ikke at være saa tidlig oppe, men jeg var saa optaget
af et Emne, vi diskuterede igaaraftes, at jeg ikke kunde sove. Jeg stod
derfor op og gik mig en Tur ned i Haven.

Fil. Det var heldigt, at du endelig en Gang med egne Øjne fik se,
hvilke uskyldige og forædlende Nydelser, du lader gaa forbi dig hver
Morgen. Gives der en skjønnere Stund paa Dagen eller en vidunderligere
Aarstid? Den blodigrøde Himmel, Fuglenes lidenskabelige lokkende Sang,
den milde krydrede Duft fra Trær og Blomster, det varmende Lys fra
Solen, der nu løfter sig høiere og høiere, — disse og tusen andre
navnløse Undere fylder Sjælen med mystisk Henrykkelse. Vore Sanser er
paa denne Tid af Dagen friske og vaagne, de aabner sig for at fyldes af
de Stemninger, som Havens Ensomhed og Morgenens Ro kalder tillive. —
Men jeg er bange, jeg forstyrrer dig, du lod netop til at være fordybet
i dine egne Tanker.

Hyl. Det er sandt, og jeg vil være dig meget taknemmelig, hvis du vil
tillade mig i nogen Tid at følge mine egne Betragtninger. Ikke saa at
forstaa, at jeg paa nogen Maade vil give Slip paa dit Selskab, thi mine
Tanker flyder altid lettere, naar jeg gaar sammen med en Ven, end naar
jeg er alene; men jeg maa faa Lov at bede dig om at høre paa dem.

Fil. Hjertelig gjerne. Det var det, jeg vilde have bedet dig om, hvis
du ikke var kommet mig i Forkjøbet.Hyl. Jeg tænkte paa, hvad det dog er
for nogle underlige Mennesker disse Filosofer, som til alle Tider,
enten for at udmærke sig fremfor den almindelige Hob eller af en anden
mærkelig Grund, har paastaaet, at de ikke tror nogetsomhelst eller
ogsaa tror de underligste TingSml. Principles of Human Knowledge,
Introduction, I.. Dette kunde man imidlertid finde sig i, hvis ikke
deres Paradoxer og Tvil førte til Resultater, der var til Skade for
hele Menneskeslægten. Thi naar jevne Hverdagsmennesker, som har liden
Tid til Studier, hører Folk, der antages at have tilbragt hele sit Liv
med at tilegne sig Kundskaber, aabent erkjende sig uvidende om alt
muligt eller hævde Meninger, som staar i den stærkeste Modsætning til
de mest indlysende, almindelig anerkjendte Grundsætninger, fristes de
til at nære Mistillid til de høieste Sandheder, der før ansaaes for
hellige og urørlige.

Fil. Jeg er fuldstændig af samme Mening som du med Hensyn paa den
Skade, som affekteret Tvil hos enkelte Filosofer og skruede Fantasier
hos andre kan foraarsage. Ja, jeg er i den sidste Tid gaat saa vidt i
dette, at jeg har opgivet mange af Filosofernes ophøiede Forestillinger
for at antage den jevne Mands Syn. Og jeg forsikrer dig, at jeg efter
denne Forkastelse af Metafysikens Begreber og Tilbagevenden til
Naturens og den sunde Menneskeforstands Lærdomme har vundet en
forunderlig Klarhed over meget, saa jeg nu forstaar en hel Del, hvor
jeg før blot saa Gaader og Undere.

Hyl. Hvor det glæder mig at høre, at der intet var i de Rygter, som er
kommet mig for Øre om dig.

Fil. Nei, hvad siger du, Rygter?

Hyl. Jo, du skulde i Selskabet igaaraftes have hævdet den aller
urimeligste Mening, som nogensinde er blevet udtalt, nemlig, at der
ikke gives Materie.

Fil. At der ikke findes noget saadant som det, Filosoferne kalder
Materie, er min alvorlige Overbevisning, men hvis man kunde bringe mig
til at se noget fornuftstridigt eller søgt i denne min Opfatning, vilde
jeg forkaste den og antage den modsatte.

Hyl. Hvad er det, du siger! Kan der da være noget mere fantastisk,
noget mere stødende for al sundMenneskeforstand, eller noget, som mere
aabenbart vidner om uhelbredelig Tvilesyge end at tro, at der ikke
findes Materie?

Fil. Saa sagte, min gode Hylas. Tænk, om det skulde vise sig, at du med
din Mening hævder et værre Paradox og en større Meningsløshed, og at du
altsaa er en uforbederligere Tviler end jeg.

Hyl. Du kan ligesaa let overbevise mig om, at Delen er større end det
hele, som faa mig til at opgive min Mening for at undgaa Paradoxer og
Tvil.

Fil. Du er altsaa villig til at erkjende den Mening for sand, der ved
nærmere Granskning viser sig at være mest tiltalende for den sunde
Menneskeforstand og længst borte fra al Tvil?

Hyl. Det er jeg. Siden du nu har foresat dig at ville stille de
klareste Begreber i Tvil, skulde jeg for en Gangs Skyld have Lyst til
at høre, hvad du har at sige.

Fil. Sig mig da, Hylas, hvad mener du med en Skeptiker?

Hyl. Det samme, som alle andre: en, der ikke er sikker paa nogen Ting.

Fil. Den, der altsaa ikke nærer nogen Tvil angaaende et særligt Emne,
kan da ikke kaldes en Skeptiker?

Hyl. Nei.

Fil. Bestaar Tvil i at holde sig til den positive eller negative Side
af et Spørgsmaal?

Hyl. Enhver, der forstaar sit Modersmaal, maa vide, at Tvil betegner en
Vaklen mellem begge.

Fil. Altsaa kan den, der benægter noget, ikke mere kaldes Tviler end
den, der hævder noget?

Hyl. Nei.

Fil. Du erkjender altsaa, at den ene med sit nei ikke er mere Skeptiker
end den anden med sit ja?

Hyl. Jeg erkjender det.

Fil. Hvordan kan du da kalde mig en Skeptiker, Hylas, naar jeg blot
benægter det, du hævder, nemlig Materiens Tilværelse. Jeg er jo for
alt, du kan vide i modsat Retning, lige ubetinget i mit nei, som du i
dit ja.

Hyl. Stop lidt, Filonous, jeg har nok været lidt for hastig med min
Definition, men en skal ikke hefte sig ved et Feiltrin hos Modparten.
Jeg sagde rigtignok, at en Skeptiker var en, der tviler om alle Ting,
men jeg skulde have lagt til: eller benægter Tingenes Virkelighed eller
Sandhed,Fil. Hvilke Ting? Mener du Videnskabens Principer og
Kjendsgjerninger? De er jo, som du ved, almengyldige Begreber, der
følgelig er uafhængige af Materien: at benægte dens Tilværelse er
derfor ikke ensbetydende med at fornægte dem.

Hyl. Jeg indrømmer det, men er der da ingen andre Ting til? Hvad synes
du om at mistro Sanserne, at benægte de sanselige Tings virkelige
Tilværelse eller paastaa ikke at vide noget om dem? Er ikke det nok til
at kalde en Mand Skeptiker?

Fil. Lad os derfor undersøge, hvem af os, der benægter de synlige Tings
Existens eller paastaar at være mest uvidende om dem. Thi han maa, hvis
jeg har forstaaet dig ret, være den største Skeptiker.

Hyl. Ja, lad os det.

Fil. Hvad mener du med sanselige Ting?

Hyl. De Ting, der opfattes med Sanserne. Hvad andet skulde jeg vel
mene?

Fil. Undskyld mig, Hylas, men jeg maa bede dig udtrykke din Mening saa
klart som muligt, da det kan bidrage i høi Grad til at forkorte vor
Undersøgelse. Lad mig derfor stille dig et nyt Spørgsmaal. Er det blot
de Ting, der opfattes umiddelbart, der siges at opfattes gjennem
Sanserne, eller kan de Ting medrette kaldes sanselige, der opfattes
middelbart eller ved Hjælp af noget andet.

Hyl. Jeg forstaar dig ikke rigtig.

Fil. Naar jeg læser en Bog, opfatter jeg umiddelbart blot Bogstaverne,
men middelbart eller ved Hjælp af dem modtager min Aand Begreber som
Gud, Dyd, Sandhed o. s. v. At Bogstaverne virkelig er sanselige Ting,
som vi umiddelbart ser med vore Øine, er utvilsomt, men jeg skulde have
Lyst til at vide, om du ogsaa antager de med Bogstaverne betegnede
Begreber for at være det.

Hyl. Nei, langtfra, det vilde være meningsløst at anse Gud eller Dyd
for sanselige Ting, skjønt de af vor Aand opfattes ved Hjælp af synlige
Tegn, der er valgt vilkaarlig som Udtryk for disse Begreber.

Fil. Det lader altsaa til, at du med sanselige Ting blot mener
saadanne, der opfattes umiddelbart gjennem Sanserne.

Hyl. Saa er det.

Fil. Naar jeg altsaa ser en Del af Himmelen rød, en anden blaa, og min
Forstand deraf drager den Slutning,at der maa være en Aarsag til denne
Farveforskjel, kan denne Aarsag altsaa ikke siges at være en sanselig
Ting eller noget, som opfattes gjennem Synet.

Hyl. Nei.

Fil. Og fremdeles, naar jeg hører en hel Del forskjellige Lyd, kan jeg
altsaa ikke siges at høre Aarsagerne til disse Lyd.

Hyl. Nei.

Fil. Og naar jeg gjennem min Følesans fornemmer en Ting at være varm
eller tung, saa kan jeg ikke sige, at jeg føler Aarsagen til dens Varme
eller Vægt.

Hyl. For at forebygge flere saadanne Spørgsmaal, skal jeg engang for
alle sige dig, at med sanselige Ting mener jeg blot saadanne, der
opfattes gjennem Sanserne, og at Sanserne faktisk ikke modtager andet
end det, der fornemmes umiddelbart; thi de drager ingen Slutninger. At
trænge frem til Aarsager eller Foranledninger fra Virkninger og
Tilsyneladelser, der alene iagttages af Sanserne, er udelukkende
Forstandens Gjerning.

Fil. Vi er altsaa enige om, at de sanselige Ting blot er saadanne, der
umiddelbart opfattes gjennem Sanserne. Fremdeles maa jeg spørge dig, om
vi gjennem Synet umiddelbart opfatter andet end Lys, Farver og Former,
gjennem Hørelsen andet end Lyd, med Tungen andet end Smag, gjennem
Næsen andet end Lugt eller gjennem Følelsen andet end Tryks- og
Modstandsfornemmelser.

Hyl. Nei.

Fil. Det er altsaa din Mening, at naar alle sanselige Egenskaber tænkes
bort, bliver der intet tilbage at fornemme.

Hyl. Det er min Mening.

Fil. De sanselige Ting er altsaa blot saa og saa mange sanselige
Egenskaber eller Forbindelser af sanselige Egenskaber.

Hyl. Ja.

Fil. Varme er altsaa en sanselig Ting?

Hyl. Ganske vist.

Fil. Bestaar de sanselige Tings Virkelighed i at fornemmes (be
perceived), eller har de nogen Tilværelse, uafhængig af Fornemmelse
(their being perceived), uden noget Forhold til en Bevidsthed
(mind)?Hyl. At være (exist) er en Ting, og at fornemmes en anden.

Fil. Jeg taler bare om de sanselige Ting, og jeg spørger dig, om du med
disses virkelige Tilværelse mener Tilværelse (subsistence) udenfor
Bevidstheden og uafhængig af Sanseiagttagelse?

Hyl. Jeg mener en virkelig absolut Tilværelse, forskjellig fra og uden
noget Forhold til Sanseiagttagelsen.

Fil. Hvis man altsaa tilstaar Varmen en virkelig Tilværelse, maa den
existere uafhængig udenfor Bevidstheden.

Hyl. Ja.

Fil. Sig mig, Hylas, gjælder denne virkelige Tilværelse for alle
Varmegrader, som vi kan føle, eller er der nogen Grund til at tillægge
nogle den og frakjende andre den, og hvis saa er, vær da saa snil at
lade mig vide hvorfor.

Hyl. Enhver Varmegrad, vi føler med vore Sanser, kan vi være sikre paa
findes i den Gjenstand, som foraarsager den.

Fil. Hvad for noget? Den høieste saavelsom den laveste?

Hyl. Javist, og det af samme Grund, nemlig at begge Grader opfattes
gjennem Sanserne. Den høiere opfattes jo lettere, og er der nogen
Forskjel, maa vi derfor være sikrere paa den høieres virkelige
Tilværelse end den laveres.

Fil. Men foraarsager ikke den voldsomste og intenseste Varme en meget
stor Smerte?

Hyl. Jovist.

Fil. Og eier et fornemmelsesløst (unperceiving) Væsen Evne til at føle
Smerte eller Lyst?

Hyl. Nei, ganske vist ikke.

Fil. Er din Materie et Væsen uden Sanser, eller er det begavet med
Sansning?

Hyl. Den er naturligvis uden Sanser.

Fil. Følgelig kan den ikke føle Smerte.

Hyl. Nei, paa ingen Maade.

Fil. Og heller ikke føle den høieste Varmegrad, som du jo erkjender
medfører en ikke ringe Smerte.

Hyl. Jeg indrømmer det.

Fil. Hvad skal vi da sige om denne ydre Gjenstand: er det en materiel
Substans eller ikke?

Hyl. Det er en materiel Substans, der er udrustet med sanselige
Egenskaber.

Fil. Men hvordan kan der da findes Varme i den?Er det ikke dig, som
paastaar, at Smerte ikke kan være til i en materiel Substans? Jeg vilde
gjerne, du skulde klargjøre dette Punkt.

Hyl. Lad os holde inde et Øieblik, Filonous; jeg er bange, jeg var for
rask paa det, da jeg indrømmede, at intens Varme var en Smerte. Jeg
skulde være mere tilbøielig til at tro, at Smerte er forskjellig fra
Varme og en Følge eller Virkning af den.

Fil. Naar du fører din Haand hen til Ilden, modtager du da et enkelt
ensartet Indtryk (sensation) eller to forskjellige Indtryk?

Hyl. Bare et enkelt Indtryk.

Fil. Fornemmes ikke Varmen umiddelbart?

Hyl. Jo.

Fil. Og Smerten?

Hyl. Paa samme Maade.

Fil. Da nu altsaa begge Fornemmelser opfattes umiddelbart paa samme
Tid, og Ilden alene fremkalder en enkel Forestilling (idea), er
følgelig denne samme enkle Forestilling baade den voldsomme,
umiddelbart følte Varme og Smerten, altsaa er den umiddelbart opfattede
voldsomme Varme ikke noget forskjelligt fra en særskilt Art Smerte.

Hyl. Det synes saa.

Fil. Men prøv alligevel, Hylas, om du i Tanken kan forestille dig et
voldsomt Sanseindtryk (sensation), der ikke ledsages af en Behag- eller
Smertefølelse.

Hyl. Det kan jeg ikke.

Fil. Eller kan du danne dig en Forestilling om Smerte eller Behag i
Almindelighed, abstraheret fra enhver enkelt Forestilling om Varme,
Kulde, Smag, Lugt o. s. v.?

Hyl. Nei.

Fil. Følger ikke deraf, at en fornembar Smerte ikke er noget
forskjelligt fra de aller voldsomste Sanseindtryk eller Forestillinger?

Hyl. Unægtelig, og skal jeg sige Sandheden, begynder jeg allerede at
faa en Anelse om, at en meget sterk Varme blot har Tilværelse for en
Bevidsthed, som Sanseindtryk.

Fil. Jasaa — du befinder dig altsaa paa det skeptiske Stadium, vaklende
mellem ja og nei?

Hyl. Nei; jeg tror nok, jeg kan sige ja foreløbig. En meget voldsom og
smertefuld Varmefornemmelse kan ikke existere udenfor en
Bevidsthed.Fil. Den har altsaa ikke efter din Mening nogen virkelig
Tilværelse?

Hyl. Nei, forekommer det mig.

Fil. Det er altsaa sikkert, at der i Naturen ikke gives et virkeligt
varmt Legeme?

Hyl. Jeg har ikke benægtet, at der er nogen virkelig Varme i Legemerne.
Jeg siger bare, at der ikke findes en saadan Ting som voldsom, virkelig
Varme.

Fil. Men sagde du ikke for en Stund siden, at alle Varmegrader var lige
virkelige, eller hvis der var nogen Forskjel mellem dem, saa var den
høiere Grad mere utvilsomt virkelig end den lavere.

Hyl. Det er sandt; men det var, fordi jeg ikke dengang saa, hvor stor
Grund der var til at skjelne mellem dem, noget, jeg nu klart indser. Da
nemlig intens Varme ikke er andet end en egen Art Smertefornemmelse, og
Smerte blot kan føles af et sansende Væsen, kan altsaa intens Varme
ikke i Virkeligheden existere i en materiel Substans uden Sanser. Men
det er ingen Grund til at paastaa, at en lavere Grad af Varme ikke
skulde kunne findes i en saadan Substans.

Fil. Men hvordan skal man kunne skjelne den Varme, der er til for en
Bevidsthed, fra den, der kan tænkes tilværende udenfor Bevidstheden?

Hyl. Det er ikke vanskeligt. Du ved, selv den ringeste Grad af Smerte
kan ikke existere uden som en Følelse, følgelig er enhver Varmegrad,
som fremkalder Smerte, blot til for den Bevidsthed, der føler den som
saadan. Men ingenting tvinger os til at antage det samme om de andre
Varmegrader.

Fil. Var det ikke saa, at du for en Stund siden hævdede, at intet Væsen
uden Sanser kunde føle Behag ligesaalidt som Smerte?

Hyl. Jo.

Fil. Og kan ikke Varme i en mild tempereret Grad — saa den ikke
foraarsager Smerte — være en behagelig Fornemmelse?

Hyl. Naa, og hvad saa?

Fil. Deraf følger, at den ikke kan existere udenfor en Bevidsthed i en
fornemmelsesløs Substans eller lignende.

Hyl. Det synes virkelig saa.Fil. Eftersom altsaa baade de behagelige
Varmegrader og de ubehagelige blot kan existere i en tænkende Substans,
maa vi jo drage den Slutning, at andre Legemer er absolut ufølsomme for
enhver Grad af Varme.

Hyl. Ved nærmere Ettertanke finder jeg det ikke saa indlysende, at
Varme i og for sig fremkalder en behagelig Fornemmelse, men at en sterk
Varme volder Ubehag (pain), er sikkert nok.

Fil. Jeg paastaar ikke, at Varme fremkalder et saa stort Behag, at det
kan sammenlignes med den sterke Smertefornemmelse, som opstaar ved
intens Varme. Men indrømmer du, at Følelsen af Behag er der, om end i
aldrig saa svag Form, har du sluttet dig til min Mening.

Hyl. Jeg synes nu, det heller burde kaldes en Ligevægtstilstand uden
Lyst- eller Smertefølelse; det eneste, man føler, synes at være Frihed,
saavel for Behag, som for Ubehag. Og at en saadan Tilstand er
karakteristisk for en ikke-tænkende Substans, haaber jeg, du vil
indrømme.

Fil. Siden det lader til at være din Mening, at Varme overhovedet eller
en mild Varmegrad ikke volder Behag, ved jeg ingen anden Maade at
overbevise dig paa, end at appellere til dine Sanser. Men hvad mener du
saa om Kulde?

Hyl. Det samme, som jeg mener om Varme. Sterk Kulde fremkalder Smerte;
at føle en meget sterk Kulde, er det samme, som at føle sterkt Ubehag:
altsaa kan Kulden ikke være til udenfor Bevidstheden; men baade en
ringere Kuldegrad og en lavere Varmegrad kan være til uafhængig af
Bevidstheden.

Fil. Derfor maa de Legemer, som meddeler os Varme, naar vi kommer dem
nær, have Varme i sig i en svag Grad, og de, som meddeler os Kulde,
have Kulde i sig.

Hyl. Det maa de.

Fil. Kan nogen Læresætning være sand, der med Nødvendighed fører til et
meningsløst Resultat?

Hyl. Visselig ikke.

Fil. Er det ikke meningsløst at tænke sig den samme Ting som kold og
varm paa samme Tid? Hyl. Jo.

Fil. Sæt nu, at din ene Haand er varm og den anden kold, og at de saa
begge to samtidig føres ned i det sammeKar lunkent Vand: vil da ikke
Vandet synes koldt for den ene Haand og varmt for den anden?Sml.
Principles of Human Knowledge, sect. 14.

Hyl. Jo.

Fil. Maa vi da ikke ifølge dine Præmisser slutte, at det i
Virkeligheden er koldt og varmt paa samme Tid? Altsaa, ifølge din egen
Tilstaaelse, en Meningsløshed.

Hyl. Jeg tilstaar, at det synes saa.

Fil. Følgelig er dine Præmisser falske, da du har indrømmet, at ingen
sande Præmisser leder til en Meningsløshed.

Hyl. Men kan da noget være mere meningsløst end at sige, at der ikke er
Varme i Ilden?

Fil. Men sig mig — jeg spørger i den Hensigt at faa det omstridte Punkt
endnu klarere frem —, bør vi ikke under fuldkommen lige Omstændigheder
fælde den samme Dom?

Hyl. Selvfølgelig.

Fil. Naar din Finger bliver stukker med en Knappenaal, trænger da ikke
Naalen ind mellem Kjødets Fibre?

Hyl. Jo.

Fil. Og naar et glødende Kul brænder din Finger, sker da det samme?

Hyl. Nei.

Fil. Da du altsaa ikke tror, at den Fornemmelse, der foraarsages af
Knappenaalen, eller en lignende sidder i selve Naalen, saa skulde du
heller ikke ud fra dit Standpunkt mene, at den Fornemmelse, Varmen
fremkalder, eller en lignende, er i Ilden.

Hyl. Naa, da det vel ikke kan være anderledes, faar jeg nok give mig
paa dette Punkt og erkjende, at Varme og Kulde blot er Fornemmelser i
vor Hjerne; men der er stadig igjen nok Egenskaber til at sikre de ydre
Tings Virkelighed.

Fil. Men hvad siger du vel, Hylas, hvis det skulde vise sig, at det
samme er Tilfældet med alle andre sanselige EgenskaberSml. Principles
of Human Knowledge, sect. 14, 15., at de ligesaalidt som Varme og Kulde
kan have nogen Tilværelse udenfor Bevidstheden.

Hyl. Ja, hvis du kan bevise det, skal jeg indrømme, at du har rykket
dit Maal temmelig nær. Men jeg tviler i høieste Grad paa Muligheden
deraf.Fil. Lad os undersøge de forskjellige Sansefornemmelser, en efter
en. Hvad mener du om Smagen? Tror du, den kan findes udenfor
Bevidstheden eller ikke?

Hyl. Kan nogen Mand med sin fulde Forstand tvile paa, at Sukker er sødt
eller Malurt bittert?

Fil. Sig mig en Ting, Hylas, er en sød Smag en egen Form af Behag eller
behagelig Fornemmelse, eller ikke?

Hyl. Vist er det en behagelig Fornemmelse.

Fil. Og er ikke det bitre noget ubehageligt eller ondt (pain)?

Hyl. Jo.

Fil. Naar altsaa Sukker og Malurt er ikke-tænkende legemlige
Substanser, der existerer udenfor vor Bevidsthed, hvordan kan da Sødhed
og Bitterhed, d. v. s. Behag og Ubehag, være knyttet til dem?

Hyl. Stop et lidet Øieblik, Filonous; jeg ser nu, hvad det er, som hele
Tiden har ført mig paa Vildspor. Du spurgte om Varme og Kulde, Sødhed
og Bitterhed ikke var særegne Former af Smerte- og Behagfornemmelser,
hvortil jeg simpelthen svarede, at saa var Tilfælde. Men jeg skulde
naturligvis have skjelnet, f. Ex. saaledes: disse Egenskaber er, naar
de fornemmes af os, Former af Smerte eller Behag, men kun forsaavidt de
fornemmes af os, ikke som tilhørende de ydre Gjenstande. Vi maa derfor
ikke absolut slutte, at der ingen Varme er i Ilden eller Sødhed i
Sukkeret, men blot at Varme eller Sødhed, opfattet af os, ikke er i
Ilden eller Sukkeret. Hvad siger du hertil, Filonous?

Fil. Jeg siger, at det ikke vedkommer Sagen. Vor Diskussion gik helt og
holdent ud fra de sanselige Ting, efter din egen Definition: det, der
umiddelbart opfattes gjennem Sanserne. Og hvilkesomhelst andre
Egenskaber, forskjellige fra disse, du end maatte tale om, saa har jeg
ingenting med dem at gjøre, de vedkommer ikke denne Diskussion. Du kan
jo godt paastaa at have opdaget visse Egenskaber, som du ikke opfatter
med Sanserne, og paastaa, at denslags usanselige Egenskaber findes i
Sukker og Ild. Men jeg begriber paa ingen Maade, hvad det kan nytte
dig. Sig mig derfor endnu engang, erkjender du, at Varme og Kulde, søde
og bitre Fornemmelser (jeg mener Fornemmelser, der kan opfattes gjennem
Sanserne) kan existere udenfor Bevidstheden?

Hyl. Jeg skjønner, det nytter ikke at være paastaaelig,- 12 -

saa jeg har intet andet at gjøre end at opgive mine Meninger om disse
Egenskaber, skjønt jeg tilstaar, det lyder underligt at sige, at Sukker
ikke er sødt.

Fil. Men husk saa videre paa, at det, der i Almindelighed synes sødt,
kan forekomme en syg Gane at være bittert. Og ingenting er sikrere, end
at mange Mennesker finder forskjellig Smag i den samme Mad; vi ved jo,
at det, som for en er en udsøgt Nydelse, er en Gru for en anden. Og
hvordan var det muligt, hvis Smagen var en Egenskab ved Maden?

Hyl. Sandelig, om jeg ved det.

Fil. Dernæst gaar vi over til Lugten. Mener du ikke, at hvad der er
bleven sagt om Smagen ogsaa i alle Henseender gjælder for Lugten? Kan
den ikke baade være en behagelig og en ubehagelig Fornemmelse?

Hyl. Jo, ganske vist.

Fil. Men da er det vel ikke din Mening, at den kan findes i en
fornemmelsesløs (unperceiving) Ting?

Hyl. Nei.

Fil. Eller tror du, at Smuds og Stank gjør det samme ubehagelige
Indtryk paa de Dyr, der lever af Affald, som paa os?

Hyl. Paa ingen Maade.

Fil. Maa vi da ikke med Hensyn til Lugt drage den samme Slutning, som
af de førnævnte andre Sansefornemmelser, nemlig, at de blot kan findes
hos en Sjæl eller fornemmende (perceiving) Substans?

Hyl. Jeg tror det.

Fil. End Lyd da! Hvad skal vi saa tro om den? Er det en Egenskab, der i
Virkeligheden er fast forbunden med Tingene eller ikke?

Hyl. At den ikke sidder i de lydende Legemer, fremgaar f. Ex. deraf, at
en Klokke, der bringes til at slaa i et lufttomt Rum, ikke frembringer
nogen Lyd. Luften maa derfor ansees for en Betingelse for al Lyd.

Fil. Hvad Grund er der til at tro det, Hylas?

Hyl. Naar der opstaar en Bevægelse i Luften, staar den Lyd, som derved
fremkommer, altid i Forhold til Luftvibrationen; uden nogen Bevægelse i
Luften hører vi slet ingen Lyd.

Fil. Selv om jeg nu indrømmer, at vi aldrig hører en Lyd, uden naar der
er nogen Bevægelse i Luften, kan jeg— r3 —

•dog ikke skjønne, at du deraf kan slutte, at Lyden selv er i Luften.

Hyl. Det er jo netop denne Bevægelse i Luften omkring os, der i
Bevidstheden frembringer Indtrykket af Lyd. 'Thi et Slag paa Ørets
Trommehinde sætter denne i Svingning, Svingningen forplanter sig
gjennem Hørenerverne til Hjernen, og Sjælen modtager det Indtryk
(sensation), vi kalder Lyd.

Fil. Lyd er altsaa et Indtryk?

Hyl. Ja, som opfattet af os er Lyd en egen Slags Fornemmelse
(sensation) i Bevidstheden.

Fil. Men kan en Fornemmelse existere udenfor Bevidstheden?

Hyl. Vist ikke.

Fil. Hvordan kan da Lyd, naar det er en Sansefor-nemmelse, være i
Luften, naar du med Luft mener en Substans uden Evne til at modtage
Sanseindtryk og med selvstændig Tilværelse udenfor Bevidstheden?

Hyl. Du maa skjelne mellem Lyden, som den opfattes af os, og som den er
i sig selv, Filonous, eller — hvad der er den samme Ting — mellem den
Lyd, vi umiddelbart fornemmer, og den, som er til udenfor os. Den
første er naturligvis en egen Art Sansefornemmelse, den sidste blot en
svingende eller bølgende Bevægelse.

Fil. Jeg troede, at jeg allerede havde besvaret den Indvending engang
før i et lignende Tilfælde. Men for at tale om en anden Ting: er du da
vis paa, at Lyd blot er Bevægelse?

Hyl. Ja.

Fil. De Egenskaber, som derfor tillægges Lyden, kan altsaa med fuld Ret
tillægges Bevægelsen?

Hyl. Ja.

Fil. Det giver da god Mening at tale om Bevægelse som en Ting, der er
høi, yndig, skarp eller dyb.

Hyl. Jeg ser, du er fast bestemt paa ikke at ville forstaa mig. Er det
da ikke klart, at disse Egenskaber blot tilhører den sanselige Tone
eller Lyden i Ordets almindelige Betydning, men ikke Lyden i den
virkelige, filosofiske Betydning, efter hvilken den, som jeg nys sagde
dig, blot er en vis Bevægelse i Luften.

Fil. Det lader altsaa til, at der er to Slags Lyd —— II —

en simpel, hverdagslig, nemlig den, som høres, en andeni filosofisk og
virkelig.

Hyl. Netop, saa er det.

Fil. Og den sidste bestaar i Bevægelse?

Hyl. Det har jeg jo allerede sagt.

Fil. Sig mig, Hylas, til hvilken Sans tror du, Forestillingen om
Bevægelse hører: til Høresansen?

Hyl: Nei, til Syns- og Følesansen.

Fil. Efter din Mening skulde altsaa Lyden kunne sees; eller føles, men
aldrig høres?

Hyl. Hør her, Filonous — du kan jo godt, om du har Lyst, gjøre min
Mening latterlig, men det vil ikke forandre noget med Hensyn til Sagens
Sandhed. Jeg indrømmer saa gjerne, at de Slutninger, du tvinger mig til
at drage, høres noget besynderlige ud; men du ved, at det almindelige
Sprog dannes af og for Folket; vi maa derfor ikke undres over, om
Udtryk, der formes for at udtrykke den filosofiske Sandhed, synes
urimelige og misvisende.

Fil. Er du alt kommen saa langt paa Vei? Jeg vil sige dig, at det ikke
forekommer mig at være en liden Seir at have faaet dig til at gaa saa
let over almindelige Talemaader og Meninger. Det bør nemlig udgjøre en
vigtig Del af vor Undersøgelse at faa Rede paa, hvilke Meninger ligger
længst borte fra Alfarveien og støder den sunde Menneskeforstand mest.
Men kan du da ikke anse det for mere end et filosofisk Paradox at sige,
at virkelige Lyd aldrig høres, og at Lydindtrykkene opfattes gjennem en
anden Sans. Er der intet i dette, som strider mod Tingenes Natur og
Sandheden?

Hyl. Skal jeg sige Sandheden, maa jeg tilstaa, at jeg ikke liker denne
Maade at sige Tingen paa. Men efter de Indrømmelser, jeg allerede har
gjort, maa jeg vel lige saa godt først som sidst tilstaa, at Lyd ikke
har nogen virkelig Tilværelse udenfor Bevidstheden.

Fil. Og jeg haaber, du ikke vil gjøre nogen Vanskeligheder ved at
erkjende det samme om Farverne?

Hyl. Undskyld, med Farverne er det en ganske anden Sag. Kan noget være
klarere, end at vi ser dem paa Tingene?

Fil. De Ting, du taler om, er vel da materielle Substanser, der
existerer udenfor Bevidstheden?

Hyl. Ja.

Fil. Og de bærer de sande og virkelige Farver i sig.— II —

Hyl. Hver synlig Ting har den Farve, som vi ser den fremtræde med for
vort Øie.

Fil. Hvad mener du med det? Gives der andre synlige Gjenstande end de,
vi ser?

Hyl. Nei.

Fil. Og opfatter vi noget gjennem Sanserne, uden at det sker
umiddelbart?

Hyl. Hvor ofte skal jeg være nødt til at gjentage den samme Ting? Nei,
siger jeg dig.

Fil. Vær lidt taalmodig, gode Hylas, og sig mig endnu engang, om der er
andre Ting, som opfattes umiddelbart gjennem Sanserne, end de sanselige
Egenskaber. Jeg ved, at du engang har besvaret det Spørgsmaal med nei,
men nu vilde jeg, du skulde sige mig, om du stadig er af samme Mening.

Hyl. Ja, jeg er.

Fil. Sig mig saa videre — er din materielle Substans en sanselig
Egenskab eller sammensat af sanselige Egenskaber?-

Hyl. Ak, hvilke Spørgsmaal, du kommer med! Hvem har tænkt noget
saadant?

Fil. Jeg spørger, fordi du med dit: hver synlig Gjenstand har den
Farve, vi ser paa den, gjør Tingene, vi ser, til materielle Substanser,
hvoraf følger, at materielle Substanser er sanselige Egenskaber, eller
at vi gjenem Synet opfatter andre Ting end sanselige Egenskaber. Men da
vi allerede er blevet enige i dette Punkt, som du fremdelen,
fastholder, kan tydeligvis ikke din legemlige Substans være noget
forskjelligt fra de sanselige Egenskaber.

Hyl. Du kan drage saamange urimelige Slutninger af mine Ord, du vil, og
prøve paa at gjøre de klareste Ting. indviklede, det skal alligevel
ikke lykkes dig at bringe mig til at tvile paa mine Sansers ligefremme
og tydelige Vidnesbyrd. Jeg ved godt, hvad jeg mener.

Fil. Da ønsker jeg, du kunde faa mig ogsaa til at; forstaa det. Men
siden du ikke er villig til at lade mig se lidt nærmere paa din
Opfatning af en materiel Substans,, skal jeg ikke gaa nærmere ind paa
det Punkt. Men vær alligevel saa snil at sige mig, om de Farver, vi
ser, findes, paa Gjenstandene omkring os, eller om det er andre Farver?

Hyl. Det er de Farver, vi ser.

Fil. Hvad er det du siger? Er de skjønne purpurrøde— i6 —

Farver, vi ser paa hine Skyer, virkelig i dem, eller tror du, de i sig
selv er noget andet end en mørk Taage?

Hyl. Jeg maa indrømme, Filonous, at disse Farver ikke virkelig er i
Skyerne, saadan som det kan se ud paa -denne Afstand. Det er bare
tilsyneladende Farver.

Fil. Tilsyneladende, siger du? Hvordan skal vi da kunne skjelne mellem
de virkelige og de tilsyneladende Farver?

Hyl. Det er meget let. Det, der blot viser sig i en vis Afstand, men
forsvinder, naar man kommer nærmere, -er den tilsyneladende Farve.

Fil. Og den virkelige er altsaa den, som for en nøiagtig og indgaaende
Undersøgelse viser sig "at være saadan?

Hyl. Ja.

Fil. Behøves der til denne nøiagtige og indgaaende Undersøgelse
Mikroskop, eller er det blotte Øie nok?

Hyl. Selvfølgelig maa der Mikroskop til.

Fil. Et Mikroskop viser ofte andre Farver end de, -det blotte Øie kan
se, og hvis vi havde Mikroskoper, der forstørrede saa meget, vi vilde,
vilde sikkerlig ingen Gjenstand, set gjennem det, vise sig med den
Farve, den har for det blotte Øie.

Hyl. Og hvad slutter du af alt dette? Du kan ikke paastaa, at Tingene i
Virkeligheden ikke har nogen Farve, blot fordi den ved kunstige Midler
kan forandres eller bringes til at forsvinde.

Fil. Det forekommer mig indlysende, at man af dine egne Indrømmelser
maa kunne drage den Slutning, at alle de Farver, vi ser med vort blotte
Øie, er lige saa uvirkelige som de, vi ser paa Skyerne, siden de
forsvinder for den nøiere og mere indtrængende Betragtning, et
Mikroskop muliggjør. Dernæst vil jeg spørge dig, for at komme
yderligere Indvendinger i Forkjøbet: Viser en Gjenstands virkelige og
naturlige Tilstand sig bedre for et meget skarpt og gjennemtrængende
Blik, end for et mindre skarpt Blik?

Hyl. Den viser sig naturligvis bedst for det skarpeste Blik.

Fil. Lærer ikke Dioptriken os tydelig nok, at Mikroskopet gjør Blikket
mere gjennemtrængende og viser os Gjenstandene, som Øiet vilde se dem,
hvis det af Naturen var fuldkomment?

Hyl. Jovist.

Fil. Følgelig maa det mikroskopiske Billede ansees for— 17 —

at være det, der giver os den tydeligste Forestilling om Tingenes
virkelige Natur, eller det, de er i sig selv; derfor er de Farver, som
sees i det, mere ægte og virkelige end de, der ellers sees.

Hyl. Jeg maa virkelig tilstaa, at der er noget i det, du siger.

Fil. Det er desuden ikke bare muligt, men ogsaa aldeles sikkert, at der
findes Dyr, hvis Øine af Naturen er skabte til at se de Gjenstande, som
paa Grund af sin Lidenhed er usynlige for os. Hvad siger du om de
ubegribelig smaa Dyr, som sees med bevæbnet Øie, maa vi ikke antage dem
for absolut blinde? Eller hvis de ser, kan det da tænkes, at dette Syn
har nogen anden Bestemmelse end den, Synet har hos alle andre Dyr,
nemlig at beskytte deres Legeme mod Skade; og hvis det forholder sig
saaledes, er det da ikke indlysende, at de maa kunne se Ting, mindre
end deres egne Legemer, og at dette vil give dem et ganske andet
Billede af de enkelte Gjenstande end det, vore Sanser modtager1). Selv
vore egne Øine viser os ikke altid Tingene paa samme Maade; enhver ved,
at den, der har Gulsot, ser gult overalt. Er det da ikke høist
sandsynligt, at de Dyr, hvis Øine har en fra vore meget forskjellig
Indretning, og hvis Legemer indeholder saa mange forskjellige Vædsker,
ser andre Farver end vi. Maa vi ikke af alt dette drage den Slutning,
at alle Farver er lige uvirkelige, og at ingen af dem, vi ser, i
Virkeligheden findes i Tingene?

Hyl. Jo.

Fil. Sagen vil være udenfor al Tvil, naar man betænker, at hvis Farver
var virkelige Egenskaber ved Gjenstandene omkring os, kunde de ikke
skifte, uden at der foregik nogen indre Forandring med Tingene. Men er
det ikke klart af, hvad vi allerede har sagt, at en Tings Farver enten
forandres eller helt forsvinder, naar man ser paa den med Mikroskop,
naar Øiets Vædsker antager en anden Form, eller ved Forrykning af
Afstanden, uden at der under alt dette er foregaaet nogen virkelig
Forandring med Tingen selv. Ja, selv om alt andet vedbliver at være det
samme, men Gjenstandene skifter Plads, vil de antage andre Farver for
Øiet. Det samme indtræffer, naar man ser en Gjenstand i sterkere eller
svagere Lys. Og du ved jo godt selv, at de

l) Sml. New Theory of Vision, seet. 80—86. Aand og Natur.

samme Legemer antager en anden Farve i kunstigt Lys; læg dertil
Experimentet med Prismet, der, idet det spreder de uligeartede
Lysstraaler, giver hver Ting en anden Farve, saa det hvideste kommer
til at se ud som dybt blaat eller rødt for det blotte Øie. Og sig mig
saa, om du fremdeles er af den Mening, at hver Gjenstand har sin egen,
sande Farve — for da vilde jeg gjerne vide, i hvilken Afstand Tingen
skulde stilles, og fra hvilke Sider man burde se den, hvordan Øiet
maatte være bygget og dannet, og hvad Slags eller hvor sterkt Lys der
behøves for at bringe den samme Farve til at træde frem og den
tilsyneladende til at. forsvinde.

Hyl. Ja, jeg maa nu tilstaa, at jeg føler mig overbevist om, at alle
Farver er lige uvirkelige, og at der ikke gives noget saadant som Farve
i Gjenstandene, men at alt skabes af Lyset. Og hvad der styrker mig i
denne Mening er, at Farverne er mer eller mindre levende alt efter
Lysets Art. Uden Lys kan Farverne ikke sees. Desuden, selv om man nu
indrømmer, at Gjenstandene om os har sin Farve, hvordan skulde saa vi
kunne se dem? Thi ingen ydre Gjenstand kan gjøre Indtryk paa os uden
gjennem vore Sanseorganer, men den eneste Maade, hvorpaa Tingene
virker, er som Bevægelse, og Bevægelse kan blot meddeles i Form af et
Stød. En fjern Gjenstand kan derfor ikke gjøre Indtryk paa Øiet og
følgelig heller ikke selv eller ved nogen af sine Egenskaber virke paa
Sjælen. Deraf følger det klart, at det er en rumfyldende Substans, der
virker umiddelbart paa Øiet og foraarsager Farvefornemmelse: denne
Substans er Lyset.

Fil. Hvad siger du? Er Lyset en Substans?

Hyl. Ja, Filonous, Lyset omkring os er intet andet end en tynd,
flydende Substans, der, naar dens enkelte Atomer bringes i sterk
Bevægelse og paa forskjellig Vis kastes tilbage fra Overfladen af
Gjenstandene omkring os til Øiet, sætter Synsnerven i Svingning; og
naar denne Svingning forplanter sig til Hjernen, opstaar de
Fornemmelser, vi kalder rødt, blaat, gult o. s. v.

Fil. Det lader altsaa til, at Lyset ikke gjør andet end sætte
Synsnerven i Svingning.

Hyl. Intet andet.

Fil. Og som en Følge af enhver saadan Nervesvingning modtager Sjælen et
Sanseindtryk, en vis Farve?

Hyl. Saa er det.— lg —

Fil. Og disse Sanseindtryk har ingen Tilværelse udenfor Bevidstheden?

Hyl. Nei.

Fil. Hvordan kan du da paastaa, at Farverne er i Lyset, siden du ved
Lys forstaar en legemlig Substans, der existerer udenfor vor
Bevidsthed?

Hyl. Jeg indrømmer, at Lys og Farver, saadan som de umiddelbart
opfattes af os, ikke kan være til udenfor vor Bevidsthed. Men i sig
selv er det blot Svingninger og Sammensætninger af visse usynlige
Stofdele.

Fil. Altsaa kan Farver, opfattede i almindelig Forstand eller antagne
for virkelig haandgribelige Gjenstande, blot være til for en for
Indtryk modtagelig Substans?

Hyl. Det er det, jeg siger.

Fil. Godt, da du altsaa giver efter med Hensyn til de sanselige
Egenskaber, der alene ansees for Farver af den hele Menneskehed, maa du
gjerne mene, hvad du vil om Filosofernes Spekulationer over de usynlige
Farver. Det er ikke min Sag at strides med nogen om dem. Men jeg vil
dog bede dig betænke, om det er klogt at paastaa, at det røde og blaa,
vi ser, ikke er virkelige Farver, men visse ukjendte Bevægelser og
Former, som intet Menneske nogengang i Virkeligheden har set eller vil
komme til at se. Er ikke dette en rent urimelig Opfatning, og kan man
ikke fra den drage de samme latterlige Slutninger, som du blev nødt til
at tilbagekalde, da vi talte om Lyden?

Hyl. Jeg tilstaar aabent, Filonous, at det er forgjæves at staa "imod
længer. Farver, Lyd, Smag, med et Ord, alt, hvad der kaldes sekundære
Egenskaber ved Tingene, har visselig ingen Tilværelse udenfor
Bevidstheden. Men du maa ikke tro, at denne Erkjendelse tager noget fra
Materiens eller de ydre Tings Virkelighed; thi det er ikke mere end
hvad mange Tænkere mener, der ikkedestomindre er uendelig langt fra at
benægte Materiens Existens. For bedre at kunne forstaa dette, maa du
huske paa, at Materiens Egenskaber af Filosoferne inddeles i primære og
sekundærex). De primære er: Udstrækning, Form, Fasthed, Tyngde,
Bevægelse og Hvile, hvilke Egenskaber efter de Lærdes Mening

') Se herom Principles of Human Knowledge, seet. 9; fremdeles Locke's
Essay, VIII, Kap. 9 og Hamiltons Udgave af Reid, Pag. 313—31S og Anm.
D. Pag. 825—875.- 20 -

har en virkelig selvstændig Existens. De andre er de ovenfor nævnte,
kort sagt alle sanselige Egenskaber uden de primære, og disse er intet
andet end Indtryk eller Forestillinger (ideas), der ingen Existens har
udenfor Bevidstheden. Men alt dette ved du naturligvis før. Hvad mig
angaar, saa har jeg længe vidst, at der gaves en saadan Mening blandt
de Lærde, men jeg har aldrig før nu været overbevist om dens Sandhed.

Fil. Du er altsaa fremdeles af den Mening, at Udstrækning og Form er
Egenskaber, der kjendetegner de Substanser omkring os, som er uden
Bevidsthed eller Evne til at modtage Sanseindtryk?

Hyl. Ja.

Fil. Men sæt nu, at det, der blev anført imod de sekundære Egenskaber,
skulde vise sig at gjælde de primære ogsaa.

Hyl. Ja, da blev jeg altsaa nødt til at tro, at de ogsaa blot kunde
være til indenfor Bevidstheden.

Fil. Er det din Mening, at selve den Form og det Rum, du iagttager
gjennem dine Sanser, findes i den ydre Gjenstand eller materielle
Substans?

Hyl. Det er min Mening.

Fil. Har alle andre levende Væsener lige gode Grunde til at mene det
samme om de Indtryk af Form og Rum, som de modtager?

Hyl. Naturligvis, forsaavidt de idetheletaget tænker.

Fil. Svar mig paa en Ting, Hylas, tror du ikke, alle Dyr fik Sanser for
at kunne hævde sig selv paa bedste Maade i Livet? Eller var det blot
Mennesket, der fik denne Gave med det Maal for Øie?

Hyl. Jeg tviler slet ikke paa, at Sanserne gjør den samme Nytte hos
alle levende Væsener.

Fil. Hvis saa er, skulde de da ikke ved Hjælp af dem kunne se sine egne
Lemmer og de fremmede Væsener, som kan gjøre dem Skade?

Hyl. Jovist.

Fil. En Mid maa altsaa i sin egen Fod og i Ting, der er lige store
eller endog mindre end den selv, kunne se Legemer af forholdsvis
betydelig Størrelse, skjønt de for vort Blik knapt nok er synlige1).

*) Sml. New Theory of Vision, seet. 80.Hyl. Indrømmet.

Fil. Og for Væsener, mindre end en Mid, vil Tingene synes at være endnu
større.

Hyl. Visselig.

Fil. Saa at altsaa det, som du knapt kan se, for et overordentlig lidet
Dyr vil tage sig ud som et uhyre Bjerg?

Hyl. Ja.

Fil. Kan da en og samme Ting samtidig være af forskjellig Størrelse?

' Hyl. Det vilde være meningsløst.

Fil. Men af det, du har sagt, følger, at den Forestilling, du danner
dig om Middefodens Størrelse, saavelsom den, mindre Dyr danner sig,
hver for sig repræsenterer det sande Rumfang, det vil sige, du tvinges
af dine egne Grundsætninger til at hævde en Meningsløshed.

Hyl. Der synes at være et vanskeligt Punkt her.

Fil. Har du desuden ikke allerede erkjendt, at ingen af en Tings
Egenskaber kan ændres, uden at Tingen selv undergaar en Forandring?

Hyl. Jo.

Fil. Men den synlige Afstand øges eller formindskes, alt eftersom vi
fjerner os fra eller nærmer os til en Gjenstand, idet den i første
Tilfælde kan være ti eller hundrede Gange større end i sidste. Følger
ikke ogsaa deraf, at den ikke i Virkeligheden er noget Gjenstanden
iboende?

Hyl. Jeg tilstaar, at jeg ikke ved, hvad jeg skal tro.

Fil. Du vil snart komme paa det rene dermed, hvis du bare vil vove at
tænke ligesaa frit om denne materielle Egenskab, som du allerede har
begyndt at tænke om de andre. Blev vi ikke enige om, at hverken Varme
eller Kulde var i Vandet, selv om det syntes varmt for den ene Haand og
koldt for den anden?

Hyl. Jo.

Fil. Er det ikke det samme, som at slutte, at et Legeme ikke har
Rumfang eller Form, naar det for et Øie synes lidet, glat eller rundt,
medens det for et andet synes stort, ujævnt og kantet?

Hyl. Vist er det saa. Men er da det nogensinde Tilfældet?

Fil. Du kan naarsomhelst overbevise dig derom ved at se paa Tingen med
det ene Øie gjennem er Mikroskop, medens det andet er ubevæbnet.- 22 -

Hyl. Jeg ved ikke, hvordan jeg skal kunne hævde Udstrækningen, men
alligevel har jeg meget vanskelig for at opgive den; jeg ser saa mange
underlige Ting følge af en saadan Indrømmelse.

Fil. Underlige, siger du. Efter de Indrømmelser, du allerede har gjort,
haaber jeg, du ikke vil hefte dig ved en Ting, fordi om den kan høres
underlig ud. Men vilde det ikke paa den anden Side være høist
forunderligt, om en almindelig Sætning, der gjælder alle andre
sanselige Egenskaber, ikke gjaldt for Udstrækning? Hvis man indrømmer,
at der i en ubevidst Materie ikke kan existere en Forestilling eller
noget lignende, saa følger sikkert deraf, at ingen Form eller Art af
Rumfang, som vi kan forestille os eller paa nogen Maade tænke os, i
Virkeligheden kan findes i Materien, for ikke at nævne den særlige
Vanskelighed, der ligger i at maatte tænke en materiel Substans forud
for og adskilt fra det Rum, den fylder, som Underlag (substratum) for
Rummet. Lad den sanselige Egenskab være, hvad den vil, Form, Lyd eller
Farve, saa synes de't mig lige umuligt, at den skulde findes hos noget,
der ikke kan opfatte den.

Hyl. Jeg opgiver foreløbig dette Punkt, idet jeg forbeholder mig Ret
til at tage tilbage, hvad jeg nu har sagt, i Tilfælde jeg siden skulde
finde, at jeg har begaat en Feilslutning.

Fil. Det er en Ret, jeg ikke vil nægte dig. Nu er vi færdige med Form
og Udstrækning. Lad os derfor gaa over til Bevægelse. Kan et Legemes
Bevægelse paa samme Tid være meget hurtig og meget langsom?

Hyl. Nei.

Fil. Er ikke et Legemes Bevægelse hurtig i Forhold til den Tid, det
behøver for at gjennemløbe et givet Rum? Saaledes bevæger et Legeme,
der har en Fart af en Mil i Timen, sig tre Gange hurtigere, end naar
det blot gaar en Mil paa tre Timer.

Hyl. Det er klart.

Fil. Og maales ikke Tiden ved Forestillingernes Paa-hinandenfølgen i
vor Bevidsthed?

Hyl. Jo.

Fil. Og er det ikke muligt, at Forestillingerne skulde kunne følge
efter hverandre dobbelt saa hurtig i din Hjerne som i min eller i en
Aands af en anden Art?

Hyl. Det er meget muligt.— 23 —

Fil. Følgelig kan det Legeme, der forekommer dig at gjennemløbe et Rum
i saa og saa lang Tid, forekomme en anden at bruge den dobbelte Tid. Og
det samme gjælder for hvilketsomhelst andet Forhold, det vil efter din
Opfatning (da de to iagttagne Bevægelser begge tilhører Legemet) sige,
at et og samme Legeme paa samme Tid kan have en Bevægelse i samme
Retning, der er baade meget hurtig og meget langsom. Hvordan kan du
forene dette med almindelig Menneskeforstand eller med det, du netop
har udtalt?

Hyl. Jeg har ingenting at bemærke.

Fil. Dernæst gaar vi over til Fasthed: med dette Ord maa du enten mene
en usanselig Egenskab — og da ligger det udenfor vor Undersøgelse —
eller saa en sanselig, altsaa enten Haardhed eller
Ugjennemtrængelighed. Men begge disse Egenskaber er aabenbart rent
sanselige. Vi ved jo godt nok, at det, der forekommer et Dyr haardt,
kan synes blødt for et andet, der har sterkere og kraftigere Lemmer. Og
lige klart er det, at den Modstand, et andet Legeme gjør mod Tryk, ikke
er noget Legemet iboende.

Hyl. Jeg indrømmer, at selve Modstandsfølelsen, som er alt, hvad der
umiddelbart opfattes, ikke er i Lege??iet, men Aarsagen til Følelsen er
der.

Fil. Men Aarsagerne til vore Følelser er ikke det, vi umiddelbart
opfatter, de er altsaa ikke sanselige. Jeg troede, vi allerede var
færdige med det Punkt.

Hyl. Javist var vi saa, men du maa tilgive mig, om jeg endnu er lidt
ubehjælpelig, jeg ved ikke, hvordan jeg skal frigjøre mig for mine
gamle Meninger.

Fil. For lettere at komme bort fra dine gamle, behøver du bare at huske
paa, at naar det engang er erkjendt, at Udstrækning ikke existerer
udenfor Bevidstheden, maa det samme nødvendigvis gjælde Bevægelse,
Fasthed, Tyngde, da disse Egenskaber allesammen forudsætter Udstrækning
i Rummet. Det er derfor overflødigt at undersøge hver enkelt af disse
Abstraktioner. Ved at nægte Udstrækningens selvstændige Tilværelse, har
du ogsaa frakjendt de andre Forhold selvstændig (real) Tilværelse.

Hyl. Hvis det er sandt, hvad du siger, Filonous, saa kan jeg bare ikke
forstaa, hvorfor de Filosofer, der frakjender de sekundære Egenskaber
al selvstændig Tilværelse, tillægger de primære en saadan. Hvis der
ingen Forskjel er mellem dem, hvordan skal man saa kunne forklare sig
det?— 24 —

Fil. Det er virkelig ikke min Sag at gjøre Rede for Filosofernes mere
eller mindre fornuftige Meninger. Men blandt andre Grunde turde
muligens en være den, at Behag og Ubehag er nøiere knyttet til de
første. Varme og Kulde, Smag og Lugt føles mere umiddelbart behagelig
eller ubehagelig end Forestillinger som Udstrækning, Form, Bevægelse.
Og da det aabenbart er altfor meningsløst at tro, at Behag og Ubehag
kan have sit Sæde i en ikke-tænkende Substans, kan man lettere vænnes
fra Troen paa de sekundære Egenskabers ydre Tilværelse. Du vil kunne
overbevise dig om, at der er noget i dette, hvis du husker den
Forskjel, du selv gjorde mellem en høi og lav Varmegrad, idet du
indrømmede den ene selvstændig Existens, men fra-kjendte den anden
denne. Der er ingen fornuftig Grund for en saadan Skjelnen; thi
visselig er et Sanseindtryk uden Følelsesværdi en ligesaa virkelig
Fornemmelse som et, der bringer Glæde eller Smerte, og følgelig er der
større Rimelighed for, at disse findes i en ikke-tænkende Substans
(subject).

Hyl. Jeg kommer netop til at tænke paa, Filonous, at jeg et eller andet
Sted har hørt noget om en Skjelnen mellem absolut og relativ
Udstrækning *). Skjønt det nu maa erkjendes, at stort og lidet blot
udtrykker det Forhold, som andre rumfyldende Væsener indtager til
enkelte Dele af vort Legeme og ikke i Virkeligheden er noget, der
findes i Legemerne selv, saa er det dog intet, der kan tvinge os til at
mene det samme om den absolute Udstrækning, der er en
Almindeliggjørelse af de specielle Bestemmelser stort og lidet.
Saaledes er det ogsaa med Bevægelse; Bestemmelserne hurtig, langsom er
helt og holdent formede efter Forestillingernes Paahinandenfølgen i vor
Hjerne. Men deraf, at disse Bevægelsesbestemmelser ikke har nogen
virkelig Tilværelse udenfor Bevidstheden, følger ikke, at den af dem
uddragne absolute Bevægelse ikke skulde kunne være til.

Fil. Sig mig, hvad er det, der adskiller en Art Bevægelse eller en Del
af Rummet fra en anden? Er det ikke noget sanseligt, som f. Eks en vis
Hurtighed eller Langsomhed, Størrelse eller Form, der er eiendommelig
for hver?

*) Sml. New Theory of Vision, seet. 122—126. Principles of Human Know
le dg e, seet. 123 og ff.; Siris, seet. 270 og ff.— 25 —

Hyl. Jo.

Fil. Naar altsaa disse Egenskaber afklædes alle sanselige Kjendemærker,
mister de alle specifike Arts- og numeriske Forholds-Forskjelligheder,
som det heder i Skolesproget ?

Hyl. Ja.

Fil. Det vil sige, det bliver Udstrækning i Almindelighed og Bevægelse
i Almindelighed.

Hyl. Lad saa være.

Fil. Men det er en almindelig antaget Sætning, at hver Ting er noget
enkelt individuelt1). Hvorledes kan da Bevægelse i Almindelighed eller
Udstrækning i Almindelighed findes hos en legemlig Substans?

Hyl. Jeg skal tage mig Tid til at løse denne Vanskelighed.

Fil. Men jeg tror, dette Punkt kan afgjøres temmelig fort. Du kan da
sige, om du er istand til at tænke denne eller hin Tanke. Og jeg er
villig til at lade Sagen afgjøre med det. Hvis du i Tanken kan danne
dig en klar, abstrakt Forestilling om Bevægelse eller Udstrækning,
afklædt alle sanselige Bestemmelser som hurtig, langsom, stor, liden,
rund, firkantet og lignende, der erkjendes blot at være til for
Bevidstheden, skal jeg vise Eftergivenhed i det enkelte Punkt, du
ønsker.

Hyl. Oprigtig talt, saa kan jeg ikke det.

Fil. Kan du da skille Forestillingerne Udstrækning og Bevægelse fra
Forestillingerne om de Egenskaber, som de, der gjør denne Skjelnen,
kalder sekundære?

Hyl. Hvadfornoget? Er det ikke let at betragte Udstrækning og Bevægelse
i og for sig selv, afklædt alle andre sanselige Egenskaber? Maa jeg saa
spørge, hvordan Matematikerne behandler disse Forestillinger?

Fil. Jeg indrømmer, Hylas, at man let kan danne almindelige Udtryk og
gjøre Slutninger med Hensyn til disse Egenskaber uden at nævne andre og
saaledes betragte eller behandle dem abstrakt. Men hvorfor skulde jeg
ikke, naar jeg kan udtale Ordet Bevægelse for sig, kunne danne mig en
Forestilling derom uden at behøve at tænke paa det Legeme, hvortil
Bevægelsen er knyttet. Eller skulde det, fordi man kan opstille
Læresætninger om Udstrækning eller

') Sml. Principles of Human Knowledge, Introduction, seet. 15.— 26 —

Form uden at bruge Bestemmelserne stor, liden eller noget andet
sanseligt Kjendemærke, være muligt at danne sig en abstrakt
Forestilling om Rum (extension), uden nogen bestemt (particular)
Størrelse, Form eller sanselig Egenskab, saa klart, at man faar et
tydeligt Billede deraf? Matematikerne behandler Størrelser uden Tanke
paa andre sanselige Egenskaber og anser disse for fuldstændig
betydningløse for Beviset. Men naar man, uden at tage Hensyn til
Ordene, studerer de rene Forestillinger, tror jeg, du vil finde, at det
ikke er rent abstrakte Rumsforestillinger *).

Hyl. Men hvad siger du om den rene Fornuft (intellect) ? Kan vi ikke
danne abtrakte Forestillinger ved Hjælp af den?

Fil. Da jeg slet ikke kan danne abstrakte Forestillinger 2), er det
klart, at de ikke kan skyldes den rene Fornuft, hvad du nu end mener
med dette Udtryk. Desuden synes — for ikke at gaa nærmere ind paa den
rene Fornufts og dens Ideers Natur — Dyd, Forstand, Gud og lignende —
saa meget sikkert, at sanselige Ting blot kan opfattes af Sanserne
eller forestilles i Fantasien. Former og Rum hører altsaa ikke til den
rene Fornufts Omraade, eftersom de oprindelig opfattes gjennem
Sanserne. Men prøv engang selv, om det er muligt at have en
Forestilling om Form uden Hjælp af kvantitative Kjendemærker, Begreber
eller anskuelige Billeder idetheletaget, saa skal du selv faa se.

Hyl. Lad mig se — nei, det er umuligt.

Fil. Og kan du tænke dig Muligheden af, at der i Naturen findes noget,
der har i sig to uforsonlige Modsætninger?

Hyl. Umulig.

Fil. Da det altsaa selv for Bevidstheden er umuligt at fatte denne
absolute Forskjel mellem Forestillingerne om Rum og Bevægelse og alle
andre sanselige Egenskaber, maa jo det, der gjælder de første, ogsaa
gjælde de sidste.

Hyl. Det synes saa.

Fil. Følgelig kan de Grunde, du anførte som slaaende mod de sekundære
Egenskaber, ogsaa bruges mod de primære. Og er det ikke indlysende,
naar man stoler paa sine Sansers Vidnesbyrd, at alle sanselige
Egenskaber hører

r) Sml. Principles of Human Knowledge, seet. Ii8—132.

2) Sml. Principles of Human Knowledge, Introduction, seet. 10—20; New
Theory of Vision seet. 122—126.— 27 —

sammen? Viser vore Sanser os nogensinde en Bevægelse eller Form uden
tilhørende synlige og følelige Kjende-mærker ?

Hyl. Ikke et Ord mere om dette Punkt. Jeg kan godt indrømme, forudsat
at der ikke er en eller anden Feilslutning i det hidtil anførte, at
alle samtlige Egenskaber i lige høi Grad maa frakjendes al Tilværelse
udenfor Bevidstheden (the mind) *). Men jeg er bange for, jeg har været
for eftergivende eller overset en eller anden Ting i det foregaaende,
kort sagt, at jeg ikke har givet mig Tid nok til at tænke efter.

Fil. Naa, hvad det angaar Hylas, saa kan du give dig al mulig god Tid
til at tænke nøiere over Resultaterne af vor Undersøgelse. Du har fuld
Frihed at tage tilbage enhver hastig Indrømmelse eller komme med
hvilkesomhelst nye Grunde til Støtte for din første Mening.

Hyl. Jeg ser allerede en saadan Tankeløshed fra min Side, nemlig, at
jeg ikke tilstrækkelig skjelnede mellem Forestillingen og
Forestillingens Gjenstand2). Thi skjønt den første ikke kan existere
udenfor Bevidstheden, kunde jo derfor godt den sidste gjøre det.

Fil. Hvilken Gjenstand meher du? Gjenstanden for Sanseiagttagelsen ?

Hyl. Netop.

Fil. Der opfattes rent umiddelbart?

Hyl. Javist.

Fil. Forklar mig Forskjellen mellem det, der umiddelbart fornemmes og
selve Fornemmelsen.

Hyl. Fornemmelsen er efter min Mening en Bevidst-hedshandling, men paa
samme Tid er det noget, som fornemmes, og dette kalder jeg
Fornemmelsens Gjenstand, Objekt. Den Tulipan der er f. Ex. rød og gul,
men den Bevidsthedshandling, hvorved jeg opfatter disse Farver, er blot
i mig, og ikke i Tulipanen.

Fil. Hvilken Tulipan taler du om? Er det den, du ser?

Hyl. Naturligvis.

') D. v. s., at de hverken er Sanseindtryk eller Tanker, at de ikke kan
staa i Forhold til nogen Bevidsthed — at de altsaa er ufattelige. Sml.
Principles of Human Knowledge, seet. 3.

8) Se Reid s Inquiry, Kap. 2, 8, 9; Essays on the Intelleotual Powers,
II, Kap. 16.— 28 —

Fil. Og hvad ser du foruden Farve, Form og Udstrækning *)?

Hyl. Intet.

Fil. Du mener altsaa, at den røde og gule Farve falder sammen med
Udstrækningen, ikke sandt?

Hyl. Det er ikke nok. Jeg vilde sige, de har en virkelig Tilværelse
udenfor Bevidstheden i en elller anden ikke-tænkende Substans.

Fil. At Farverne faktisk er i Tulipanen, jeg ser paa, er klart nok.
Heller ikke kan det nægtes, at denne Tulipan kan have sin egen
selvstændige Tilværelse udenfor din eller min Bevidsthed, men at et
umiddelbart opfattet Sanseobjekt, d. v..s. en Forestilling eller en
Forbindelse af Forestillinger, skulde existere i en ubevidst Substans,
er en aabenbar Selvmodsigelse. Dernæst kan jeg ikke forstaa, at du faar
dette til at hænge sammen med det, du netop sagde: at den røde og gule
Farve var i selve Tulipanen, du saa; thi du vil da vel ikke paastaa, at
du ser den ubevidste (unthinking) Substans?

Hyl. Du har en egen udspekuleret Maade at lede Dis-kusionen paa Afveie,
Filonous.

Fil. Jeg ser, at jeg ikke kan faa dig længer paa den Vei; lad os derfor
vende tilbage til din Skjelnen mellem Forestillingen og Forestillingens
Gjenstand. Hvis jeg har forstaaet dig ret, skjelner du i enhver
Sansefornemmelse mellem to Ting, hvoraf den ene er en
Bevidsthedshandling, den anden ikke.

Hyl. Saa er det.

Fil. Og denne Handling kan ikke have sit Sæde i eller være knyttet til
en fornemmelsesløs Substans 2). Men det, der ellers ligger i et
Sanseindtryk, kan det.

Hyl. Det er min Mening.

Fil. Hvis der altsaa kunde forekomme en Sansefornemmelse uden en
Bevidsthedsakt, saa kunde en saadan Fornemmelse forekomme i en ubevidst
Substans

Hyl. Men en saadan Fornemmelse er umulig.

Fil. Naar siges Bevidstheden at være virksom?

Hyl. Naar den frembringer, udsletter eller forandrer noget.

') D. v. s. Farve, dækkende Legemet og fyldende Rummet. Sml.

New Theory of Vision, seet. 43 og ff. s) Sml. Principles of Human
Kncnvtedge, seet. 25, 26.— 29 —

Fil. Kan Bevidstheden frembringe, udslette eller forandre noget uden
gjennem en Viljesakt?

Hyl. Nei.

Fil. Bevidstheden maa derfor antages at være aktiv, naar den modtager
Sanseindtryk, forsaavidt der er en Viljeshandling medvirkende?

Hyl. Ja.

Fil. Naar jeg plukker denne Blomst, er jeg altsaa aktiv, fordi denne
Bevægelse med Haanden er Resultatet af en Viljeshandling. Det samme er
Tilfældet, naar jeg fører Blomsten op til Næsen; men er nogen af disse
Bevægelser Lugtfornemmelsen?

Hyl. Nei.

Fil. Ligeledes er jeg aktiv, naar jeg indaander dens Duft gjennem min
Næse, da denne Maade at aande paa er et Resultat af en Viljesakt. Men
heller ikke dette udgjør Lugten; thi hvis saa var, vilde jeg lugte,
hver Gang jeg trak Pusten saaledes.

Hyl. Det er sandt.

Fil. Lugten er altsaa noget, der resulterer af alt dette ?

Hyl. Ja.

Fil. Men jeg synes ikke, Viljen har noget mere at at gjøre med det.
Hvad mere der er end denne Fornemmelse af en særegen Lugt eller Lugt
idetheletaget, er uafhængig af min Vilje, saa jeg er fuldstændig passiv
derved. Tror du, det er anderledes med dig, Hylas?

Hyl. Nei, det tror jeg ikke.

Fil. Og dernæst, med Hensyn til Synet, staar det dig ikke frit for at
aabne dine Øine eller at holde dem igjen, at vende dit Blik i den eller
den Retning?

Hyl. Utvilsomt.

Fil. Men er det i lige høi Grad afhængig af din Vilje, om du ved at se
paa denne Blomst skal se noget hvidt eller hvilkensomhelst anden Farve?
Eller kan du, naar du retter dine aabne Øine mod den Del af Himmelen
derborte, undgaa at se Solen? Er Lys eller Mørke noget, der afhænger af
din Vilje.

Hyl. Paa ingen Maade.

Fil. Du er da med Hensyn til alt dette ganske passiv?

Hyl. Ja.

Fil. Sig mig da, om det at se bestaar i at fornemme— 3° —

Lys og Farver eller i at aabne Øinene og vende dem hid og did?

Hyl. Naturligvis i det første.

Fil. Siden du altsaa er fuldstændig passiv, naar du ser Lys og Farve,
hvad er det da blevet af det aktive Element, der, efter hvad du sagde,
hørte til enhver Fornemmelse? Og følger det ikke af det, du selv har
indrømmet, at Lys- og Farveindtryk uden ethvert aktivt Element kan
forekomme i en ubevidst Substans, og maa jeg saa spørge, om ikke det er
en ren Selvmodsigelse?

Hyl. Jeg ved virkelig ikke, hvad jeg skal tro om det.

Fil. Men siden du altsaa skjelner mellem det aktive og passive Element
i hvert Sanseindtryk, saa maa du ogsaa gjøre det, hvor det gjælder et
Indtryk af Smerte; men hvordan er det muligt, at Smerte, den være nu
saa lidet aktiv den være vil, skulde kunne forekomme i en ubevidst
Substans ? Tænk engang bare nøie over Sagen, og sig mig saa. oprigtig,
om ikke Lys, Farve, Smag, Lyd o. s. v. alle i lige høi Grad er passive
og aktive sjælelige Fænomener (sensations in the soul). Du kan
naturligvis kalde dem ydre Gjenstande og give dem hvilket Navn, du vil;
men undersog dine egne Tanker, og sig mig saa, om det ikke er, som jeg
siger.

Hyl. Jeg indrømmer, Filonous, at jeg efter en nøiagtig Granskning af,
hvad der foregaar i min Sjæl, ikke kan finde, at jeg er andet end et
tænkende Væsen, der modtager en Række forskjelligartede Indtryk. Heller
ikke er det muligt at forstaa, hvordan et Sanseindtryk skulde kunne
opstaa i en ubevidst Substans. — Men naar jeg paa den anden Side ser
paa de sanselige Ting fra et forskjelligt Standpunkt og betragter dem
som en Samling Egenskaber og Ytringsformer, finder jeg det nødvendigt
at antage et materielt Underlag, uden hvilket de ikke kan tænkes at
kunne existere ').

Fil. Materielt Underlag siger du? Sig mig, gjennem hvilken af dine
Sanser du har stiftet Bekjendtskab med det Begreb ?

') Sml. Principles o f Human Kncrwledge, seet. 16—20 og ff. — DeGrundev
der taler imod Tilværelsen af en materiel Substans, og den Strid,
hvortil dette Spørgsmaal havde givet Anledning, var nogle Aar iforveien
blevet klart præciseret af Bayle i forskjellige Artikler i hans herømte
Dictionnaire._ 3I —

Hyl. Det er ikke i sig selv sanseligt, det er bare dets Ytringsformer
og Egenskaber, der kan iagttages.

Fil. Jeg maa da antage, at det var gjennem fornuftig Eftertanke, du kom
til den Forestilling?

Hyl. Jeg paastaar ikke, at jeg har nogen fyldestgjørende positiv
Forestilling om det. Jeg drager imidlertid den Slutning, at det er til,
da Egenskaber ikke kan antages at existere uden et bærende Underlag.

Fil. Det synes da, at du blot har en relativ Forestilling om det, eller
at du ikke kan opfatte dette Underlag uden ved at tænke paa det
Forhold, det staar i til de sanselige Egenskaber.

Hyl. Saa er det.

Fil. Vær da saa snil at forklare mig, hvori det Forhold bestaar.

Hyl. Er det ikke tydelig nok betegnet ved Ordet Underlag eller
Substans?

Fil. Hvis saa var, da skulde altsaa Ordet Underlag betegne den Grund,
hvorpaa de sanselige Egenskaber eller Ytringsformer hviler.

Hyl. Ja.

Fil. Og følgelig gjælder det ogsaa for Udstrækningen?

Hyl. Ja.

Fil. Det er altsaa noget, der i sin Natur er helt forskjelligt fra
Udstrækningen.

Hyl. Udstrækningen er blot en egen Ytringsform, og Materien er
Underlaget for disse Ytringsformer. Og er det da ikke klart, at den
Ting, der holdes oppe, er forskjellig fra det støttende Underlag?

Fil. Noget, der altsaa er forskjelligt fra og tillige udelukker
Udstrækningen, antages paa samme Tid at være Udstrækningens Underlag.

Hyl. Saa er det.

Fil. Svar mig paa en Ting, Hylas, kan en Gjenstand foldes ud, uden at
besidde Udstrækning? Eller forudsætter ikke Forestillingen Udfoldning
med Nødvendighed Forestillingen Udstrækning?

Hyl. Jo.

Fil. Det, som du da antager for at danne Underlaget for noget, maa
altsaa selv have en Udstrækning forskjellig fra Udstrækningen af den
Ting, der hviler paa det?

Hyl. Ja.— 32 —

Fil. Følgelig maa enhver legemlig Substans, der er Udstrækningens
Underlag, selv have Udstrækning for at kunne være Underlag og saa
videre i det uendelige. Og jeg spørger, om det ikke er meningsløst i
sig selv og stridende mod, hvad du nu netop indrømmede, nemlig at
Underlaget var noget forskjelligt fra Udstrækningen, og paa samme Tid
udelukkede denne.

Hyl. Ja, men du opfatter mig galt, Filonous. Jeg mener ikke, at
Materien i grov bogstavelig Forstand udbredes under Udstrækningen;
Ordet Underlag bruges blot for at udtrykke, hvad der i Almindelighed
betegnes med Substans.

Fil. Naa, lad os da undersøge det Forhold, der betegnes med Udtykket
Substans. Er det ikke det, der er Egenskabernes Bærer?

Hyl. Netop.

Fil. Men maa ikke den Ting, der er Grundlag for en anden Ting, være
udstrakt?

Hyl. Det maa den.

Fil. Er da ikke denne Antagelse ligesaa meningsløs, som den anden?

Hyl. Du opfatter fremdeles disse Ting i en rent ydre, bogstavelig
Forstand, det er ikke smukt, Filonous.

Fil. Jeg har ikke noget med at lægge en vis Mening ind i dine Ord; du
har fuld Frihed til at forklare dem, som du selv behager. Men en Ting
maa jeg bede dig om, nemlig at vælge dem ei t der er lidt Fornuft i
dem. Du siger, Materien er Egenskabernes Bærer eller Grundlag, paa
hvilken Maade ? Er det paa samme Maade, som Benene er Legemets Bærer?

Hyl. Nei, det er den ydre, bogstavelige Opfatning.

Fil. Vær da bare saa snil at sige mig, paa hvilken Maade — bogstavelig
eller ikke bogstavelig — du opfatter det; — hvorlænge skal jeg vente
paa Svar, Hylas?

Hyl. Jeg ved virkelig ikke, hvad jeg skal svare. Engang troede jeg, det
var let nok at forstaa, hvad der mentes med, at Materien var
Egenskabernes Bærer, men jo mere, jeg nu tænker paa det, des mindre
forstaar jeg det; rent ud sagt, jeg ved ikke noget om det.

Fil. Det synes da, at du ingen Forestilling har om Materien, hverken
relativ eller absolut, du ved hverken hvad den er i sig selv, eller
hvad Forhold den staar i til Egenskaberne.— 33 —

Hyl. Jeg erkjender det.

Fil. Og alligevel forsikrede du, at du ikke kunde tænke dig Egenskaber
eller Akcidenser uden paa samme Tid at tænke en materiel Substans som
deres Bærer.

Hyl. Det er sandt.

Fil. Altsaa, naar du siger, du kan tænke, at Egenskaberne har en
virkelig Existens, saa tænker du noget, du ikke kan tænke.

Hyl. Det var ganske vist galt; men jeg er alligevel bange, der stikker
en eller anden Feilslutning under her. Hvad siger du f. Ex. om
følgende: det falder mig netop ind, at Grunden til alle vore
Feiltagelser ligger i, at du behandler hver Egenskab for sig. Jeg
indrømmer villig, at en saadan enkelt, løsreven Egenskab — sanselig
Eiendom-melighed — ikke kan existere for sig udenfor Bevidstheden.
Farve ikke uden Udstrækning (extension), Form ikke uden et eller andet
sanseligt Kjendemærke. Men da de forskjellige Egenskaber forenede
udgjør den hele sanselige Ting, er der intet til Hinder for, at den
Slags Ting skulde kunne antages at existere udenfor Bevidstheden.

Fil. Enten spøger du, Hylas, eller ogsaa maa du have en meget slet
Hukommelse; thi skjønt vi gjennemgik alle Egenskaber og opregnede den
ene efter den anden, var der intet i mine Grunde eller rettere sagt i
dine Indrømmelser, som beviser, at de sekundære Egenskaber ikke skulde
kunne bestaa hver for sig. Jeg vilde blot vise, at de absolut ikke kan
existere uden en Bevidsthed som Bærer; thi da vi behandlede Form og
Bevægelse, kom vi til det Resultat, at de ikke kunde existere udenfor
Bevidstheden, fordi det var umuligt endog i Tanken at adskille dem fra
alle sekundære Egenskaber og opfatte dem som existerende i og for sig
selv. Imidlertid var det ikke den eneste Grund, jeg anførte ved den
Anledning, men jeg skal gjerne lade hele Af-gjørelsen bero paa dette
Punkt; glem derfor alt, hvad jeg før har sagt, og spørg dig selv, om du
tænkte dig, at noget Komplex af Egenskaber eller nogensomhelst sanselig
Gjenstand skulde kunne existere udenfor Bevidstheden 1).

Hyl. Hvis saa er, skal vi snart kunne afgjøre Sagen. Hvad er lettere
end at tænke sig et Træ eller Hus, existerende for sig, uafhængig og
uset af hvilketsomhelst bevidst

*) Sml. Principles of Human Knowledge, seet. 22. Aand og Natur.

Væsen. Jeg kan i dette Øieblik tænke mig Tingene existerende paa den
Maade.

Fil. Hvad siger du, Hylas, kan du se en Ting, der ikke sees?

Hyl. Nei, det vilde være en Selvmodsigelse.

Fil. Er det da ikke en lige saa stor Selvmodsigelse, naar man taler om
at forstaa det, der ikke kan forstaaes *).

Hyl. Jo.

Fil. Det Træ eller Hus, du tænker paa, er en Forestilling, ikke sandt?

Hyl. Naturligvis, hvad andet?

Fil. Og en Forestilling forudsætter med Nødvendighed en Bevidsthed.

Hyl. Rigtig, hvad der forestilles, er i Bevidstheden.

Fil. Hvordan kunde du saa sige, at du forestillede dig et Hus eller et
Træ, der existerede uafhængig af og udenfor enhver Bevidsthed?

Hyl. Jeg indrømmer, at det var en Tankeløshed fra min Side; men stop
lidt og lad mig se, hvad det var, der bragte mig paa den. Det var
saamen en morsom Feiltagelse. Jeg tænkte mig et Træ paa et ensomt Sted,
hvor der ikke var nogen, der saa det, og indbildte mig saa, at det var
at forestille sig et Træ, existerende udenfor enhver Bevidsthed, medens
jeg glemte, at jeg selv den hele Tid havde det i min Tanke. Men nu ser
jeg klart, at alt, jeg kan gjøre, er at danne Forestillinger i min egen
Bevidsthed. Naturligvis kan jeg danne mig en Forestilling om et Træ, et
Hus eller et Bjerg i Tanken, men det er ogsaa det hele, og det er langt
fra at bevise, at jeg skulde kunne forestille mig disse Ting
existerende udenfor enhver Aands Bevidsthed.

Fil. Du erkjender ogsaa, at du ikke paa nogen mulig Maade forstaar, at
en sanselig Ting kan existere udenfor en Bevidsthed?

Hyl. Ja.

Fil. Og alligevel kjæmper du for fuldt Alvor for Sandheden af en Sag,
du ikke selv forstaar.

Hyl. Jeg bekjender, at jeg ikke ved, hvad jeg skal tro, men jeg har
endnu nogle Betænkeligheder. Er det ikke sikkert nok, at jeg ser
Tingene i en vis Afstand fra mig?

') Sml. Principles of Human Knowledge, seet. 23; Ferriers Theory af
knowing and beeing, prop. III, obs. 15—18.— 35 —

Ser vi f. Ex. ikke, at Maanen og Stjernerne er meget langt borte? Er
kanske ikke det tydeligt nok ifølge vore Sansers Vidnesbyrd ?

Fil. Men ser du ikke ogsaa i Drømme disse eller lignende Ting?

Hyl. Jo.

Fil. Og ser de da ikke ogsaa ud til at være langt borte ?

Hyl. Jo.

Fil. Men deraf slutter du ikke, at det, du ser i Drømme, er udenfor din
Bevidsthed?

Hyl. Paa ingen Maade.

Fil. Da burde du heller ikke slutte, at de sanselige Ting er udenfor
Bevidstheden, selv om det kan se saadan ud.

Hyl. Jeg indrømmer det. Men bedrager ikke mine Sanser mig i dette
Tilfælde?

Fil. Hverken dine Sanser eller din Fornuft siger dig, at den
Forestilling, du har, eller den Ting, du umiddelbart opfatter, i
Virkeligheden findes udenfor Bevidstheden; dine Sanser siger bare, at
du har visse Lys-, Farve- og andre Fornemmelser, og du vil vel ikke
sige, at disse findes udenfor Bevidstheden?

Hyl. Nei, men tror du ikke, at der i Synsbilledet desuden ligger noget,
som bringer dig til at tænke paa, at det er udenfor dig eller fjernt?

Fil. Naar du nærmer dig en fjern Gjenstand, forandrer da dens synlige
Størrelse og Form sig stadig, eller er den den samme hele Tiden i
hvilkensomhelst Afstand?

Hyl. Den forandrer sig hele Tiden.

Fil. Dine Øine siger dig derfor paa ingen Maade, at den Ting, du ser,
er i en vis Afstand eller at du vil kunne se den, naar du kommer den
paa nærmere Hold \ thi det er en stadig fortsat Række Gjenstande, der
dukker op, den ene efter den anden, hele Tiden, medens du gaar forover.

Hyl. Nei, men alligevel ved jeg, naar jeg ser en Ting, hvad jeg vil se,
naar jeg er kommet den saa og saa nær;

*) Se Essay toward a New Theory of Vision og Vindication, Anm. af Forf.
i Udgaven fra 1734. Sml. med Hensyn paa det følgende: New 7heory of
Vision, seet. 2 og ff.; Principles of Human Knowledge, seet. 43 og 44;
Alciphron, fjerde Samtale, seet. 8.- 36 -

enten den nu er nøiagtig den samme eller ikke, saa er der stadig noget,
der giver mig Følelsen af Fjernhed.

Fil. Tænk blot lidt efter, gode Hylas, og sig mig saa, om der er noget
mere i det end dette : De Synsforestillinger, du i Virkeligheden
modtager gjennem Øiet, vil, efter hvad Erfaringen har lært dig, efter
en vis Tids Forløb (ifølge den naturlige Aarsagssammenhæng) blive
forenede med visse andre Forestillinger.

Hyl. Ret beset er det vist ikke noget andet.

Fil. Og er det ikke indlysende, at en blind Mand, som vi tænker os
pludselig fik sit Syn, i Begyndelsen ikke vilde have nogen Erfaring om
de Forestillinger, Synet giver os.

Hyl. Jo.

Fil. Han vilde altsaa ikke efter din Mening sætte Forestillingen om
Afstand i Forbindelse med sine Synsindtryk, men antage dem for en ny
Række Fornemmelser, der blot fandtes i hans Hjerne.

Hyl. Unægtelig.

Fil. Men for at sige det endnu tydeligere, er ikke Afstand en Linie,
der trækkes fra Øiet til den Ting, der sees?

Hyl. Jo.

Fil. Og kan en saadan Linie opfattes gjennem Synet?

Hyl. Nei.

Fil. Følger ikke deraf, at Afstand ikke ligefremt og umiddelbart
opfattes gjennem Synet?

Hyl. Det synes saa.

Fil. Fremdeles, er det din Mening, at Farver er noget, der er i en vis
Afstand?

Hyl. Det maa erkjendes, at de blot existerer indenfor Bevidstheden.

Fil. Men viser ikke Farven sig for Øiet i Forbindelse med Udstrækning
og Form?

Hyl. Jo.

Fil. Hvorledes kan du da af dine Synsforestillinger slutte, at Legemer
er udenfor Bevidstheden, da du jo indrømmer, at Farver ikke er det: den
ligefremme Synsfore-stilling er jo den samme i begge Tilfælde?

Hyl. Jeg ved ikke hvad jeg skal svare.

Fil. Men selv om man indrømmer, at Afstand i Virkeligheden opfattes
umiddelbart af vor Forstand, saa følger dog— 37 —

ikke deraf, at den existerer udenfor Bevidstheden; thi det, der
umiddelbart opfattes, er en Forestilling, og kan nogen Forestilling
existere udenfor Bevidstheden?

Hyl. Det vilde være meningsløst at antage det; men sig mig engang,
Filonous, kan vi iagttage eller kjende noget andet end vore
Forestillinger?

Fil. Hvad den fornuftmæssige, logiske Udledning af Aarsager fra
Virkninger angaar, saa er det noget, der ikke vedkommer vor
Undersøgelse; og Sanserne kan bedst sige, hvorvidt man kan opfatte
noget, der ikke opfattes umiddelbart. Jeg spørger bare, om de
umiddelbart opfattede Ting er noget andet end dine egne Følelser,
Sanseindtryk eller Forestillinger. Du har jo mere end en Gang i Løbet
af denne Samtale udtalt dig om dette Punkt; men med dette sidste
Spørgsmaal synes du at have opgivet dine tidligere Meninger.

Hyl. Sandt at sige, Filonous, tror jeg, der er to Slags Ting, de første
er de, der sanses umiddelbart, de kaldes ogsaa Fo?-es(illinger (ideas),
de andre er de virkelige Ting eller Gjendstande udenfor os, der
opfattes ved Hjælp af Forestillingerne, som er Tingenes Billeder. Jeg
er altsaa enig i, at Forestillingerne blot findes indenfor
Bevidstheden, men det gjælder ikke den sidstnævnte Art. Det var
kjede-ligt, jeg ikke før tænkte paa denne Forskjel,, saa havde du
sandsynligvis kunnet spare dig dine Udviklinger.

Fil. Iagttages disse ydre Gjenstande gjennem Sanserne eller paa nogen
anden Maade?

Hyl. De iagttages gjennem Sanserne.

Fil. Men er der da noget, som opfattes gjennem Sanserne, uden at det
opfattes umiddelbart?

Hyl. Ja, Filonous, det er der paa en Maade. Naar jeg f. Ex. betragter
et Billede eller en Statue af Julius Cæsar, kan det paa en vis Maade
siges, at jeg iagttager ham (skjønt ikke umiddelbart gjennem mine
Sanser).

Fil. Det synes da at være din Mening, at vore Forestillinger, der er
det eneste, vi opfatter umiddelbart, er Billeder af ydre Ting, og at
disse opfattes gjennem vore Sanser kun forsaavidt de har Lighed med
vore Forestillinger?

Hyl. Det er min Mening.

Fil. Og akkurat paa samme Maade som Julius Cæsar, bliver en
Forestilling i vor Hjerne, skjønt han selv er usynlig- 38 -

for os, optages de virkelige i sig selv ugribelige (imper-ceptible)
Ting gjennem Sanserne i vor Bevidsthed.

Hyl. Akkurat saaledes.

Fil. Sig mig engang, Hylas, naar du betragter Billedet af Julius Cæsar,
ser du da mere med dine Øine end nogle Farver og Figurer, der er
stillede sammen med en vis Kunst, saa det udgjør et harmonisk Hele?

Hyl. Nei.

Fil. Og vilde ikke en Mand, der ikke vidste noget om Julius Cæsar, se
lige meget?

Hyl. Det vilde han.

Fil. Følgelig ser han lige meget og lige godt, som du.

Hyl. Indrømmet.

Fil. Hvoraf kommer det da, at dine Tanker gaar til den romerske
Hersker, men hans ikke? Det kan ikke komme af de Sanseindtryk eller
Synsforestillinger, du da modtog, eftersom du erkjender, at du ikke har
noget forud for ham i den Henseende. Man skulde derfor tro, at dette
var Fornuftens og Erindringens Værk, ikke sandt?

Hyl. Jo.

Fil. Altsaa, følger ikke deraf, at intet opfattes gjennem Sanserne, der
ikke opfattes umiddelbart? Alligevel medgiver jeg, at vi i en Forstand
kan siges at opfatte (perceive)l) Tingene omkring os middelbart gjennem
Sanserne, nemlig naar paa Grund af en hyppig iagttaget Forbindelse den
umiddelbare Optagelse af Forestillinger gjennem en Sans vækker Indtryk
tillive, der tilhører en anden Sans. Naar jeg f. Ex. hører en Vogn
kjøre gjennem Gaderne, opfatter jeg umiddelbart blot Lyden. Men paa
Grund af den Erfaring, jeg har havt: at en saadan Lyd staar i
Forbindelse med en Vogn, siges jeg at høre Vognen. Det er
ikkedestomindre klart, at vi, naar vi skal sige den strenge Sandhed,
ikke kan høre andet end Lyden. Vognen er da ikke noget, vi virkelig
opfatter gjennem vort Øre. Det er Erfaringen, der fortolker
Sanseindtrykket saaledes. Paa samme Maade er det med et andet Exempel.
Vi siger jo, at vi ser en rødglødende Jerntang, men vi kan ikke se
Jernets

*) Mærk her Betydningen af opfatte (perceive) og Forskjellen mellem
umiddelbar eller egentlig Opfattelse (Fornemmelse, perception) og
middelbar, hvori den begrebsmæssige Opfattelse (conception) er
indeholdt — en Forskjel, der er saa vigtig for den rette Forstaaelse af
Berkeley.— 39 —

Fasthed eller Varme; thi det er Forestillinger, som Farve og Form, der
udgjør det hele Sanseindtryk, vækker tillive i Fantasien. Med andre
Ord, gjennem hver Sans modtager vi i strengeste Forstand kun de
Indtryk, der var eiendommelige for den, før Erfaringen sammenblandede
dem med de øvrige Sansefornemmelser. Thi alt andet er aabenbart noget,
der kun bibringes vor Aand gjennem Erfaring, grundet paa tidligere
Indtryk. Men for at vende tilbage til din Lignelse med Cæsars Billede,
saa er det klart, at du, om du fastholder den, maa anse de virkelige
Ting eller levende Grundlag for vore Forestillinger for noget, der ikke
opfattes gjennem Sanserne, men gjennem en sjælelig Evne, som Fornuft
eller Erindring. Jeg vil derfor gjerne vide, hvilke Grunde du kan
uddrage af Fornuften til Støtte for det, du kalder de virkelige Tings
eller materielle Gjenstandes Tilværelse, eller om du erindrer at have
set dem før, saadan som de er i sig selv, eller om du har hørt eller
læst om nogen, der har gjort det.

Hyl. Jeg skjønner nok, Filonous, at du vil have mig lidt til Nar, men
derved vil du aldrig overbevise mig.

Fil. Jeg ønsker bare at faa vide af dig, paa hvilken Maade du er kommen
til Kundskab om de materielle Væsener. Alt det, vi opfatter, opfattes
enten umiddelbart eller middelbart, gjennem Sanserne eller ved Forstand
og Eftertanke. Men da du har udelukket Sansningen, vær da saa snil og
vis mig, hvad Grund du har til at tro paa deres Tilværelse, eller
hvilket Middel du har til at bevise den til min eller din fulde
Forstaaelse.

Hyl. Sandt at sige, Filonous, finder jeg, naar jeg nu tænker over
Sagen, at jeg ikke kan give dig nogen god Grund for min Tro. Men saa
meget synes temmelig klart, at der idetmindste er en Mulighed for
saadanne Tings Tilværelse ; og saalænge der ikke er noget meningsløst i
denne Antagelse, og du ikke kan give mig gode Grunde for det modsatte,
er jeg bestemt paa at tro som før.

Fil. Hvad siger du? Er du virkelig kommen saa vidt allerede, at du blot
tror paa de ydre Tings Tilværelse, og at din Tro ikke har noget andet
at hvile paa end en vis Mulighed? Og saa vil du, at jeg skal komme med
Grunde imod den, skjønt Bevisbyrden paaligger den, der hævder noget. Og
desuden er jo dette Punkt, som du nu uden nogensomhelst Foranledning
har foresat dig at ville forsvare,— 4o —

noget, du i Virkeligheden mere end en Gang i Løbet af denne Samtale har
havt god Grund til at opgive. Men lad nu det være, som det vil. Du
siger altsaa, om jeg har for-staat dig ret, at vore Forestillinger ikke
existerer udenfor Bevidstheden, men at de er Aftryk, Billeder eller
Stedfortrædere for visse oprindelige, selvstændige Ting, som findes
der.

Hyl. Du har opfattet mig rigtig.

Fil. Disse Billeder er altsaa lig Tingene udenfor os?1}

Hyl. Ja.

Fil. Har da disse Ting en fast og uforanderlig Natur, uafhængig af vore
Sanser, eller er de i en stadig Skiften, saa de holder os i en evig
Tvil' og Vaklen, alt eftersom vore Legemer bevæger sig?

Hyl. Det er klart, at de virkelige Ting har en fast og selvstændig
Natur, der vedbliver at være den samme trods enhver Forandring i vore
Sanseorganer eller vore Legemers forskjellige Stilling og Bevægelse.
Disse Ting kan naturligvis paavirke vore Forestillinger, men det vilde
være meningsløst at tro, at de havde den samme Virkning paa
Gjenstandene omkring os udenfor Bevidstheden.

Fil. Men hvordan kan det da gaa til, at Ting, der er saa stadig
skiftende og foranderlige, som vore Forestillinger, er Aftryk eller
Billeder af faste og uforanderlige Gjenstande ? Eller med andre Ord, da
alle sanselige Egenskaber, som Størrelse, Form, Farve o. s. v., det vil
sige vore Forestillinger, stadig veksler, eftersom Afstand eller
Omgivelser forandres, eller Sanseorganerne selv undergaar Omformning, —
hvordan kan saa en bestemt materiel Gjenstand nøiagtig fremstilles
eller aftegnes af mange, hver for sig bestaaende Ting, af hvilke hver
enkelt er forskjellig fra og ulig de øvrige? Eller om du siger, at den
ydre Original blot ligner enkelte af vore Forestillinger, hvordan skal
vi saa kunne skjelne det sande Billede fra alle de falske?

Hyl. Jeg tilstaar, Filonous, jeg kan ikke greie det. Jeg ved ikke, hvad
jeg skal svare paa dette.

Fil. Men dette er endnu ikke alt. Hvad er de materielle Gjenstande i og
for sig selv? Er de sanselige eller ikke sanselige?

Hyl. I strengeste, oprindelige Forstand kan intet sanses

l) Sml. Principles of Human Knowledge, seet. 8.— 4i —

uden Forestillinger. Alle materielle Ting er derfor i sig selv
usanselige og kan blot opfattes i Form af Forestillinger.

Fil. Forestillingerne er altsaa sanselige, men de ydre, oprindelige
Ting (their archetypes and originals) er usanselige.

Hyl. Ja.

Fil. Men hvordan kan det, som er sanseligt, være ligt det, der er
usanseligt? Kan en virkelig i og for sig usynlig Ting være lig en
Farve? eller en virkelig, uhø7-lig Ting ligne en Lyd? Med et Ord, kan
det, der ikke er Sanseindtryk eller Forestilling, ligne Sanseindtryk
eller Forestillinger?

Hyl. Jeg maa tilstaa nei.

Fil. Er det muligt at tvile om dette Punkt? Kjender du ikke helt ud
dine egne Forestillinger?

Hyl. Jeg har fuldkommen god Rede paa dem; det, jeg ikke sanser eller
ved, kan jo ikke være nogen Del af min Forestilling1).

Fil. Tænk nu engang efter, undersøg dine Forestillinger, en for en, og
sig mig saa, om der er noget i dem, som kan existere udenfor
Bevidstheden.

Hyl. Naar jeg saaledes tænker efter, finder jeg, at jeg ikke evner at
forstaa, at en Forestilling kan ligne noget andet end en Forestilling.
Og det er fuldkommen klart og sikkert, at ingen Forestilling kan findes
udenfor Bevidstheden.

Fil. Du nødes derfor af dine egne Grundsætninger til at fornægte de
sanselige Tings Virkelighed, eftersom du paastaar, at den bestaar i en
absolut selvstændig Tilværelse udenfor Bevidstheden. Det vil sige, du
er en ren Skeptiker. Jeg har altsaa bevist min Sats, som var, at dine
Meninger førte til Skepticisme.

Hyl. For Øieblikket er jeg idetmindste bragt til Taushed, om jeg end
ikke er helt overbevist.

Fil. Jeg vilde gjerne vide, hvad mere du fordrer for at blive
fuldkommen overbevist. Har du ikke havt fuld Frihed til at forklare din
Mening paa alle mulige Maader? Heftede jeg mig maaske ved de smaa
Feilslutninger, som nu og da kunde forekomme, og fik du ikke Anledning
til at tage tilbage eller fremstille paa en kraftigere Maade enhver af
dine Sætninger, som det behagede dig? Har jeg ikke hørt paa alt, du
kunde anføre, og kritiseret det med den

') Sml. Principles of Human Knowledge, seet. 25.— 42 —

størst mulige Hensynsfuldhed? Kort sagt, er du ikke paa hvert Punkt
blevet slaat med dine egne Grunde, og hvis du i dette Øieblik kan
opdage, at du har været for snar med en Indrømmelse, eller hitte paa et
endnu ikke benyttet Kneb, en ny Distinktion, Farve eller Forklaring af
nogensomhelst Art, saa kom bare med det.

Hyl. Lidt Taalmodighed, Filonous, jeg er for Øieblikket saa forfærdet
over at se mig overlistet og saa at sige fanget i det Net, du har
draget for mig, at du ikke kan vente, at jeg saaledes med en Gang skal
kunne finde Vei ud af det; du maa give mig Tid til at samle mine
Tanker.

Fil. Men hør, er det ikke Universitetets Klokke?

Hyl. Det ringer til Bøn.

Fil. Vi gaar da derind, om du saa vil, og mødes her igjen imorgen
tidlig. I Mellemtiden kan du da samle dine Tanker om det, vi har
forhandlet i denne Morgenstund, og forsøge, om du kan finde nogen
Feilslutning eller noget nyt Middel til at trække dig ud af
Vanskelighederne.

Hyl. Det vil jeg.

Anden Samtale.

Hyl. Undskyld, Filonous, at jeg ikke mødte frem før. Hele denne Morgen
har mit Hoved været saa fyldt af vor sidste Samtale, at jeg ikke har
faaet Tid til at tænke paa, hvad Tid det var paa Dagen eller noget
andet.

Fil. Det glæder mig, at den har gjort et saa sterkt Indtryk paa dig;
jeg kan da have det Haab, at hvis der var nogen Feil i dine
Indrømmelser eller urigtige Slutninger i den Bevisførelse, jeg byggede
paa dem, saa vil du sige mig det nu.

Hyl. Jeg forsikrer dig, jeg har ikke gjort andet siden jeg saa dig, end
søge efter svage Punkter og Feilslutninger i vor Samtale fra igaar, men
alt forgjæves; thi jo nøiere jeg har gransket de Resultater, jeg kom
til, desto klarere og

                              Anden Samtale

størst mulige Hensynsfuldhed? Kort sagt, er du ikke paa hvert Punkt
blevet slaat med dine egne Grunde, og hvis du i dette Øieblik kan
opdage, at du har været for snar med en Indrømmelse, eller hitte paa et
endnu ikke benyttet Kneb, en ny Distinktion, Farve eller Forklaring af
nogensomhelst Art, saa kom bare med det.

Hyl. Lidt Taalmodighed, Filonous, jeg er for Øieblikket saa forfærdet
over at se mig overlistet og saa at sige fanget i det Net, du har
draget for mig, at du ikke kan vente, at jeg saaledes med en Gang skal
kunne finde Vei ud af det; du maa give mig Tid til at samle mine
Tanker.

Fil. Men hør, er det ikke Universitetets Klokke?

Hyl. Det ringer til Bøn.

Fil. Vi gaar da derind, om du saa vil, og mødes her igjen imorgen
tidlig. I Mellemtiden kan du da samle dine Tanker om det, vi har
forhandlet i denne Morgenstund, og forsøge, om du kan finde nogen
Feilslutning eller noget nyt Middel til at trække dig ud af
Vanskelighederne.

Hyl. Det vil jeg.

Anden Samtale.

Hyl. Undskyld, Filonous, at jeg ikke mødte frem før. Hele denne Morgen
har mit Hoved været saa fyldt af vor sidste Samtale, at jeg ikke har
faaet Tid til at tænke paa, hvad Tid det var paa Dagen eller noget
andet.

Fil. Det glæder mig, at den har gjort et saa sterkt Indtryk paa dig;
jeg kan da have det Haab, at hvis der var nogen Feil i dine
Indrømmelser eller urigtige Slutninger i den Bevisførelse, jeg byggede
paa dem, saa vil du sige mig det nu.

Hyl. Jeg forsikrer dig, jeg har ikke gjort andet siden jeg saa dig, end
søge efter svage Punkter og Feilslutninger i vor Samtale fra igaar, men
alt forgjæves; thi jo nøiere jeg har gransket de Resultater, jeg kom
til, desto klarere og— 43 —

mere tvingende syntes de mig. Jeg kan ikke finde noget at anføre imod
dem.

Fil. Og tror du ikke, det er et Tegn paa, at de er ægte, grundede paa
selve Naturens Vidnesbyrd og dannede i Overensstemmelse med Fornuftens
Love? Det sande og det skjønne er ligt i dette, at den mest indgaaende
Kritik blot stiller dem i et fordelagtigere Lys, medens Vildfarelsen og
Blændværket ikke taaler Undersøgelse eller nøiagtig Granskning.

Hyl. Jeg erkjender, at der er meget i, hvad du siger. Og ingen kan være
mere fuldkommen overbevist om Sandheden af disse besynderlige
Slutninger, saalænge jeg har for Oie de Grunde, der førte mig til dem.
Men naar de er ude af mine Tanker, synes der paa den anden Side noget
saa overbevisende, naturligt og forstandigt ved den nye Maade at
forklare dem paa, at jeg tilstaar, at jeg ikke ved, hvordan jeg skal
forkaste dem.

Fil. Jeg ved ikke, hvilken Maade, du taler om.

Hyl. Jeg mener den nye Maade at forklare vore Sanseindtryk eller
Forestillinger paa.

Fil. Hvad er det for en Maade?

Hyl. Sjælen antages at have sit Sæde i en vis Del af Hjernen, hvorfra
Nerverne løber ud og spreder sine Traade gjennem hele Legemet, medens
Gjenstandene omkring os gjennem de forskjellige Indtryk, de gjør paa
Sanseorganerne, sætter Nerverne i en vis Svingning — og naar disse saa
fyldes med Livsaande (spirits), leder de Indtrykkene videre til Hjernen
eller Sjælens Sæde, der alt efter Impulsernes Beskaffenhed modtager
forskjellige Forestillinger.

Fil. Og dette kalder du en Forklaring af Forestillingernes Opstaaen i
vor Bevidsthed?

Hyl. Javist, Filonous, har du noget at indvende mod den?

Fil. Først vil jeg gjerne vide, om jeg rigtig har forstaaet din
Antagelse. Du lader visse ydre Stød mod Hjernen være Aarsagen til vore
Forestillinger. Men sig mig nu, mener du med Hjerne en sanselig Ting?

Hyl. Hvad ellers skulde jeg vel mene, tror du?

Fil. Sanselige Ting opfattes allesammen umiddelbart, det, der opfattes
umiddelbart, er Forestillinger, og Forestillinger findes blot indenfor
Bevidstheden. Saa meget har du, om jeg ikke tager Feil, indrømmet for
længe siden.— 44 —

Hyl. Jeg negter det ikke.

Fil. Da altsaa den Hjerne, du taler om, er en sanselig • Ting, kan den
blot existere i en Bevidsthed1). Men nu vil jeg gjerne vide, om du
finder det »rimeligt at antage, at en Forestilling eller Ting indenfor
Bevidstheden foraarsager alle andre Forestillinger. Og hvis saa er, sig
mig da, hvordan du forklarer denne Førsteforestillings eller selve
Hjernens Tilblivelse.

Hyl. Jeg forklarer ikke vore Forestillingers Tilblivelse ved den
Hjerne, der opfattes gjennem Sanserne — den er jo nemlig selv blot en
Forbindelse af sanselige Forestillinger — men ved en anden, som jeg
tænker mig.

Fil. Men forestilles ikke Tingene ligesaa sandt i Sjælen, som de
opfattes gjennem Sanserne?2)

Hyl. Jeg maa tilstaa, at det er saa.

Fil. Det bliver derfor det samme; og du har altsaa hele denne Tid
forklaret Forestillingerne som Resultat af visse Bevægelser eller
Indtryk paa Hjernen, det vil sige med visse Forandringer af en
Forestilling, ligegyldig om de er sanselige eller tænkelige.

Hyl. Jeg begynder at fatte Mistro til min Antagelse.

Fil. Naar vi undtager de i og for sig existerende Aander, er alt, vi
ved eller begriber, vore egne Forestillinger. Naar du derfor siger, at
alle Forestillinger foraarsages af Hjerneindtryk, tænker du dig da
denne Hjerne eller ikke? I første Tilfælde taler du om Forestillinger,
der sætter Mærke i en Forestilling og saaledes bliver Aarsag til den
samme Forestilling, hvilket er meningsløst. Tænker du dig derimod ikke
Hjernen, er det hele uforstaaeligt Snak, ingen fornuftig Antagelse, der
kan diskuteres.

Hyl. Jeg ser nu klart, at det bare var en Indbildning. Der er intet i
det hele.

Fil. Du behøver ikke at tage dig nær deraf; thi naar alt kommer til
alt, saa kunde den Maade at forklare Tingene

*) Ifølge Berkeley er det menneskelige Legeme, hvori selvfølgelig er
indbefattet Hjernen, i Bevidstheden og ikke Bevidstheden i Legemet; thi
Hjernens og Legemets Tilværelse — forudsat, at vi med dette Ord mener
noget forstaaeligt — er afhængig af en sansende eller forestillende
Bevidsthed, medens Bevidstheden idetmindste kan tænkes uafhængig af
sine sanselige Organer eller de sanselige Ting. Sml. Sir is, seet. 285,
295 og ff.

2) Sml. Principles o f Human Knowledge, seet. 23; endvidere Pag. 291,
292.— 45 —

paa, som du kalder det, aldrig have tilfredsstillet nogen fornuftig
Mand. Hvilken Forbindelse er der mellem en Nervestrømning og Lyd- og
Farveindtryk i Sjælen? Og hvordan kan disse være en Virkning af hine?

Hyl. Men jeg kunde aldrig tro, at der var saa lidet ved den Antagelse,
som det nu synes mig at være.

Fil. Naa, du er altsaa endelig blevet overbevist om, at ingen sanselige
Ting har en virkelig1) Tilværelse, og at du simpelthen er en fræk
Skeptiker.

Hyl. Det er for klart til at kunne nægtes.

Fil. Se dig rundt; er ikke Markerne dækkede af et deiligt grønt? Er der
ikke i Skovene og Lundene, i Floderne og de klare Bække noget, der
stiller Sjælen til Ro, fryder den, henrykker den? Fyldes ikke vort Sind
af en sød Angst, af en vellystig Rædsel ved Skuet af det endeløse, dybe
Hav, det uhyre høie Bjerg, hvis Top forsvinder i Skyerne, eller den
gaçile, mørke Skov? Er der ikke selv over Klipperne og den øde Udmark
en skjøn Vildhed? Hvilken dyb Glæde giver det ikke at betragte Jordens
naturlige Skjønheder? Drages ikke Nattens Slør med bestemte Mellemrum
over dens Aasyn, og skifter den ikke Dragt med de vekslende Aarstider,
forat vort Sind stadig skal kunne se friskt paa den? Hvor Elementerne
dog er vidunderlig klogt afpassede efter hverandre! Hvor mange
forskjellige og paa samme Tid nyttige Egenskaber har ikke det ringeste
af Naturens Produkter! Hvilken Finhed, hvilken Skjønhed, hvilken
Fornuft er der ikke i Dyrene og Planterne? Hvor ypperlig alle Ting er
indrettede, saavel til sin særlige Bestemmelse, som for at danne Led i
det hele; og paa samme Tid, som de gjensidig hjælper og støtter
hverandre, fremhæver de ogsaa hverandres Lys- og Skyggesider. Hæv nu
dine Tanker op fra denne lille Jord til alle de herlige Lyskugler, der
smykker Himlens høie Hvælving. Maa man ikke beundre Planeternes Flugt
gjennem de for dem lagte Baner! Har det nogensinde hændt, at disse
Verdener (feilagtig kaldet Vandrestjerner) har svaiet ud fra sin Bane
paa deres evig gjentagne Reise gjennem det veiløse, tomme Rum?
Gjennemløber de ikke paa sin Fart rundt Solen Flader, der altid staar i
et uforanderligt Forhold til den Tid, de bruger

') Naar der med virkelig menes absolut Tilværelse; en Væren altsaa, som
ikke opfattes eller kan forestilles af nogen Bevidsthed.— II —

dertil? Saa uforanderlige er de Love, hvorefter Naturens usynlige
Skaber styrer Verden. Hvor livfuldt og straalende er ikke
Fixstjernernes Lys, og med hvilken ødsel Haand synes de ikke at være
strøet henover hele den azurblaa Hvælving, men dog vil du, naar du ser
gjennem Teleskopet, faa Øie paa en ny Hærskare af Stjerner, der skjuler
sig for det blotte Øie. Fra vort Standpunkt synes de at sidde nær
sammen og være uendelig smaa, men set paa nærmere Hold er det uhyre
Lyskugler i forskjellig Afstand fra hverandre langt inde i Rummets
Afgrunde. Nu maa du kalde Fantasien tilhjælp. Dine svage indskrænkede
Sanser kan ikke tænke sig de utallige Verdener hvirvlende rundt de
uhyre Sole i Midten og den uendelig fuldkomne Aand, der i utallige
Former lever i alt. Men hverken vore Sanser eller vor Fantasi er mægtig
nok til at omfatte det grænseløse Firmament i hele dets straalende
Herlighed. Om den arbeidende Menneskeaand piner og anstrenger sig af
yderste Evne, bliver der alligevel tilbage en umaadelig, ubegribelig
Rest. Og alligevel holdes alle disse uhyre Legemer, der udgjør denne
mægtige Verden, hvor fjernt de end er fra hverandre, sammen ved en
mystisk Mekanisme, en eller anden guddommelig Kunst og Kraft i en
indbyrdes Afhængighed og Forbund, hvori ogsaa vor Jord, som jeg nær
havde glemt, er indbefattet. Er ikke det hele System uendeligt, skjønt,
herligt over al Beskrivelse og Forestilling? Hvilken Behandling
fortjener da de Filosofer, der vil frakjende dette ophøiede og skjønne
al Virkelighed? Hvordan kan man vel opretholde Grundsætninger, der
leder os til at anse hele Skabningens synlige Skjønhed for et falskt
Skin? Kan du oprigtig talt vente noget andet, end at disse dine Tvil
vil ansees for simpelthen meningsløse af alle fornuftige Mennesker?

Hyl. Lad andre mene, hvad de vil; men mig har du intet at bebreide. Jeg
trøster mig bare med, at du er lige meget Tviler som jeg.

Fil. Hvad det angaar, Hylas, maa du tillade mig at have en anden
Mening.

Hyl. Hvadfornoget? Har du ikke hele Tiden været enig i Præmisserne, og
saa kommer du nu og vægrer dig ved at anerkjende Konklusionen og
overlader det til mig at forsvare de Paradoxer, som du narrede mig ind
paa? Det er sandelig ikke pent gjort af dig.47

Fil. Jeg nægter paa det bestemteste, at jeg var enig med dig i de
Grundsætninger, der ledede dig til dine Tvil. Du sagde nemlig, at de
sanselige Tings Virkelighed var det samme som en absolut Tilværelse
udenfor alle aandelige Væseners Bevidsthed eller uafhængig af, om de
blev iagttagne eller ikke, og ifølge denne din Opfatning af
Virkeligheden er du nødt til at nægte de sanselige Ting enhver virkelig
Existens, det vil sige efter din egen Definition til-staar du dig selv
at være Tviler. Men jeg har hverken sagt eller troet, at de sanselige
Tings Virkelighed kan defineres paa den Maade. Mig forekommer det, af
Grunde, du har erkjendt for rigtige, at de sanselige Ting ikke kan
existere anderledes end i en Bevidsthed eller en Aand (spirit). Men
deraf drager jeg ikke den Slutning, at de ikke har nogen virkelig
Tilværelse; thi da jeg ser, at Tingene ikke er afhængige af min Tanke
og har sin egen Existens udenfor min Bevidsthed1), maa der være en
anden Bevidsthed, hvori de er Tanker. Saa sikkert derfor som det er, at
den synlige Verden virkelig er til, saa sikkert er der en uendelig,
allestedsnærværende Aand, der omfatter og opretholder den.

Hyl. Men dette er jo ikke mere, end hvad jeg og alle kristne mener, ja
ogsaa alle andre, der tror, at der er en Gud, som kjender og forstaar
alle Ting.

Fil. Men der ligger netop Vanskeligheden. Menneskene tror almindelig,
at alle Ting vides og sees af Gud, fordi de tror paa Guds Tilværelse,
medens jeg derimod med umiddelbar Nødvendighed slutter mig til Guds
Tilværelse deraf, at alle sanselige Ting maa opfattes af ham.

Hyl. Men, naar vi tror den samme Ting, hvad har det da at sige,
hvorledes vi er komne til denne Tro?

Fil. Vi er imidlertid slet ikke af samme Mening. Thi skjønt Filosoferne
erkjender, at alle legemlige Ting optages i Guds Bevidsthed, saa
tillægger de dem dog en absolut Tilværelse, forskjellig fra deres
Existens i en eller anden Hjerne, hvilket jeg ikke gjør. Er der desuden
ikke Forskjel

1) Sml. Principles of Human Knowledge, seet. 29—33 og seet. 90. — De
sanselige Tings fortsatte Tilværelse i den Tid, da de ikke som
Forestilling eller Sanseindtryk er indenfor en endelig Aands
Bevidsthed, antages her for at være den almindelige sunde
Menneskeforstands Overbevisning. Og denne Tingenes Bestandighed
forudsætter ifølge Berkeley Tilværelsen af en høieste Aand og et evigt
Forsyn.— II —

mellem dette: Der er en Gud, som ser alle Ting, og: De sanselige Ting
er virkelig til, og er de virkelig til, da maa de nødvendigvis sanses
af en uendelig Aand, altsaa gives der en uendelig Aand eller Gud. Det
sidste Ræsonnement udgjør et ligefremt og umiddelbart Bevis for Guds
Tilværelse, støttet paa det mest indlysende logiske Principl). Teologer
og Filosofer har paa den ugjendriveligste Maade af Naturens Skjønhed og
Nytte bevist, at den er Guds Verk. Men uden al Hjælp fra Astronomien og
Naturvidenskaben og uden at betænke Tingenes Fornuft, Orden og
indbyrdes Afpasning efter hverandre, blot fra den sanselige Verdens
Tilværelse at slutte sig til den uendelige Aands Existens, er en
Fordel, som de har, der har gjort denne ligefremme Reflexion, at den
sanselige Verden er det, vi opfatter gjennem de forskjellige Sanser, at
intet opfattes gjennem Sanserne uden Forestillinger, og at ingen
Forestilling eller Forestillings Forestilling kan existere udenfor
Bevidstheden. Du kan nu uden noget besværligt Studium af Videnskaben,
uden stor Skarpsindighed eller kjedelige, lange Diskussioner gjendrive
og bringe til Taushed de jvrigste Ateister. Alle de ynkelige, søgte
Maader at løse Problemet paa, enten gjennem en uendelig Aarsagsrække
uden fornuftig Sammenhæng eller ved en tilfældig Ophoben af Atomer,
saaledes, som det sker i Vanims, Hobbes's eller Spinozas vilde
Fantasterier, kort sagt, hele Ateismens System kuldkastes fuldstændig
af denne ene Tanke, der viser Meningsløsheden ved den Antagelse, at
hele Verden eller en Del af den, lad det end være den groveste og
uformeligste Del, skulde kunne bestaa uden at holdes sammen af en
tænkende Bevidsthed. Lad bare en af disse Gudløshedens Forkyndere gribe
i sin egen Barm og prøve, om det er muligt at tænke sig en Klippe, en
Ørken, et Vildnis eller et forvirret Røre af Atomer, kort sagt
hvilken-somhelst Ting, sanselig eller aandelig, existerende uathængig
af en Bevidsthed, saa vil han straks kunne blive overbevist om sin
Taabelighed. Kan noget være hensynsfuldere end at stille Spørgsmaalet
saa frit og overlade det til Vedkommende selv, om han, selv om det bare
bliver i Tanken, kan forstaa, hvad han anser for at være en virkelig
Sandhed,

*) Dette Princip er Virkelighedsbegrebet, der i sig indeslutter de
sanselige Tings Bestandighed (permanence) og Væren udenfor os (saaledes
som Berkeley forstaar dette Udtryk). Sml. Principles of Human
Knowiedge, seet. 90.— 49 —

og dernæst lade denne gaa over fra Begrebets til Virkelighedens Verden?

Hyl. Det kan ikke nægtes, at der er noget i det, du siger, der kan
bruges som en god Støtte for Religionens Sandheder. Men synes du ikke,
at det i høi Grad ligner en Anskuelse, der hævdes af nogle fremragende
moderne Tænkere*), og gaar ud paa, at man skal se alle Ting i Gud.

Fil. Jeg vilde meget gjerne lære den Anskuelse at kjende; forklar den
for mig, er du snil.

Hyl. De antager, at Sjælen ikke kan anskue de legemlige Ting i sig
selv, da den jo som ulegemlig ikke kan forenes med dem; men at den
opfatter Tingene gjennem sin Forening med Guds Væsen, der som aandeligt
er rent intelli-gibelt eller skikket til at være den umiddelbare
Gjenstand for en Aands Tanke. Desuden indeholder det guddommelige Væsen
fuldkomne Egenskaber, overenstemmende med hver Skabnings Natur, og kan
derfor opfattes af Sjælen.

Fil. Jeg forstaar ikke, hvordan vore Forestillinger, som er helt
igjennem passive, kan udgjøre Guds Væsen eller en Del (eller være lig
en Del) deraf; thi Gud er jo et uforanderligt, udeleligt, rent aktivt
Væsen. Og der er mange flere Vanskeligheder og Indvendinger, der ved
første Øiekast reiser sig mod denne Antagelse, men jeg skal blot
tilføie, at den er udsat for alle de Meningsløsheder, som hænger ved de
almindelige Hypoteser, idet den lader en skabt Verden existere udenfor
en Aands Bevidsthed. Og desuden har den dette særlige ved sig, at den
lader den materielle Verden være til uden noget Maal. Og hvis det er en
god Grund imod de andre videnskabelige Hypoteser, at de forudsætter, at
Naturen eller den guddommelige Visdom gjør noget forgjæves eller gjør
det paa en kjedelig, omstændelig Maade, der kunde været udført meget
lettere og hurtigere, hvad skal vi saa tænke om den Hypotese, der
antager, at den hele Verden er skabt uden noget Maal for Øie?

Hyl. Men er da ikke du ogsaa af den Mening, at vi

') Han mener naturligvis Malebranche, hvis Seen alt i Gud var et Forsøg
paa at forsone den cartesiske Dualisme i Væren med Enheden i Sansningen
(perception), der formidles al Gud, i hvem alle Ting aandelig eller
ideelt forestilles.

Aand og Natur.

ser alle Ting i Gud? Om jeg ikke tager meget feil, saa er den Mening,
du hævder, noget i den Retning.

Fil. Faa Mennesker tænker, men alle vil have Meninger, derfor er
Menneskenes Meninger forvirrede og overfladiske. Det er ikke det
ringeste underligt i, at de mest modsatte Lærdomme blandes sammen af
Folk, der ikke studerer dem nøie. Det skulde derfor ikke undre mig, om
der gaves dem, der troede, at jeg var inde paa Malebranches sværmeriske
Tro, skjønt jeg i Virkeligheden er langt borte fra den. Han bygger sit
System paa de mest abstrakte, almindelige Forestillinger, som jeg
fuldstændig forkaster. Han tror paa en absolut ydre Verden, som jeg
benægter. Han hævder, at vore Sanser skuffer os, og at de ikke kan
opfatte de rumlige Væseners virkelige Natur eller sande Former, medens
jeg mener akkurat det modsatte. Der er altsaa ingen Filosofi, der staar
i en saa uforsonlig Modsætning til min som hans. Naturligvis er jeg
fuldstændig enig i, hvad den hellige Skrift siger: at i Gud lever,
røres og er vi. Men at vi ser Tingene i ham paa den Maade, som jeg
ovenfor har fremstillet det, er jeg langt fra at tro. Hør her i Korthed
min Mening. Det er aabenbart, at de Ting, jeg opfatter, er mine egne
Forestillinger, og at ingen Forestilling kan findes udenfor
Bevidstheden. Og ikke mindre klart er det, at disse Forestillinger
eller af mig opfattede Ting, enten selv eller i Form af oprindelige
Typer'), existerer uafhængig af min Bevidsthed, siden jeg ved med mig
selv, at jeg ikke er Ophavsmand til dem, idet det ligger over min Evne
efter eget Forgodtbefindende at fastslaa, hvilke særegne Indtryk jeg
skal modtage, naar jeg aabner mine Øine eller Øren. De maa derfor
findes i en anden Aand, efter hvis Bud de opstaar hos mig2). De Ting,
siger jeg, der umiddelbart opfattes, er Forestillinger eller
Sanseindtryk, kald dem, hvad du vil. Men hvordan kan nogen Forestilling
eller noget Sanseindtryk findes hos eller skabes af et andet Væsen end
en

') Han paastaar ikke, at vore individuelle Forestillinger har en
Tilværelse uafhængig af hvilkensomhelst, ia endog af selve Subjektets
Bevidsthed. De kan godt være bare Tegn paa et ydre og uafhængigt Væsen
eller en ydre og uafhængig Magt — i andre Bevidstheder og i den
allerhøieste Bevidsthed.

*) Sml. Principles of Human Knowledge, seet. 29—33.— 5i —

Aand eller Sjæl (mind or spirit)? Det maa siges at være ufatteligt*),
og at hævde det ufattelige er Vrøvl, ikke sandt?

Hyl. Ganske vist.

Fil. Men derimod er det meget let forstaaeligt, at disse Forestillinger
findes hos og udvikles af en Aand; thi det er ikke mere, end hvad jeg
hver Dag erfarer paa mig selv, naar jeg modtager utallige
Forestillinger og gjennem en Viljesakt omdanner en hel Del af dem, saa
de bliver levende for min Fantasi. Imidlertid maa jeg dog tilstaa, at
disse Fantasibilleder ikke er fuldt saa klare, kraftige, levende og
varige som de Forestillinger, vi modtager gjennem vore Sanser — hvilke
sidste kaldes virkelige Ting. Af alt dette drager jeg den Slutning, at
der er en Aand, der hvert Øieblik indskyder i mig alle de Sanseindtryk,
jeg modtager. Og af den Forskelligartethed, Orden og Klarhed, der
hersker mellem dem, slutter jeg, at deres Ophavsmand maa være vis,
mægtig og god over al Beskrivelse'2'). Mærk vel, hvad jeg siger, jeg
mener ikke, at jeg ser Tingene, idet jeg opfatter det, der i Guds
erkjendelige (intelligible) Natur er Forestillingernes Grund. Denne
Grund forstaar jeg ikke, men jeg paastaar, at de Ting, der opfattes af
mig, forstaaes af en uendelig Aand, gjennem hvis Vilje de frembringes.
Og er ikke dette fuldkommen indlysende? Ligger der noget mere i det,
end hvad en Smule Iagttagelse af det, der foregaar i vort eget Sind,
ikke alene sætter os istand til at forstaa, men ogsaa tvinger os til at
erkjende.

Hyl. Jeg tror, jeg forstaar dig saa temmelig godt og indrømmer, at det
Bevis, du giver for Guds Tilværelse, synes mig ikke mindre slaaende end
overraskende. Men indrømmet, at Gud er den høieste og almindelige
Aarsag til alle Ting, kunde der saa ikke være endnu en tredie Klasse af
aandelige Væsener ved Siden af Ideer og Aander? Kan vi ikke finde Plads
til en underordnet og begrænset Aarsag til vore Forestillinger? Kort
sagt, kan der ikke for alt det findes Materie?

Fil. Hvor ofte skal jeg gjentage den samme Ting? Du vil ikke lade de
umiddelbart opfattede Ting existere nogetsteds udenfor Bevidstheden;
men ingenting iagttages gjennem Sanserne, uden at det opfattes
umiddelbart, følgelig

') Sml. Principles of Human Knowledge, seet. 3—24.

2) Sml. Principles of Human Knowledge, seet. 30.— II —

existerer intet sanseligt udenfor Bevidstheden. Men den Materie, som du
fremdeles saa ivrig fremholder, er da vel noget, der kan erkjendes,
noget, der kan udfindes af Fornuften1) og ikke gjennem Sanserne?

Hyl. Det er min Mening.

Fil. Lad mig da faa vide, gjennem hvilke Slutninger du er kommen til
denne din Tro paa Materien, og hvad denne Materie er efter din
Opfatning nu for Øieblikket.

Hyl. Jeg finder i min Bevidsthed forskjellige Forestillinger, som jeg
ved, jeg ikke selv er Aarsag til, og heller ikke er de sin egen Aarsag
eller istand til at existere for sig selv, eftersom de helt igjennem er
passive og skiftende Fænomener, der har alt sit Liv i Bevidstheden. Der
er følgelig en Aarsag til dem, forskjellig fra mig og dem, og denne
Aarsag foregiver jeg ikke at vide mere om, end at den er mine
Forestillingers Grund. Og dette er det, jeg kalder Materie2).

Fil. Sig mig, Hylas, har enhver Ret til at forandre den almindelig
fastslaaede Betydning af et kjendt Ord i Sproget? Sæt f. Ex., at en
Reisende kom og fortalte dig, at i et vist Land kunde man gaa uskadt
gjennem Ilden, og det saa skulde vise sig, at han med Ordet Ild mente
det samme, som andre kalder Vand. Eller han kom og forsikrede, at der
fandtes Trær, der gik paa to Ben, og med Trær mente det samme, som
andre kalder Mennesker. Vilde du finde sligt rimeligt?

Hyl. Nei, tvertimod. Almindelig Skik og Brug er Lovgiver for
Sprogbrugen. Og at give Ordene en ny, affekteret Betydning, er det
samme, som at fordærve Sproget og vil aldrig gjøre noget andet end
forhale og mangfoldiggjøre Trætter, hvor der i Virkeligheden ingen
Uenighed er.

Fil. Betegner ikke Materie i Ordets jævne, dagligdags Betydning en
udstrakt, fast, bevægelig, ubevidst, træg Substans ?

Hyl. Jo.

Fil. Og har jeg ikke tydelig nok udviklet, at en saadan Substans umulig
kan være til?3) Men sæt nu, at den

*) Fornuft — det vil sige logisk Ræsonnement.

2) Sml. Principles of Human Knowledge, seet. 51—53.

3) Berkeleys materielle Substans er det samlende Udtryk for alle
udstrakte, faste, bevægelige, ikke-tænkende og passive Forestillinger
eller Fænomener, med et Ord den Bunke Egenskaber, der almindelig kaldes
en «sanselig Ting».— 53 —

var til, hvordan skulde saa det, der er passivt, kunne være en Aarsag,
eller det ubevidste (unthinking) være en Aarsag til Tanke? Naturligvis
kan du, om du saa vil, give Ordet Materie en anden Mening end den, det
har almindelig, og sige mig, at du derved forstaar et ulegemligt,
tænkende, aktivt Væsen, der er Aarsag til vore Ideer. Men hvad er det
andet end at lege med Ord og begaa den Feil, du nu netop dømte saa
strengt? Jeg finder slet ikke noget urigtigt i din Fremgangsmaade: at
uddrage en Aarsag af Fænomenerne; men jeg nægter, at en fornuftig
Aarsag (deducible by reasen) medrette kan kaldes Materie.

Hyl. Der er virkelig noget i det, du siger, men jeg er bange for, at du
ikke rigtig forstaar min Mening. Du maa paa ingen Maade tro, jeg
nægter, at Gud eller en uendelig Aand er den høieste Aarsag til alle
Ting. Alt, jeg fordrer, er en Aarsag, underordnet den høieste Kraft, af
en begrænset og ringere Natur, der er medvirkende ved Dannelsen af vore
Forestillinger, ikke ved nogen Viljesakt eller aandelig Impuls, men ved
den Slags Virken, der tilhører Materien, nemlig Bevægelse.

Fil. Jeg finder, at du for hver Gang falder tilbage til dine gamle
Forestillinger om en bevægelig og følgelig udstrakt Substans,
existerende udenfor Bevidstheden. Og du har altsaa allerede glemt, at
du var overbevist, eller vil du kanske, jeg skal gjentage, hvad der er
blevet sagt om det Punkt? I Sandhed, det er ikke smukt af dig fremdeles
at tro paa Tilværelsen af dette Væsen, som du saa ofte har frakjendt al
Existens. Men for ikke at gaa videre ind paa, hvad der allerede er
omhandlet saa vidløftig, vil jeg bare spørge, om ikke alle dine
Forestillinger er rent passive og udelukker ethvert Element af
Handling?*)

Hyl. Jovist.

Fil. Og er de sanselige Egenskaber noget andet end Forestillinger?

Hyl. Hvor ofte har jeg indrømmet, at de ikke er det?

Fil. Men er ikke Bevægelse en sanselig Egenskab?

Hyl. Jo.

Fil. Altsaa ingen Handling.

Hyl. Nei. Det er jo saa klart, at naar jeg bevæger

*) Sml. Principles of Human Kno-wledge, seet. 81, 82.— 54 —

min Finger, saa forholder den sig passiv; det aktive er min Vilje, der
frembragte Bevægelsen.

Fil. Nu vilde jeg for det første gjerne høre, om du, da Bevægelsen ikke
kan gjælde for at være en Handling, kan tænke dig Handling udenfor
Viljen; og for det andet, om det at sige noget, der er uden fornuftig
Mening1), ikke er det samme som at vrøvle. Tilslut vil jeg bare spørge,
om du ikke ved nærmere Eftertanke kan forstaa, at det at •antage en
frembringende Aarsag til vore Forestillinger, der ikke er en Aand, er
ganske meningsløst og fornuftstridigt.

Hyl. Jeg giver mig fuldstændig. Men om nu Materien ikke er en Aarsag,
saa kunde den dog vel være et Redskab for den høieste Kraft, tjenende
til at fremkalde vore Forestillinger.

Fil. Et Redskab, siger du? Hvordan skulde da dette Redskab se ud?
Hvilke Hjul, Fjære og Bevægelser skulde det have?

Hyl. Det ved jeg ikke noget om, da baade dets Substans og Egenskaber er
mig fuldstændig ukjendte.

Fil. Hvad behager, mener du, at din Materie bestaar af ukjendte Dele,
at den har Bevægelser, vi ikke kjender, og en Form, vi ikke kan fatte?

Hyl. Jeg tror slet ikke, den har nogen Form eller Bevægelse, da jeg paa
Forhaand er overbevist om, at ingen sanselige Egenskaber kan findes hos
en fornemmelsesløs Substans.

Fil. Men hvordan skal man kunne danne sig et Begreb om dette noget, der
er uden alle sanselige Egenskaber, til og med Udstrækning?

Hyl. Jeg siger ikke, at jeg har noget Begreb om det.

Fil. Og hvad Grund har du til at tro, at dette ukjendte, dette
uforstaaelige noget er til? Er det, fordi du tror, at Gud ikke kan
undvære det, eller fordi Erfaringen lærer dig en saadan Tings Nytte,
naar du danner dig Forestillinger i dit Sind?

Hyl. Du plager mig altid med Grunde for min Tro.

1) Da en Viljeshandling, mener han, er den eneste Aarsag, vi kjender af
Erfaringen, og følgelig er det eneste, som kan give Ordet Aarsag nogen
Mening, bliver Ordet ufatteligt eller intetsigende, naar det bruges i
et Tilfælde, hvor der ikke foreligger nogen Viljeshandling.— 55 —

Men sig mig, hvilken Grund har du til ikke at tro det, jeg siger?

Fil. Kan jeg ikke finde nogen Grund til at tro paa en Ting, er allerede
det god nok Grund til ikke at tro paa Tingens Tilværelse. Men det er jo
saa langt fra, at jeg plager dig med Grunde for din Tro, at du ikke
engang vil lade mig vide, hvad du vil have mig til at tro, siden du
siger, at du ikke har det fjerneste Begreb om den. Lad mig derfor
tilslut faa Lov at spørge dig, om det er en Filosof eller bare en
almindelig fornuftig Mand værdigt at sige, at man ikke ved, hvad man
selv tror, eller hvorfor man tror det.

Hyl. Stop lidt, Filonous; naar jeg siger, at Materien er et Redskab, da
er jo det allerede noget. Det er sandt, jeg ved ikke, hvad Slags
Redskab det er. Men alligevel har jeg en Mening om Redskab i
Almindelighed.

Fil. Men tænk om det skulde vise sig, at der er noget selv i det mest
almindelige Begreb om Redskab, opfattet i en Betydning forskjellig fra
Aarsag, der gjør Brugen af dette Ord uforenlig med de guddommelige
Egenskaber.

Hyl. Vis mig det, og jeg opgiver min Mening.

Fil. Hvad mener du med et Redskabs almindelige Natur eller Begreb?

Hyl. Det, der er fælles for alle enkelte Redskaber, udgjør det
almindelige Begreb.

Fil. Er ikke det fælles eiendommelige for alle Redskaber, at de bruges
til at gjøre de Ting, der ikke kan udføres ved blotte Viljeshandlinger?
Saaledes bruger jeg aldrig et Redskab til at bevæge min Finger med,
fordi det er Viljens Værk, men skulde jeg flytte en Sten eller rive op
et Træ med Rødderne, maatte jeg bruge et Redskab. Er du af samme
Mening, eller kan du give mig et Exempel paa, at et Redskab bruges til
at udføre noget, der umiddelbart afhænger af den handlendes Vilje?

Hyl. Jeg maa tilstaa, at jeg ikke kan det.

Fil. Hvordan kan du da indbilde dig, at en absolut fuldkommen Aand, af
hvis Vilje alle Ting umiddelbart og ubetinget afhænger, skulde behøve
et Redskab til sin Gjerning, eller at han skulde bruge noget saadant,
naar han ikke behøvede det? Du bliver derfor nødt til at erkjende, at
Brugen af et dødt, trægt Redskab er uforenlig med Guds- 56 -

uendelige Fuldkommenhed: altsaa maa du efter din egen Tilstaaelse
opgive dette Punkt.

Hyl. Jeg kan ikke i dette Øieblik finde paa noget at svare dig.

Fil. Men jeg synes, du skulde være villig til at erkjende Sandheden,
naar den er blevet bevist efter alle Regler; thi vi er jo Væsener med
temmelig begrænsede Evner og er derfor nødt til at gjøre Brug af visse
Redskaber. At trænge Redskaber til Udførelse af sine Planer er
Vidnesbyrd om et indskrænket Væsen, der er bundet ved en andens Magt og
ikke kan naa sit Maal uden paa den og den Maade og paa de og de
Betingelser. Det synes at maatte være en klar Følge heraf, at den
høieste uindskrænkede Magt ikke bruger noget Verktøi eller Redskab. En
almægtig Aands Vilje faar ikke før en Indskydelse, før den maa bringe
sit Verk til Udførelse uden Anvendelse af nogle Midler; men naar disse
benyttes af ringere Kræfter, er det ikke paa Grund af nogen virkelig
Evne eller Brugbarhed i dem, men blot i Overensstemmelse med Naturens
Love eller de Betingelser, der er dem foreskrevne af den første Aarsag,
som selv er hævet over al Begrænsning og alle Love.

Hyl. Jeg vil ikke længer paastaa, at Materien er et Redskab; imidlertid
vil jeg dog ikke forstaaes derhen, at jeg rent opgiver dens Tilværelse;
thi trods alt, hvad der er sagt, kan den godt være en Aarsag af anden
Rang (occasion) *).

Fil. Hvormange Former vil du da, at din Materie skal have, og hvor ofte
skal jeg bevise dens Ikketilværelse, før man kan faa dig til at opgive
den? For ikke at sige mere om dette (skjønt jeg nok ifølge alle
Diskussionens Love medrette burde dadle dig for saa ofte at forandre
Betydningen af det omstridte Ord), vilde jeg gjerne vide, hvad du mener
med, at Materien er en Aarsag af anden Rang, efterat du først har
opgivet den som første. Og naar du har vist mig, hvad du forstaar ved
en Aarsag af anden Rang, saa vil du kanske være saa snil at forklare,
hvilken Grund der bringer dig til at tro paa en saadan Foranledning til
vore Forestillinger.

Hyl. Med Aarsag af anden Rang mener jeg et passivt,

*) Sml. Principles of Human Knowledge, seet. 68—79.— 57 —

ikke-tænkende Væsen, gjennem hvilket Gud fremkalder Forestillinger i
vort Sind.

Fil. Og hvad er saa dette uvirksomme, ikke-tænkende Væsens Natur?

Hyl. Jeg ved intet om dets Natur.

Fil. Sig mig da en eller anden Grund til at tro paa dette passive,
ikke-tænkende, ukjendte Væsens Tilværelse.

Hyl. Naar det viser sig, at Forestillingerne dukker op i vort Sind i en
vis fast, ordnet Sammenhæng, er det naturligt at tro, at der er nogle
sikre, regelmæssige ydre Forhold, der fremkalder dem.

Fil. Du erkjender altsaa, at Gud alene er Aarsag til vore
Forestillinger, men at han fremkalder dem, tilskyndet af disse ydre
Aarsager af anden Rang?

Hyl. Det er min Mening.

Fil. Men de Ting, der, som du siger, fremkalder Forestillingerne,
optages naturligvis i Guds Bevidsthed?

Hyl. Selvfølgelig, ellers kunde de ikke være ham en Spore til Handling.

Fil. Jeg skal ikke nu trænge nærmere ind paa dig i den Hensigt at faa
lidt Fornuft ind i din Hypotese eller Svar paa alle de Gaader og
Vanskeligheder, den fører os op i. Men jeg vil bare spørge dig, om der
ikke ligger en tilstrækkelig fyldig Forklaring af den ordnede og
fornuftige Sammenhæng i vore Forestillinger eller Naturens Løb i Guds
Visdom og Magt, og om det ikke tager noget fra disse Egenskaber at tro,
at han af et eller andet ikke-tænkende Væsen gjennem ydre Paavirkning
indgives, hvad og naar han skal handle. Og saa kan der tilslut være
Spørgsmaal, om det kan hjælpe dig noget, at jeg indrømmer alt det, du
kjæmper for. Thi det er ikke let at skjønne, hvordan man skulde kunne
slutte sig til et fornemmelsesløst Væsens ydre eller absolute
Tilværelse, forskjellig fra dets Existens som Sanseobjekt, deraf, at
jeg har indrømmet, der er visse Ting, opfattede gjennem Guds
Bevidsthed, som er Aarsag til de Forestillinger, der opstaar i vort
Sind.

Hyl. Nu ved jeg absolut ikke længer, hvad jeg skal tro, da dette Begreb
om Aarsag af anden Rang synes mig fuldstændig ligesaa grundløst, som
det andet.

Fil. Du forstaar altsaa endelig engang, at du med alle disse
forskjellige Begreber om Materie blot har troet, du- 58 -

ved ikke selv hvad, uden nogensomhelst Grund og til ingen Nytte.

Hyl. Jeg tilstaar aabent, at jeg nu er mindre indtaget i mine egne
Meninger, efterat de er blevet saa nøiagtig undersøgte. Men alligevel
har jeg en vis Anelse om, at der findes noget saadant som Mate?-ie.

Fil. Enten opfatter du denne Materie middelbart eller umiddelbart. I
sidste Tilfælde maa du altsaa kunne sige mig, gjennem hvilke Sanser det
sker, i første, af hvilke Grunde du slutter dig til dens Tilværelse ud
fra Sanseiagttagelserne, Det var nu det; dernæst maa jeg spørge: er
denne Materie Underlag, Aarsag, Redskab eller fjernere Aarsag
(occasion)? Du har allerede hævdet hver enkelt af disse Opfatninger
under stadig Skiften af Standpunkt, saa Materie snart er blevet brugt i
en, snart i en anden Betydning. Og alle dine Forklaringer har du selv
misbilliget og taget tilbage, den ene efter den anden. Hvis du har
noget nyt at komme med, vil jeg gjerne høre det.

Hyl. Jeg tror nok, jeg allerede har sagt alt det, jeg havde at sige.
Jeg ved slet ikke noget mere at forebringe.

Fil. Og alligevel er du kjed over at maatte opgive din gamle Fordom.
Men nu vil jeg bede dig videre betænke, om du, under Forudsætning af,
at Materien existerer, paa nogen mulig Maade kan forstaa, at det er
muligt at modtage Indtryk af dette Væsens Existens — det kunde da
kanske gaa lettere med at komme bort fra den gamle Mening. Eller sæt
nu, at Materien ikke var til, og det alligevel var muligt at have de
samme Forestillinger, du nu har, og følgelig akkurat de samme Grunde
til at tro paa dens Tilværelse, du nu kan have1).

Hyl. Jeg erkjender, at vi godt kunde se alle Ting som nu, selv om der
ingen Materie var i Verden; for jeg kan ikke forstaa, at Materien
skulde kunne frembringe nogen Forestilling i vort Sind, selv om den
fandtes. Og jeg indrømmer videre, at du fuldkommen har overbevist mig
om Umuligheden af at opfatte dette Begreb paa nogen af de førnævnte
Maader. Men alligevel kan jeg ikke tro andet, end at der maa gives
Materie i en eller anden Forstand. Men hvad det er for noget, skal jeg
ikke indlade mig paa at fastslaa.

*) Sml. Principles of Human Knowledge, seet. 68—79.— 59 —

Fil. Jeg venter ikke, at du nøiagtig skal kunne bestemme et saadant
ukjendt Væsens Natur. Men vær bare saa snil at sige mig, om det er en
Substans, og i saa Tilfælde, om du kan tænke dig en Substans uden
Egenskaber (accidents), og dernæst lade mig vide, hvad det er for
Egenskaber eller ialfald, hvad der menes med, at Materien er deres
Underlag.

Hyl. Vi har allerede diskuteret alt dette. Jeg har ikke mere at sige om
disse Punkter. Men lad mig, for at hindre yderligere Spørgsmaal, sige
dig, at jeg for Øieblikket med Materie hverken mener Substans eller
Egenskaber, tænkende eller legemligt Væsen, og heller ikke Aarsag,
Redskab eller Leilighedsaarsag (occasion), men noget fuldstændig
ukjendt, forskjelligt fra alle disse Ting1).

Fil. Det synes da, som om du tillægger dit nærværende Begreb om Materie
blot den almindelige, abstrakte Egenskab Væren.

Hyl. Ganske rigtig, med den Tilføielse, at jeg foruden dette
almindelige Begreb antager en fuldstændig Negation af alle særskilte
Ting, Egenskaber eller Forestillinger, jeg sanser, tænker eller
opfatter paa en eller anden Vis.

Fil. Men sig mig da engang, hvor tror du, denne Materie findes?

Hyl. O, Filonous, nu tror du vel, du har fanget mig; for siger jeg, den
findes et eller andet Sted, vil du drage den Slutning, at den er
indenfor Bevidstheden, eftersom Sted eller Udstrækning blot kan tænkes
indenfor en Bevidsthed; men jeg skammer mig ikke for at tilstaa min
Uvidenhed. Jeg ved ikke, hvor den er; det er nok, at jeg er sikker paa,
den er et Sted. Der har du mit ikke meget bestemte Svar; noget andet
maa du ikke vente, selv om du kommer med aldrig saa mange nye
Spørgsmaal.

Fil. Da du altsaa ikke vil sige mig, hvor den er, er du kanske saa snil
at fortælle mig, hvordan du tror den er, eller hvad du mener med dens
Væren?

Hyl. Den hverken tænker, handler, sanser eller sanses.

Fil. Men er der da ikke noget positivt i dit abstrakte Begreb om dens
Væren?

Hyl. Ved nøiagtig Eftertanke finder jeg, at jeg slet ikke har noget
positivt Begreb eller nogen positiv Opfatning.

*) Sml. Principles of Human Kno-wledge, seet. 81, 82.— 6o —

Men alligevel siger jeg dig for anden Gang, at jeg ikke skammer mig ved
min Uvidenhed. Jeg ved ikke, hvad der menes med dens Existens, eller
hvordan den existerer.

Fil. Bliv ved med denne Oprigtighed, gode Hylas, og sig mig saa
alvorlig, om du kan danne dig en klar Forestilling om Væren i
Almindelighed uden at have for Øie nogen legemlig eller aandelig
Ting1), altsaa abstraheret fra alle individuelle konkrete Fænomener?

Hyl. Stop lidt, lad mig tænke efter — nei, Filonous, jeg tror ikke, jeg
kan det. I første Øieblik forekom det mig, at jeg havde en eller anden
meget subtil og luftig Forestilling om den rene Væren in abstracto. Men
naar jeg nu nøiere ransager mig selv, finder jeg, at den er rent
forduftet. Jo mere jeg tænker over Sagen, jo stærkere overbevist er jeg
om det kloge i mit Forsæt ikke at give andet end negative Svar og ikke
give mig Udseende af at have nogensomhelst positiv Viden om eller
Forstaaelse af Materien, dens hvor, hvorledes eller Væren.

Fil. Naar du derfor taler om Materiens Existens, har du intet bestemt
Begreb i Tanken?

Hyl. Absolut intet.

Fil. Sammenhængen er altsaa denne: først kommer du ifølge din Tro paa
en materiel Substans til det Resultat, at det var de umiddelbart
opfattede Ting, der findes udenfor Bevidstheden, saa var det deres
Grundformer (archetypes), dernæst deres Aarsager, deres Redskaber, ydre
Foranledninger (occasions) og tilslut noget i Almindelighed, det er
udlagt intet. Paa den Maade bliver Materien tilslut det rene intet2).
Hvad siger du, Hylas, er ikke det en korrekt Skildring af hele din
Maade at optræde paa i denne Diskussion?

Hyl. Lad det være som det vil; jeg holder fremdeles paa, at vor Mangel
paa Evne til at forstaa en Ting ikke er noget Argument mod Tingens
Existens3).

Fil. At man af Aarsag, Virkning, Ytringsmaade, visse Tegn eller
Omstændigheder fornuftigvis kan slutte sig til Tilværelsen af noget,
der ikke umiddelbart iagttages, og at det vilde være meningsløst at
tale imod en Tings Tilværelse

') D. v. s. Forestilling eller Aand s) Sml. Principles of Human
Knowledge, seet. 24, 80.

3) Saa heder det ogsaa hos Sir W. Hamilton i hans Discussions og
Lectures.— 6i —

alene af den Grund, at man ikke havde noget ligefremt og positivt
Begreb om den, tilstaar jeg aabent. Her har vi imidlertid intet af alt
dette, hverken Fornuft eller Aabenbaring tvinger os til at tro paa
denne Tings Tilværelse, vi har ikke engang et relativt Begreb om den,
der abstraheres fra Iagttageren og det iagttagne, fra Aand og
Forestilling, og der gives ikke saa meget som den tarveligste eller
svageste Forestilling om den foregivne Ting, men alligevel vil jeg ikke
deraf drage nogen Slutning imod Tingens eller Begrebets Virkelighed.
Jeg antager nemlig, at du ikke mener nogetsomhelst, at du bruger Ordene
uden nogen Betydning, Hensigt eller Mening, og jeg overlader til dig
selv at afgjøre, hvor stor Vægt man skal lægge en blot og bar Leg med
Ord.

Hyl. Oprigtig talt, Filonous, saa forekommer dine Grunde mig i og for
sig at være ugjendrivelige; men de har ikke saa stor Virkning paa mig,
at de kan skabe den fulde Overbevisning, som et Bevis fremtvinger1).
Jeg finder, at jeg stadig falder tilbage til mine uklare Ideer om det,
jeg maa kalde Materie.

Fil. Men forstaar du da ikke, Hylas, at der fordres to Ting for at
overvinde al Tvil og frembringe en fuldkommen ny Overbevisning? Selv om
man stiller en Ting i et aldrig saa klart Lys, saa vil den ikke kunne
sees, hvis der er en eller anden Ufuldkommenhed i Øiet, som ser eller
det ikke vender Blikket i den rigtige Retning. Og hvor vel grundet og
godt fremsat et Bevis end er, saa kan man alligevel ikke vente, at vor
Forstand med en Gang skal kunne se Sandheden klart og erkjende den
fuldt ud, naar man støder paa Fordom eller Vrangsyn. Nei, der maa Tid
og anstrengt Arbeide til, Opmærksomheden maa vækkes og holdes fangen
ved en hyppig Gjentagelse af den samme Ting snart set under et, snart
under ét andet Synspunkt. Jeg har sagt det før, men maa gjentage det
endnu engang, at det er en aldeles urimelig Vilkaarlighed af dig at
fore-

x) Det heder hos Hume: «De fleste af denne geniale Forfatters
(Berkeleys) Skrifter giver et Kursus i Skepticisme, der ikke findes
bedre hos nogen ældre eller nyere Tænker, Bayle ikke engang undtaget
.... At alle hans Argumenter er rent skeptiske, viser sig deri — at de
ikke lader sig besvare og ikke frembritiger Overbevisning. Den eneste
Virkning af dem er den øieblikkelige Forbauselse, Vaklen og Forvirring,
der er al Tvils Resultat». Humes Essays, II, Pag. 554, Anm. N.— 62 —

give at ville hævde noget, du ved ikke hvad, af en eller anden
hemmelighedsfuld Grund og uden noget Maal for Øie. Findes der et
Sidestykke til en saadan Fremgangsmaade i nogensomhelst Kunst eller
Videnskab eller anden menneskelig Bedrift? Eller tror du, noget saa
aabenbart grundløst og ufornuftigt vilde kunne fremføres i den
tarveligste Hverdagspassiar? Men du vil kanske alligevel sige, Materien
kan være til, skjønt du hverken ved, hvad der menes med Materie eller
med dens Tilværelse. Det maa man jo sige er forunderligt, saa meget
mere, som det er et fuldstændig vilkaarligt Paafund, da du ikke af
nogensomhelst virkelig Grund er blevet ledet ind paa den Tankegang; thi
hvis saa er, vil jeg bare bede dig pege paa en eneste Ting i Naturen,
der trænger til at forklares ved Hjælp af Materie.

Hyl. Tingenes Virkelighed kan ikke opretholdes uden at antage Materiens
Existens. Og synes du ikke, det er en god Grund til at tage det
alvorligt med Forsvaret af den?

Fil. Tingenes Virkelighed! Hvilke Ting? De, der sanses, eller de, der
tænkes (intelligible)?

Hyl. De sanselige Ting.

Fil. Min Handske, f. Ex.?

Hyl. Ja, den og hvilkensomhelst anden Ting.

Fil. Men for at fæste Opmærksomheden paa en bestemt enkel Ting: er det
ikke for mig et tilstrækkeligt Bevis for denne Handskes Tilværelse, at
jeg ser, føler og har den paa? Og om det nu ikke var nok, hvad skulde
det saa hjælpe mig at tro, at en eller anden ukjendt Ting, jeg aldrig
har set eller vil komme til at se, existerer paa en eller anden
hemmelighedsfuld Vis paa et ukjendt Sted eller vel rettest slet ikke
paa noget Sted? Hvordan kan Troen paa det uhaandgribeliges Existens
være et Bevis for, at noget haandgribeligt existerer? Og hvordan kan
det synliges antagne Virkelighed være noget Bevis for det usynliges
Tilværelse, eller, for at sige det med et Ord, det iagttageliges
(percep-tible) Virkelighed være et Bevis for det uiagttageliges
(im-perceptible) Existens? Kan du forklare dette, skal jeg ikke anse
noget for umuligt for dig.

Hyl. Jeg er jo i det store og hele taget fuldkommen villig til at
erkjende Materiens Existens for høist usandsynlig, men jeg mener
aldeles ikke, at den er noget absolut umuligt.

Fil. Selv om jeg nu indrømmer, at Materiens Existens- 63 -

er mulig, saa er den efter det, du siger, ikke mere mulig end et Bjerg
af Guld eller en Centaur.

Hyl. Jeg indrømmer det, men du nægter altsaa ikke dens Mulighed; og
det, der er muligt, kan for alt, du ved om det modsatte, godt være
virkeligt.

Fil. Jeg benægter, at Materiens Existens er mulig, og har, om jeg ikke
tager meget feil, paa den mest indlysende Maade ud fra dine egne
Indrømmelser bevist dette. Er der i den almindelige Betydning af Ordet
Materie indbefattet noget mere end en udstrakt, fast, bevægelig
Substans med Form og Farve, der findes udenfor Bevidstheden? Og har du
kanske ikke Gang paa Gang maattet erkjende, at du har fundet de mest
tvingende Grunde til at benægte Muligheden af en saadan Substans?

Hyl. Sandt, men dette er jo blot en Betydning af Udtrykket Materie.

Fil. Men er det ikke den eneste almindelig antagne og oprindelige
Betydning? Og om det skulde kunne bevises, at Materie, opfattet paa den
Maade, er en umulig Ting, skulde der da ikke være gode Grunde til at
anse den for absolut umulig? Thi paa hvilken anden Maade kan det
bevises, at en Ting er umulig? Hvordan kan der idethele-taget findes
Beviser for nogetsomhelst, naar man tager sig den Frihed at forandre og
gjøre tvilsom den almindelig antagne Betydning af Ordene?

Hyl. Jeg troede, Filosoferne maatte have Lov til at udtrykke sig mere
nøiagtig end det strengt taget er nødvendigt for Menigmands Behov, og
at de ikke altid bør tvinges indenfor den fastslaaede Betydning af et
almindeligt Udtryk.

Fil. Men den netop nævnte Betydning er den af Filosoferne selv
almindelig antagne; imidlertid vil jeg, for ikke at tale mere om det,
bare spørge, om du ikke har faat Lov til at tage Ordet Materie i den
Mening, du selv maatte foretrække? Har du ikke benyttet denne Frihed i
aller videste Udstrækning, snart fuldstændig vendende op og ned paa
Ordets Betydning, snart udeladende eller læggende ind i det, hvad der i
Øieblikket bedst tjente dine Hensigter, stik imod alle Fornuftens og
Logikens kjendte Regler? Og har ikke denne din regelløse, lidet
hensynsfulde Diskus-sionsmaade gjort vor Samtale saa aldeles unødvendig
lang? Er kanske ikke Begrebet Materie blevet gjennemgransket og— 64 —

forkastet i hver mulig Betydning? Og behøves der noget mere for at
bevise en Tings absolute Umulighed end at bevise, at den er umulig i
hver enkelt Betydning, som du eller nogen anden kan opfatte den i?

Hyl. Men jeg er ikke saa ganske overbevist om, at du har bevist
Materiens Umulighed i den sidste, mest util-gjængelige, abstrakte og
ubestemte Betydning.

Fil. Hvordan bevises en Ting at være umulig?

Hyl. Naar det bliver bevist, at de Begreber, som indbefattes i dens
Definition, staar i indbyrdes Modsigelse.

Fil. Men hvor der ingen Begreber er, kan der heller ikke paavises nogen
Modsigelse mellem Begreberne.

Hyl. Deri er jeg enig med dig.

Fil. Men nu er det klart ifølge din egen Tilstaaelse, at der i det, du
kalder den utilgjængelige, ubestemte Betydning af Ordet Materie, slet
ikke laa noget Begreb og ingen Mening uden en helt uforstaaelig, hvad
der kommer ud paa det samme. Du maa derfor ikke vente, at jeg skulde
kunne bevise nogen Modsigelse mellem Begreber, hvor der ikke findes
Begreber, eller bevise Materiens Umulighed, naar dette Ord tages i en
helt ukjendt Forstand, hvorved det altsaa mister enhver Mening. Min
Opgave var blot at vise, at du intet mente, og dette fik jeg dig til at
erkjende. Og følgelig er du nu paa alle mulige Maader blevet overbevist
om enten absolut intet at mene eller noget fuldkommen meningsløst1). Og
hvis dette ikke er nok til at bevise en Tings Umulighed, vil jeg bede
dig sige mig, hvad der mangler.

Hyl. Jeg indrømmer, at du har bevist Materiens Umulighed, og jeg
skjønner ikke, hvad mere der kan siges til dens Forsvar, men naar jeg
nu maa opgive dette Begreb, begynder jeg tillige at fatte Mistanke til
mine andre Meninger; thi sikkerlig kunde intet synes mere selvfølgeligt
og indlysende, end dette Begreb engang var i mine Øine, og nu synes det
mig fuldkommen falskt og meningsløst. Men jeg tror, vi har diskuteret
denne Sag nok for denne Gang. Resten af Dagen vilde jeg gjerne benytte
til i Tanken at gjennemgaa de forskjellige Punkter i denne Morgens
Forhandlinger — imorgen skal det være mig en Glæde at møde dig her
igjen paa samme Tid.

Fil. Jeg skal sikkert møde.

*) Sml. Principles of Human Kno-wledge, seet. 81, 82.

                              Tredie Samtale

Tredie Samtale.

Fil. Sig mig nu, Hylas, hvad er saa Frugterne af Gaarsdagens
Reflexioner? Er du blevet bestyrket i din gamle Tankegang eller har du
fundet Grund til at ændre din Mening?

Hyl. Sandt at sige saa mener jeg, at alle vore Anskuelser er lige
forfængelige og tvilsomme. Hvad vi bifalder idag, fordømmer vi imorgen.
Vi gjør en Masse Larm og skaffer os en Mængde Hovedbrud for denne
Kundskabs Skyld, ja, vi øder hele vort Liv paa at tilegne os den, og
saa viser det sig tilslut, at vi intet ved, og skulde jeg sige, hvad
jeg mener, saa anser jeg det ikke for muligt i dette Liv at vide noget.
Vore Evner er for smaa og indskrænkede. Det har visselig ikke været
Naturens Mening, at vi skulde gruble over Tilværelsens Gaader.

Fil. Hvad siger du, Hylas, kan vi ikke vide noget?

Hyl. Der gives ikke den Ting i Verden, hvis virkelige Natur vi kan
kjende, saa vi ved, hvad den er i sig selv. *

Fil. Mener du, at jeg virkelig ikke skulde vide, hvad Ild eller Vand
er?

Hyl. Naturligvis ved du, at Ilden frembringer Varme, og at Vandet er
noget flydende; men det vil blot sige, at du kjender de Fornemmelser,
der opstaar i din Bevidsthed, naar Ild og Vand kommer i Berøring med
dine Sanseorganer. Men du er ikkedestomindre fuldstændig uvidende om
deres indre Sammensætning og sande og virkelige Natur.

Fil. Ved jeg da ikke, at det, jeg staar paa her, er en virkelig Sten,
og det, jeg ser for mine Øine, et virkeligt Træ?

Hyl. Ved? Nei, det er umuligt for dig eller nogetsomhelst Menneske at
vide det. Alt, du ved, er, at du har et vist Indtryk eller en vis
Forestilling i dit Sind. Men hvad har det med det virkelige Træ eller
den virkelige Sten at gjøre? Farve, Form og Haardhed, der er det
eneste, du opfatter, er slet ikke, skal jeg sige dig, noget, som hører
med til Tingenes virkelige Natur, eller som paa nogen Maade ligner dem.
Det samme kan siges om alle andre virkelige Ting eller Legemer, der
udgjør den synlige Verden. Thi ingen Gjenstande omkring os har i sig
selv disse sanselige

Egenskaber, der er det eneste, vi opfatter. Vi burde derfor ikke
paastaa, at vi ved noget om deres virkelige Natur.

Fil. Men, Hylas, jeg kan da virkelig skjelne Guid f. Ex. fra Jern, og
hvordan skulde jeg kunne det, uden at jeg vidste, hvad disse Substanser
i Virkeligheden er for noget?

Hyl. Tro du mig, Filonous, du kan blot skjelne mellem dine egne
Forestillinger. Tror du, at den gule Farve,. Tyngden og de andre
sanselige Egenskaber er noget, som virkelig findes i Guidet? Nei, disse
Egenskaber existerer blot relativt for vore Sanser og har ingen
selvstændig Tilværelse udenfor Bevidstheden. Og naar du foregiver at
kunne skjelne mellem de virkelige Tings Væsen ved Hjælp af de Billeder,
Tingene fremkalder i dit Sind, bærer du dig visselig lige fornuftig ad
som den, der vilde slutte, at to Mennesker var af forskjellig Art, naar
deres Klæder havde forskjellig Farve.

Fil. Det synes da, at vi maa nøie os med Tingenes ydre Skin, saa det
hele er et skuffende Blændværk. Selve den Mad, jeg spiser, og de
Klæder, jeg bærer, har altsaa ingenting i sig af det, jeg ser og føler?

Hyl. Nei.

Fil. Men er det ikke underligt, at vi allesammen lader os skuffe paa
den Maade og er saa dumme at tro, hvad vore Sanser siger os? Og
alligevel, Menneskene spiser og drikker, sover og gjør sin Gjerning saa
let og sikkert, som om de havde den aller grundigste Viden om Tingene
omkring sig.

Hyl. Javist er det saa; men du ved, at Livets jevne Behov ikke fordrer
dybtgaaende Spekulationer. Mængden beholder sine Vildfarelser og greier
sig trods det noksaa godt gjennem Livets Viderværdigheder. Filosoferne
derimod ved bedre Besked.

Fil. Du mener vel, de ved, at de intet ved?

Hyl. Det er al menneskelig Videns høieste Fuldkommenhed x).

Fil. Er nu dette ogsaa virkelig dit Alvor, Hylas, og er du faktisk
overbevist om, at du ikke ved noget om Tingene i Verden? Lad os tænke
os, at du skal skrive et Brev; vilde du da ikke bede om Pen, Blæk og
Papir, som

x) Se Hamiltons Discussions, Pag. 634—649.- 67 -

ethvert andet Menneske, og vilde du ikke vide, hvad det var, du bad om?

Hyl. Hvor ofte skal jeg sige dig, at jeg ikke kjender en eneste Tings
sande Væsen? Naturligvis bruger jeg nu og da Pen, Blæk og Papir. Men
hvad disse Ting inderst inde er for noget, erklærer jeg aabent, at jeg
ikke ved. Og det samme gjælder om alle mulige andre materielle Ting. Og
hvad der er mere, vi ved ikke alene intet om Tingenes sande og
virkelige Natur, vi ved ikke engang, om de er til. Det kan ikke nægtes,
at vi modtager visse Forestillinger eller Ideer, men deraf kan man ikke
slutte, at der virkelig existerer Legemer. Ja, naar jeg tænker rigtig
nøie efter, maa jeg i Overensstemmelse med mine tidligere Udtalelser
erklære det for umuligt, at nogen virkelig legemlig Ting skulde kunne
findes i Naturen.

Fil. Du forfærder mig. Har der nogensinde været udtalt saa vilde og
urimelige Meninger som de, du nu hævder, og er det ikke aabenbart, at
du ledes ind paa alle disse Urimeligheder af din Tro paa den
7naterielle Substans? Dette bringer dig til at drømme om dette ukjendte
indre (unknown natures) i enhver Ting. Det er dette, der bringer dig
til at skjelne mellem Tingenes Væsen (reality) og deres sanselige
Fremtrædelsesform. Det er derfor, du er uvidende om, hvad enhver anden
fuldkommen vel ved. Og det er ikke alt. Du er ikke alene uvidende om
hver Tings sande Natur, men du ved ikke engang, om der er noget, som
virkelig er til, eller om der idetheletaget findes noget indre. Du
tillægger jo dine materielle Væsener en absolut eller ydre Existens,
hvori du sætter deres Virkelighed; og da du tilslut tvinges til at
erkjende, at en saadan Existens enten er en ligefrem Selvmodsigelse
eller det rene intet, er Følgen den, at du bliver nødt til selv at slaa
ned din egen Hypotese om en materiel Substans og rent ud benægte hver
levende eller død Tings Tilværelse. Og paa den Maade føres du ind i den
sørgeligste og mest fortvilede Skepticisme, som nogensinde et Menneske
har ligget nede i. Sig mig, Hylas, er det ikke, som jeg siger?

Hyl. Jeg er ganske af din Mening. Den materielle Substans var ikke
andet end en falsk og grundløs Hypotese, og jeg agter ikke længere at
anstrenge mig for at forsvare den. Men hvilken Hypotese du end slutter
dig til, eller hvilken Forklaring af Tingenes Sammenhæng du antager i—

dens Sted, saa tror jeg, den vil vise sig lige falsk, naar jeg bare
faar Lov til at se den lidt efter i Sømmene, det vil sige: lad mig bare
faa Lov til at bruge den samme Metode ligeoverfor dig, som du har
benyttet mod mig, og jeg forsikrer dig til, jeg skal gjennem lige saa
mange Modsigelser og Vanskeligheder føre dig til den samme Skepticisme,
hvori jeg for Øieblikket selv befinder mig.

Fil. Jeg kan forsikre dig, Hylas, at jeg paa ingen Maade agter at
opstille nogen Hypotese. Jeg er en almindelig Mand, enfoldig nok til at
tro paa mine Sanser og tage Tingene for det, de ser ud til at være.
Kort og godt, det er min Mening, at de virkelige Ting er det, jeg ser,
føler og opfatter gjennem mine Sanser. Disse Ting kjender jeg, og naar
jeg finder, de fuldt ud tilfredsstiller alle Livets Behov, har jeg
ingen Grund til at bekymre mig om alskens andre ukjendte Væsener. Et
Stykke virkeligt, haandgribeligt Brød vilde f. Ex. stille min Hunger
bedre end ti tusen Gange saameget af det usynlige, ubegribelige Brød,
du taler om. Endvidere er det min Mening, at Farver og andre sanselige
Egenskaber findes i Tingene. Jeg kan ikke for mit bare Liv skjønne
andet, end at Sneen er hvid og Ilden varm. Du, som med Sne og Ild mener
visse ydre usansede og usansende Substanser, er i din fulde Ret, naar
du benægter, at den hvide Farve eller Varmen er Egenskaber, der bor i
Tingene. Men jeg, der ved disse Ord forstaar de Ting, jeg ser og føler,
er nødt til at tro som andre Mennesker. Og jeg er ligesaalidt Tviler
med Hensyn til Tingenes Natur, som med Hensyn til deres Tilværelse. Det
er for mig en ren Modsigelse, at en Ting skulde kunne opfattes gjennem
mine Sanser og paa samme Tid ikke virkelig være til, eftersom jeg ikke
engang i Tanken kan adskille en sanselig Tings Existens fra dens Væren
til for Bevidstheden (being perceived). Træ, Stene, Ild, Vand, Kjød,
Jern og lignende Ting, som jeg nævner, ved jeg, hvad er. Men hvis jeg
ikke opfattede disse Ting gjennem mine San-' ser, vilde jeg ikke vide,
hvad det var for noget; de Ting, ' der opfattes gjennem Sanserne,
opfattes umiddelbart, og de umiddelbart opfattede Ting er
Forestillinger, og Forestillinger har ingen Tilværelse udenfor
Bevidstheden, altsaa bestaar deres Existens i Væren for Bevidstheden;
og naar de faktisk er til for Bevidstheden, kan der ikke være nogen
Tvil om deres Existens. Bort derfor med al denne Skepti-- 69 -

cisme og alle disse latterlige filosofiske Tvil. Hvad er det dog ikke
for en Komik, at en Filosof tviler paa de sanselige Tings Tilværelse,
indtil han lader sig overbevise om den med det Argument, at Gud ikke
kan sige andet end Sandhedeller naar man paastaar, at vor Viden
angaaende dette Punkt .mangler umiddelbar Sikkerhed og ethvert Bevis!
2) Jeg kunde lige saa godt tvile om min egen Tilværelse, som om
Tilværelsen af de Ting, jeg faktisk ser og hører.

Hyl. Ikke saa rask paa det, Filonous; du siger, at du ikke kan forstaa,
at de sanselige Ting kan have nogen Tilværelse udenfor Bevidstheden,
var det ikke saa?

Fil. Jo.

Hyl. Sæt nu, at du blev tilintetgjort, kan du da ikke tænke dig det
muligt, at de sanselige Ting alligevel vedblev at existere?3)

Fil. Jovist kan jeg saa, men da maa de existere i en anden Bevidsthed.
Naar jeg nægter Muligheden af de sanselige Tings Existens udenfor
Bevidstheden, mener jeg ikke bare min egen Bevidsthed, men al
Bevidsthed overhovedet. Nu er det klart nok, at Tingene findes udenfor
min Bevidsthed, da jo Erfaringen viser, at de er uafhængige af den4).
Der er følgelig en anden Bevidsthed, hvori Tingene existerer5) i den
Tid, hvor jeg ikke opfatter dem, saaledes som de var før min Fødsel og
vil blive efter min Død. Og da dette gjælder alle endelige, skabte
Aander, følger med Nødvendighed deraf, at der gives en
allestedsnærværende evig Aand, der ved og forstaar alle Ting og stiller
dem frem for vort Syn efter visse Love, den selv har foreskrevet, og
som af os kaldes Naturens Love.

Han sigter sandsynligvis til Descartes.

2) Hvad Locke paastaar. Se Essay, IV, Kap. II.

3) Sml. Principles of Hu?nan Knowledge, seet. 45—48.

4) Dette er Berkeleys Argument for den sanselige Verdens ydre,
virkelige Tilværelse — i den Mening, hvori han opfatter Ordene ydre og
virkelig. Sml. Principles of Human Knowledge, seet. go.

°) Med denne sidste Antagelse staar Berkeley alene i Modsætning til f.
Ex. Hume, Comte og J. Stuart Mill, der betragter de sanselige Fænomener
og deres regelmæssige Fremtræden som Forestillinger, som en
Kjendsgjerning, medens de erkjender sig at være aldeles uvidende om den
absolute Aarsag til denne Regelmæssighed. De sanselige Tings Grund
lægges af Berkeley over i den høieste Aand, medens Mill kalder den en
«stadig Midighed for Sanseindtryk s. (Se hans Examination of Sir
William Hamiltons Philosophy, Kap. 11).— 7o —

Hyl. Sig mig, Filonous, er alle vore Forestillinger noget rent passivt
eller ikke?

Fil. De er rent passive og uden nogen egen indre Kraftx).

Hyl. Og er ikke Gud en Kraft?

Fil. Jo, ganske vist.

Hyl. Følgelig kan ingen Ide ligne eller give nogen Forestilling om Guds
Natur?

Fil. Nei.

Hyl. Naar du altsaa ingen Forestilling har om Guds Bevidsthed, hvordan
kan du da tro det muligt, at Tingene existerer indenfor denne
Bevidsthed? Og naar du kan danne dig et Begreb om Guds Bevidsthed uden
at have nogen Forestilling om den, hvorfor skulde saa ikke jeg kunne
forstaa Materiens Existens til Trods for, at jeg ikke har nogen
Forestilling om den?

Fil. Hvad nu det første Spørgsmaal angaar, saa vil jeg aabent tilstaa,
at jeg slet ikke har nogen Forestilling hverken om Gud eller om nogen
anden Aand, thi det er virkende Væsener, der ikke kan udtrykkes ved
Hjælp af rent livløse Billeder som vore Forestillinger. Imidlertid er
jeg, der er en" Aand eller tænkende Substans, lige sikker paa min egen
Existens som paa Forestillingers2). Fremdeles ved jeg, hvad jeg mener
med Ordene jeg og mig; og det ved jeg, skjønt jeg ikke opfatter dem
gjennem mine ydre Sanser paa samme Maade, som jeg ser et Triangel, en
Farve eller hører en Lyd. Bevidstheden, Aanden eller Sjælen er den
udelelige, ulegemlige Ting, der tænker, handler og sanser. Jeg kalder
den udelelig, da den ikke opfylder noget Rum, og ulegemlig, da
legemlige, bevægelige Ting med en vis Form er Forestillinger, og det,
der opfatter Forestillingerne, tænker og vil, er naturligvis ikke selv
nogen Forestilling eller ligt en Forestilling. Forestillinger er
passive, gjennem Sanserne opfattede Ting, og Aander en fra dem helt
forskjellig Art Væsener. Jeg vil ikke dermed sige, at min Sjæl er en
Forestilling eller lig en Forestilling. Imidlertid kan det nok siges,
at Sjælen giver mig en Forestilling — dette Ord taget i videre
Betydning —, et Billede eller en Lignelse af Gud, skjønt naturligvis en
høist

') Sml. Principles of Human Knowledge, seet. 25.

2) Sml. Principles o f Human Knowledge, seet. 2, 27,
135—142.ufuldkommen. Thi alt det, jeg ved om Gud, har jeg erfaret ved
at se ind i min egen Sjæl, udvikle dens Kræfter og befri den for dens
Ufuldkommenheder. Jeg har derfor i mig selv et eget Slags aktivt
tænkende Billede af Guddommen og ikke blot livløs Forestilling. Og
skjønt jeg ikke opfatter Gud gjennem Sanserne, har jeg alligevel et
Begreb om ham, der er vundet gjennem Reflexion og Slutninger ud fra de
foreliggende Kjendsgjerninger. Min egen Bevidsthed og mine egne
Forestillinger kjender jeg af umiddelbar Erfaring, og gjennem dem lærer
jeg, at andre Aander og andre Forestillinger er mulige. Endvidere
slutter jeg fra min egen Tilværelse og den Afhængighed, hvori jeg
selv-og mine Tanker staar til noget udenfor mig, rent logisk, at der er
en Gud, og at alle skabte Ting har sin Tilværelse i Guds Bevidsthed.
Dermed er dit første Spørgsmaal besvaret. Hvad det andet angaar,
antager jeg, at du nu kan besvare det selv. Thi du opfatter ikke
Materien objektivt, som Tilfældet er med et passivt Væsen eller en
Forestilling1); heller ikke kjender du den rent umiddelbart, saaledes
som du kjender dig selv2), ligesaalidt som du forstaar dette Begreb
middelbart gjennem en Sammenligning med noget andet3), og endelig
begriber du den ikke ved Hjælp af logiske Slutninger, byggede paa dine
umiddelbare Iagttagelser4). Alt dette gjør, at Sagen stiller sig ganske
anderledes, naar der er Tale om Materien, end naar der er Tale om Gud.

Hyl. Du siger, at din Sjæl giver dig en Slags Forestilling om eller et
Billede af Gud. Men paa samme Tid erkjender du, at du ikke i egentlig
Forstand har nogen Forestilling om din egen Sjæl. Du paastaar endog, at
Aander er en Art Væsener, helt igjennem forskjellige fra
Forestillinger, og følgelig at en Forestilling ikke kan være lig en
Aand. Vi har altsaa intet Begreb om en Aand. Nu indrømmer du
imidlertid, at der gives en aandelig Substans, -skjønt du ikke har
noget Begreb om en saadan, medens du benægter Muligheden af en materiel
Substans, fordi du ikke har noget Begreb eller nogen Forestilling om
den. Er der

Sml. Principles of Human Knowledge, seet. 135—138.

2) Sml. ibid., seet. 89.

3) Sml. ibid., seet. 8.

4) Sml. ibid., seet. 20.— 72 —

Mening i dette? Skal der være Sammenhæng i din Filosofi, maa du enten
indrømme Materiens Existens eller forkaste Aandens. Hvad siger du
dertil?

Fil. For det første siger jeg, at jeg ikke benægter Tilværelsen af en
materiel Substans blot af den Grund, at jeg ikke har noget Begreb om
den, men fordi selve dette Begreb er falskt, eller med andre Ord fordi
et saadant Begreb ikke lader sig forene med vore tilvante
Forestillinger. Der kan for alt det, jeg ved, findes mange Ting i
Verden, hvorom hverken jeg eller nogen anden Mand har eller kan have
nogetsomhelst Begreb. Men da maa de Ting være mulige, det vil sige, der
maa være fuld Sammenhæng i Begrebsbestemmelsen. For det andet vil jeg
sige, at skjønt vi godt kan tro, der er Ting til, som vi ikke opfatter
gjennem Sanserne, kan vi dog ikke tro paa en eller anden bestemt Tings
Existens uden at have nogensomhelst Grund for en saadan Tro; men nu har
jeg ingen Grund til at tro paa Materiens Tilværelse. Jeg har ingen
umiddelbar Erkjendelse af den og heller ikke kan jeg af mine
Sanseindtryk, Forestillinger, Begreber, Følelser eller ydre Oplevelser
slutte, at der findes en ikke-tænkende, ikke-sansende, træg Substans.
Men mit eget Selvs Tilværelse, d. v. s. min Sjæl, Aand eller tænkende
Princip, kjender jeg derimod aabenbart af egen intuitiv Erfaring. Du
maa tilgive, at jeg gjentager gamle Svar paa de samme Indvendinger. I
selve Udtrykket materiel Substans eller i Definitionen af dette Begreb
ligger der en aabenbar Selvmodsigelse. Men det kan ikke siges om
Begrebet Aand. Det er meningsløst at sige, at der findes Forestillinger
i en Substans, der ikke modtager Sanseindtryk, eller at disse samme
Forestillinger frembringes af et Væsen, der ikke har Evne til Handling.
Jeg indrømmer, at vi hverken har noget ligefremt indlysende Bevis for
eller paalidelig Kundskab om Tilværelsen af andre endelige Aander, men
deraf følger ikke, at saadanne Aander maa sættes lige med materielle
Substanser, naar der er god Mening i at antage det ene, men ingen
Mening i at antage det andet, naar der er al Sandsynlighed, som taler
for det ene, men ingen for det andet, — naar vi daglig har for Øie
Kjendsgjerninger, der beviser Tilværelsen af individuelle, endelige
Væsener lig os selv, medens vi aldrig ser nogetsomhelst, der kan lede
til en logisk begrundet Tro paa Materiens Existens. Tilslut vil jeg
sige, at jeg har et Begreb om Aand, skjønt— 73 —

jeg strengt taget ikke har nogen anskuelig Forestilling derom *). Aand
er ikke for mig nogen sanselig Forestilling (idea), og jeg opfatter den
ikke ved Hjælp af nogen sanselig Forestilling, men rent paa Tankens
Vei.

Hyl. Til Trods for alt, hvad du har sagt, kan jeg ikke faa noget andet
ud af det, end at du, ifølge din Tankegang og dine logiske Principer,
blot er en Række af skiftende Forestillinger uden noget Subjekt
(substance), der holder dem sammen. Men der maa være en vis Mening i de
Ord, man bruger, og da der nu ikke er mere Mening i aandelig Substans
end i materiel Substans, saa maa det ene Begreb opgives ligesaavel som
det andet.

Fil. Hvor ofte skal jeg være nødt til at gjentage, at jeg kjender eller
er mig bevidst min egen Tilværelse, og at jeg ikke er Summen af mine
Forestillinger, men noget andet2), et tænkende aktivt Princip, der
modtager Indtryk (perceives), ved, vil og tænker (operates about
ideas). Jeg ved, at jeg, dette ene og sande Selv, baade opfatter Farver
og Lyd, at en Farve ikke kan opfatte Lyd og heller ikke en Lyd Farve,
at jeg følgelig er et udeleligt aandeligt Princip, forskjellig fra
Lyden og Farven og tillige fra alle andre sanselige Ting og passive
Forestillinger. Men jeg har ikke paa samme Maade Bevidsthed om
Materiens Existens eller Væsen, tvertimod ved jeg, at intet kan være
til, der i sig indeslutter en Modsigelse, og Materiens Existens
indeslutter en Modsigelse. Fremdeles ved jeg, hvad jeg mener, naar jeg
hævder, at der er en aandelig Substans, der danner et Baand mellem
Forestillingerne, det vil sige, at der er en Aand, som kjender og
sanser Forestillingerne. Men jeg ved ikke, hvad der menes, naar det
siges, at en fornemmelsesløs Substans er Sæde for Forestillingerne
eller deres Grundformer (archetypes). Der er følgelig idetheletaget
ingen Sammenligning mulig mellem Aand og Materie.

Hyl. Jeg føler mig overbevist med Hensyn paa dette Punkt. Men tror du
for Alvor, at de ydre Tings virkelige Tilværelse bestaar i at existere
for en Bevidsthed? Hvis det er Tilfældet, hvoraf kommer det da, at hele
Menneskeheden skjelner mellem de to? Spørg den første Mand, du

*) Snil. Principles of Human Knawledge, seet. 142.

2) Sml. Principles of Human Knowledge, seet. 2.— 74 —

møder, og han vil kunne fortælle dig, at det at være til i Bevidstheden
(to be perceived) er en Ting, og at existere i Virkeligheden (exist) en
anden.

Fil. Jeg har intet imod at lade den sunde Menneskeforstand være Dommer
i vort Mellemværende. Spørg Gartneren, hvorfor han tror, det
Kirsebærtræ der henne virkelig staar i Haven, og han vil sige dig, at
Grunden er den, at han ser og føler, det er der, med et Ord, Grunden er
den, at han iagttager det gjennem sine Sanser. Spørg ham, hvorfor han
ikke tror, det er et Appelsintræ, og han vil igjen svare, at han ikke
ser noget Appelsintræ. Hvad han iagttager gjennem Sanserne, kalder han
en virkelig Ting, og siger om den, at den er til eller existerer, men
hvad der ikke kan iagttages gjennem Sanserne har, siger han, ingen
Tilværelse.

Hyl. Ja, Filonous, jeg indrømmer, at en sanselig Tings Tilværelse
bestaar i at kunne fornemmes, men ikke i faktisk at fornemmes.

Fil. Og hvad and.et kan da fornemmes end Forestillinger? Og kan en
Forestilling være til uden i en eller anden Bevidsthed? Dette er Ting,
vi længe har været enige om.

Hyl. Men lad din Mening nu være aldrig saa sand, saa vil du ikke nægte,
at den er en ren Haan mod al sund Menneskeforstandx). Spørg Manden
derborte, om det Træ, vi talte om, existerer uafhængig af hans
Bevidsthed, og du skal høre, hvad han svarer.

Fil. Det samme, jeg selv vilde svare, nemlig at det faktisk existerer
uafhængig af hans Bevidsthed. Men for en kristen kan det da vel ikke
være nogen Haan mod den sunde Menneskeforstand at sige, at det
virkelige Træ, der er til uafhængig af hans Bevidsthed, i Sandhed
kjendes og forstaaes af — det vil sige, existerer i — Guds uendelige
Bevidsthed. Sandsynligvis er man ikke i første Øieblik opmærksom paa
det ligefremme og umiddelbart tvingende Bevis, som findes herfor, idet
jo den blotte Tilværelse af et Træ eller en anden sanselig Ting
forudsætter en Bevidsthed, i hvilken det existerer. Men Sagen selv kan
man ikke nægte. Det uafgjorte Stridspunkt mellem mig og Materialisterne
er ikke, hvorvidt Tingene har en virkelig Tilværelse

*) Sml. Principles of Human Kno-wledge, seet. 81, 82.uafhængig af den
eller den enkelte Persons Bevidsthed, men hvorvidt de har en absolut
Tilværelse udenfor Guds og enhver Aands Bevidsthed. Dette har rigtignok
en Del Hedninger og Filosofer paastaaet, men den, der har de Meninger
om Guddommen, som den hellige Skrift forkynder, vil tænke noget andet.

Hyl. Men hvad er der da ifølge dine Grundsætninger for en Forskjel
mellem de virkelige Ting og Fantasiens Skræmmebilleder eller en Drøms
Syner — naar de allesammen blot har sin Tilværelse i Bevidstheden?x)

Fil. De Forestillinger, som fødes i Fantasien, er matte og utydelige,
og tillige staar de helt igjennem under Viljens Herredømme. Men de
Forestillinger, som modtages gjennem Sanserne, det vil sige de
virkelige Ting, er livligere og tydeligere, og da de meddeles os af en
Aand udenfor os, er de ikke saa afhængige af vor Vilje. Der er derfor
ingen Fare for, at de første skal kunne sammenblandes med de sidste, og
ligesaa liden Fare er der for Sammenblanding med Drømmesyner, der er
taagede og forvirrede og kommer og gaar uden Orden og Sammenhæng. Og
selv om de nu var aldrig saa levende og naturlige, saa kan vi, da de
ikke staar i nogen Forbindelse med hele vort foregaaende Liv, let
skjelnes fra alle Virkelighedens Ting. Hvilken Maade du end vælger til
at skjelne mellem Virkelighed og Fantasi, saa vil den aabenbart ogsaa
kunne anvendes til min Fordel. Jeg antager jo, der maa være en sanselig
iagttagelig Forskjel, og jeg agter ikke at tage fra dig noget af det,
du opfatter gjennem Sanserne.

Hyl. Men alligevel er det din Mening, Filonous, at det eneste i Verden
er Aander og Forestillinger. Og du maa fornuftigvis indrømme, at dette
høres svært rart ud.

Fil. Jeg erkjender, at Ordet Forestilling (idea), der ikke i
Almindelighed benyttes i Betydningen af Ting, kanske ikke er saa
heldigt. Jeg brugte Ordet, fordi det antages at udtrykke et nødvendigt
Forhold til en Bevidsthed, og det bruges jo nu almindelig af
Filosoferne til at betegne de umiddelbart gjennem Sanserne opfattede
Ting (immediate objects of the understanding). Men hvor underlig denne
Sætning end kan lyde udtrykt i Ord, saa er der dog igrunden
intetsomhelst stødende og urimeligt i selve Meningen,

l) Sml. Principles of Human Knowledge, 29—41.- 76 -

der nemlig blot siger, at der er to Slags Ting, sansende og sansede,
eller at hver ikke-tænkende Ting med Nødvendighed og ifølge sin Natur
maa opfattes af en eller anden Bevidsthed, enten en endelig Bevidsthed
eller Guds uendelige Bevidsthed, hvori vi lever, røres og er. Er dette
saa besynderligt som at sige, at de sanselige Egenskaber ikke bor i
Tingene, eller at vi ikke kan være vis paa Tingenes Tilværelse eller
vide noget om deres virkelige Natur — skjønt vi baade ser, føler og
fornemmer dem gjennem alle vore Sanser?

Hyl. Og maa vi ikke som en Følge heraf tro, at der ingen fysiske eller
legemlige Aarsager findes, men at en Aand er den umiddelbare Aarsag til
alle Naturens Foreteelser? Kan nogenting høres mere forunderligt ud end
dette ?

Fil. Jo, det er uendelig mere urimeligt at sige, at en Ting virker paa
Bevidstheden, og at en fornemmelsesløs-Ting er Aarsag til vore
Fornemmelser; thi da tages intet Hensyn til den gamle, kjendte
Grundsætning: intet Væsen kan meddele et andet, hvad det ikke har selv.
Forresten er dette, som af en eller anden Grund forekommer dig saa
urimeligt, ikke andet, end hvad Den hellige Skrift siger paa hundrede
Steder. Der fremstilles Gud som det eneste direkte Ophav til hele den
Verden, enkelte Hedninger og Filosofer pleier at udlede af Naturen,
Materien, Skjæbnen eller et lignende ikke-tænkende Princip. Dette er
noget, som er saa ofte og stadig gjentaget i de hellige Skrifter, at
jeg ikke behøver at citere.

Hyl. Du er ikke opmærksom paa, at du ved at gjøre Gud til det
umiddelbare Ophav til alle Foreteelser i Naturen ogsaa lægger Skylden
over paa ham for Mord, Helligbrøde, Hor og lignende afskyelige Synder.

Fil. Som Svar derpaa skal jeg først bemærke, at Synden bliver den
samme, enten man begaar en Handling med eller uden Redskaber. Hvis du
derfor antager, at Gud udfører sine Handlinger ved Hjælp af noget, der
kaldes Materie, gjør du ham lige meget til Syndens Ophav, som jeg, der
anser ham for den virkende Kraft i alt det, der almindelig kaldes
Naturens Værk. Fremdeles vil jeg sige, at Synd eller moralsk Slethed
ikke bestaar i den ydre, grove Handling, men i den indre Viljens
Afvigelse fra Fornuftens og Religionens Love. Thi vi ved jo, at det at
dræbe en— 77 —

Fiende i et Slag eller lovlig henrette en Forbryder ikke ansees for
nogen Synd, skjønt den ydre Gjerning fuldstændig er den samme som ved
et Mord. Eftersom altsaa Synden ikke bestaar i den ydre Gjerning, er
det at gjøre Gud til den direkte Aarsag til alle saadanne Handlinger,
ikke at gjøre ham til Syndens Ophav. Endelig har jeg intetsteds sagt,
at Gud er den eneste Kraft, der frembringer alle Bevægelser i Legemet.
Det er sandt nok, at jeg har nægtet Tilværelsen af andre Kræfter end
Aander, men det kan godt forenes med den Antagelse, at de tænkende
Fornuftvæsener har faaet et vist begrænset Kvantum Kraft til sin egen
Raadighed; denne Kraft kommer naturligvis tilslut fra Gud, men staar
dog under deres egen Viljes Styrelse1), hvad der er tilstrækkeligt til
at give dem selv Ansvaret for alle deres Forgaaelser.

Hyl. Men Sagen dreier sig om dette, at du benægter Materiens Existens,
Filonous. Du skal aldrig kunne overbevise mig om, at dette ikke
ligefrem er et Slag i Ansigtet paa al sund Menneskeforstand. Skulde vor
Strid afgjøres ved Flertalsvotum, er jeg vis paa, du vilde opgive din
Sag, før du lod det komme til Stemmegivning.

Fil. Jeg ønsker bare, at vore Meninger maatte blive lagt frem for
almindelige Mennesker, der ikke er forblindede af de Fordomme, en lærd
Uddannelse giver. Lad mig blive fremstillet som den, der tror paa sine
Sansers Vidnesbyrd og mener at kjende de Ting, han ser og føler, hvilke
Tings Tilværelse han ikke nærer nogen Tvil om; og lad os saa faa en
Fremstilling af dig med dine Tvil, Paradoxer og din Uvished om din egen
Existens — og jeg skal villig underkaste mig enhver uhildet Persons
Dom. Det forekommer mig indlysende, at der ikke gives nogen Substans
uden en Aand, hvori der kan bo Forestillinger. Og at de umiddelbart
opfattede Ting er Forestillinger, er alle enige om; og ingen kan heller
nægte, at de sanselige Egenskaber er noget, der opfattes umiddelbart.
Det er altsaa klart, at der ikke kan være andet end noget aandeligt der
danner Grundlaget (the substratum) for disse Egenskaber; og dette
Grundlag hviler de paa, ikke som nogen ydre Eiendommelighed eller
lignende, men paa samme Maade, som et Objekt er knyttet

*) Berkeley erkjender Tilværelsen af sekundære Aarsager blot i Form af
endelige Bevidstheder eller Aander.— II —

til Subjektet1). Jeg benægter derfor, at der gives noget ubevidst
Grundlag for de sanselige Gjenstande og forsaavidt Tilværelsen af en
materiel Substans. Men hvis der med materiel Substans menes blot en
ydre, haandgribelig Gjenstand, nemlig det, der sees og føles (og den
filosofiske Del af Verden mener ikke mere med Ordet), da er jeg vissere
paa Materiens Existens end du eller nogen anden Filosof giver Eder ud
for at være. Er der noget, der bringer Menneskeheden i Almindelighed
til at vende sig med Uvilje fra de Meninger, jeg hævder, saa er det den
Misforstaaelse, at jeg skulde benægte de sanselige Tings-Virkelighed,
men da det er dig, som gjør dig skyldig deri, ikke mig, er følgelig
deres Uvilje rettet mod dine, ikke mod mine Meninger. Jeg vil derfor
bare sige, at jeg er lige vis paa, der gives Legemer eller materielle
Substanser (hvormed jeg mener de Ting, jeg opfatter gjennem mine
Sanser), som paa, at jeg selv er til, og naar det er saa, vil
Menneskehedens store Mængde ikke ofre en Tanke paa alle disse ukjendte
Væseners og filosofiske Snurrepiberiers Skjæbne, der ligger enkelte
Personer saa paa Hjertet.

Hyl. Men hvad siger du saa til følgende: naar altsaa efter din Mening
Menneskene bedømmer Tingene ud fra sine Sansers Vidnesbyrd, hvordan kan
da en Mand svæve i Vildfarelse, naar han deraf udleder, at Maanen er en
jævn, lysende Flade omtrent en Fod i Diameter, et firkantet Taarn, set
paa Afstand, rundt, eller en Aare, hvis ene Ende sees nede i Vandet,
bøiet?2)

Fil. Han tager ikke Feil, naar han siger, at han faktisk modtager
saadanne Indtryk af Gjenstandene omkring sig, men naar han derfra
slutter videre, kommer han ind paa Vildfarelsen. Som f. Ex. med Aaren,
umiddelbart ser han, at den er bøiet, og det har han ganske Ret i. Men
hvis han deraf slutter, at den ogsaa vil se bøiet ud, naar han tager
den op af Vandet, eller at han skal føle, at den er bøiet, saa taget
han Feil. Fremdeles, hvis han af det, han ser i en vis Afstand fra
Maanen eller Taarnet slutter, at han ogsaa paa nærmere Hold vilde faa
det samme Indtryk af Maanen eller Taarnet, saa tager han Feil. Men hans
Feil ligger ikke i, hvad han i Øieblikket og umiddel-

') Sml. Principles of Human Knowledge, seet. 49.

*) Sml. Alciphron, 4de Samtale, 9.— 79 —

bart ser (da det er en aabenbar Selvmodsigelse at tro, at han skulde
kunne tage Feil i det), men i de Slutninger, han drager derfra
angaaende de Forestillinger, han mener vil følge paa de umiddelbart
opfattede Indtryk, eller naar han fra det, hen ser i Øieblikket,
slutter, at det og det vil blive Tilfældet under andre Omstændigheder.
Det samme gjælder med Hensyn paa det copernikanske System. Vi kan ikke
herfra se, at Jorden bevæger sig, men det vilde være feilagtigt deraf
at slutte, at vi ikke skulde kunne opdage denne Bevægelse, ifald vi
befandt os i lige stor Afstand fra Jorden, som vi nu er fra de andre
Planeter1).

Hyl. Jeg forstaar, hvad du mener, og jeg maa jo indrømme, at det høres
svært rimeligt ud, hvad du siger; men lad mig faa Lov til at minde dig
om en Ting. Var du ikke engang lige saa sikker paa, at Materien
existerer, Filonous, som du nu er paa, at den ikke existerer?

Fil. Jo, det var jeg. Men Forskjellen ligger heri: Før hvilede min
Sikkerhed udelukkende paa en Fordom, thi selv havde jeg ikke undersøgt
Sagen, men nu har jeg Beviser at støtte mig til.

Hyl. Det synes virkelig, nHar alt kommer til alt, som om vor Strid mere
er om Ord end om Ting. Vi er enige angaaende selve Sagen, men uenige om
Navnet paa den. Der kan ikke raade nogen Tvil om, at vi modtager
Forestillinger fra Udenverdenen, og det er ligesaa utvilsomt, at der
maa være, jeg vil ikke netop sige oprindelige Typer (archetypes), men
visse Kræfter (powers) udenfor Bevidstheden svarende til
Forestillingerne. Og da disse Kræfter ikke kan holdes oppe af sig selv,
maa man nødvendigvis antage en Bærer, et Subjekt, som jeg kalder
Materie, og du kalder Aand. Det er hele Forskjellen.

Fil. Sig mig engang, Hylas, er denne Kraft eller Kræfternes Bærer
udstrakt eller ikke?

Hyl. Den har ikke Udstrækning, men har Evne til at vække Forestilling
om Udstrækning.

Fil. Den er altsaa i sig selv ikke udstrakt?

Hyl. Nei.

Fil. Men den er aktiv?

Hyl. Naturligvis, hvordan kunde vi ellers tillægge den Kraft?

*) Sml. Principles of Human Kno-wledge, seet. 81, 82.— 6o —

Fil. Lad mig da spørge dig om to Ting, først: kan der være Mening i, at
Filosofer eller andre giver et ulegemligt aktivt Væsen Navn af Materie?
Og dernæst: er det ikke latterligt, at forvrænge Ordenes Mening i Strid
med den almindelige Sprogbrug?

Hyl. Naa, godt, lad os da ikke kalde den Materie, siden du absolut har
imod det Ord, men en tredie Natur, forskjellig fra Materie og Aand. Thi
hvorfor kalder du det Aand? Leder ikke Begrebet Aand os til at tro, at
den er bevidst paa samme Tid som aktiv og ulegemlig.

Fil. Grunden er den, at jeg saa gjerne vil, der skal være nogen Mening
i det, jeg siger, men jeg har intet Begreb om Handling uden gjennem en
Vilje, og heller ikke kan jeg tænke mig Vilje udenfor en Sjæl, jeg er
derfor nødt til at mene en Sjæl, naar jeg taler om et virkende Væsen.
Hvad kan desuden være klarere, end at en Ting, der ikke har
Forestillinger i sig, heller ikke kan meddele mig det; men da nu denne
Ting indeslutter Forestillinger, maa det sikkert være en Aand. Forat du
bedre skal kunne forstaa denne Ting, vil jeg endnu sige — og deri er
jeg fuldstændig af din Mening"—, at da vi modtager Indtryk fra
Udenverdenen, maa der være visse Kræfter udenfor os forskjellige fra os
selv. I det Punkt er vi enige. Men vi er uenige med Hensyn paa dette
mægtige Væsens Natur1). Jeg vil have det til at være Aand, du paastaar,
det er Materie eller en — du ved ikke selv hvilken — tredie Slags
Væsen. Paa den Maade beviser jeg, at det maa være en Aand; af de
Virkninger, jeg ser fremtræde, slutter jeg mig til Kræfter bag, og af
disse Kræfter slutter jeg mig til Viljeshandlinger, og hvor der er
Viljeshandlinger, maa der være Viljer. Fremdeles maa enten selve de
Ting, jeg opfatter gjennem Sanserne, eller deres Forbilleder
(archetypes) existere udenfor min Bevidsthed, men da de er
Forestilinger, kan hverken de eller deres Forbilleder findes andre
Steder

*) Her har vi Spørgsmaalets Kjerne. Efter Materialisternes Mening
skyldes Tilværelsen af de sanselige Fænomener en materiel Substans
eller en ukjendt «tredie Natur», ifølge Berkeley en fornuftig Vilje,
men ifølge Hume og Positivisterne er deres Aarsag absolut ukjendt, og
vi kan blot finde et almindeligt Udtryk for dem ad induktiv Vei ved at
støtte os paa Erfaringens Vidnesbyrd. Med Hensyn paa Berkeleys Teisme
se Alciphron, 4de Samtale; New Theory of Fision Vindicated og
Principles of Hwnan Knowledge, seet. 29—33.— 8i —

end i Forstanden (understanding); der gives altsaa en Forstand. Men
Vilje og Forstand udgjør tilsammen det, der i Ordets strengeste
Betydning kaldes Sjæl eller Aand. Den mægtige Aarsag, der altsaa
fremkalder mine Forestillinger, er i Ordets strengeste Forstand en
Aand.

Hyl. Nu tror du nok, du har gjort Sagen saa temmelig klar, uden at du
har nogen Anelse om, at det, du fremholder, fører til en ligefrem
Selvmodsigelse. Er det ikke meningsløst at antage, at der findes noget
ufuldkomment hos Gud?

Fil. Vist er det saa.

Hyl. Men at lide ondt vidner om noget ufuldkomment.

Fil. Ja.

Hyl. Hænder det ikke undertiden, at et andet Væsen foraarsager os
Smerte og Ubehag?

Kil. Jo.

Hyl.. Og har du ikke sagt, at dette Væsen er en Aand, og at denne Aand
maa være Gud?

Fil. Jeg tilstaar det.

Hyl. Men du har paastaaet, at alle de Forestillinger, vi modtager fra
Udenverdenen, udstrømmer fra den Aand, der er alle Forestillingers
Kilde. De Forestillinger, som fremkalder Smerte og Ubehag, er altsaa i
Gud, med andre Ord, Gud lider, det vil sige, der er noget ufuldkomment
i den guddommelige Natur, og det var jo, efter dit eget Udsagn,
meningsløst. Du er altsaa grebet i en ligefrem Selvmodsigelse.

Fil. At Gud ved eller forstaar alt muligt, og at han blandt andet ved,
hvad Smerte er, ja, kjender enhver Art Smertefølelse, og hvad det vil
sige for hans Skabninger at lide, derom nærer jeg ingen Tvil. Men jeg
protesterer paa det bestemteste mod den Antagelse, at Gud selv skulde
være Gjenstand for Lidelse, selv om han kjender og undertiden
foraarsager Smerte. Vi, der er indskrænkede og afhængige Væsener, er
modtagelige for visse Sanseindtryk, der er Virkninger af en Magt
udenfor os, og da de undertiden fremkaldes i os mod vor Vilje, kan de
volde Smerte og Ubehag; men Gud, hvem ingen ydre Magt kan gjøre Indtryk
paa, og ikke opfatter noget gjennem Sanserne, saaledes som vi, hvis
Vilje er absolut og fremkalder alle Ting, uden at det er muligt at
gjøre Modstand, kan aabenbart ikke være underkastet Lidelser eller
smertelige Indtryk, ja neppe

være modtagelig for Følelser idetheletaget. Vi er lænket til et Legeme,
det vil sige, vore Sansefornemmelser er knyttede sammen med legemlige
Bevægelser. Ved en Lov i vor Natur modtager vi hver Gang, der sker en
Forandring i de Dele af Legemet, hvor Nerverne har sit Sæde, et
Sanseindtryk; og dette vort Legeme er, ret betragtet, ikke andet end et
Komplex af Egenskaber eller Forestillinger, der ikke har nogen
Tilværelse udenfor en Bevidsthed, saa denne Forbindelse af Sanseindtryk
og legemlige Bevægelser ikke betyder mere end Overensstemmelse ifølge
Naturens Orden mellem to Forestillingsrækker, det vil sige to
forskjellige Slags Ting, der begge kan opfattes som middelbare. Men Gud
er en ren Aand, der staar fri for ethvert saadant Sympatiens eller de
naturlige Følelsers Baand. Ingen legemlige Bevægelser er knyttede til
Lyst- eller Ulystfølelserne i hans Bevidsthed. At vide alt det, der kan
vides, er visselig noget fuldkomment, men at maatte taale, lide eller
føle noget gjennem Sanserne, er en Ufuldkommenhed. Det første er i
Overensstemmelse med Guds Væsen, men ikke det sidste. Gud baade kjender
og har Forestillinger, men hans Forestillinger bibringes ham ikke
gjennem Sanserne, som vore. Det, at du ikke skjelner her, hvor der er
en saa aabenbar Forskjel, gjør, at du tror, du ser en Meningsløshed,
hvor der ingen er.

Hyl. Men under alt dette har du ikke betænkt, at det er bevist, at
Materiens Masse staar i et bestemt Forhold til Legemernes Tyngde1). Og
hvad kan der siges imod et Bevis?

Fil. Lad mig se, hvordan du beviser den Ting.

Hyl. Jeg anser det for en fastslaaet Grundsætning, at et Legemes
Bevægelseskraft forholder sig ligefrem proportionalt til Produktet af
Hurtigheden og Massen. Deraf følger, at naar Hurtigheden hos hvert af
Legemerne er lige stor, forholder Bevægelseskraften sig ligefrem
proportionalt til Massen. Men Erfaringen viser, at alle Legemer (naar
man da ikke tager noget Hensyn til de smaa Uregelmæssigheder, der
følger af Luftfriktionen) falder med samme Hurtighed, altsaa er
Bevægelsen hos de faldende Legemer og følgelig deres Tyngde, der er
denne Bevægelses Grund eller Aarsag, proportional med Massen, hvilket
skulde bevises.

') Sml. Principles o f Human Knowledge, seet. 50; Sirts, seet. 319.- 83

Fil. Uu anser det for en selvindlysende Sætning, at Bevægelseskraften
hos et Legeme (Quantity of Motion) er proportional med Produktet af
Hurtigheden og Massen, og dette Axiom bruges til at bevise en Sats,
hvoraf Materiens Existens udledes. Sig mig, er ikke det at gaa i Ring?

Hyl. I Forsætningen mente jeg blot, at Bevægelsen er proportional med
Hurtigheden sammen med Udstrækning og Fasthed.

Fil. Men selv under Forudsætning af, at dette er sandt, saa følger ikke
deraf, at Tyngden er proportional med Materien, efter din Opfatning af
dette Ord, medmindre du da anser det for givet, at det ukjendte
Underlag, eller hvad du nu vil kalde det, er proportionalt med de
sanselige Egenskaber, som du blot kan antage ved at gaa i Ring. Jeg
indrømmer villig, at Egenskaber som Størrelse, Fasthed eller
Modstandskraft opfattes gjennem Sanserne, heller ikke skal jeg
bestride, at Tyngden kan forholde sig proportionalt til disse
Egenskaber ved Materien. Men at de, saaledes som de opfattes af os,
eller at de Kræfter, der fremkalder dem, findes i en materiel Substans
(material substratum), benægter jeg; du paastaar det, uden dog at kunne
give noget Bevis for din Paastand.

Hyl. Jeg skal ikke længer hefte mig ved det Punkt. Men du indbilder dig
vel ikke, at du kan overbevise mig om, at Naturforskerne har drømt,
naar de til alle Tider har været af en anden Mening? Maa jeg spørge
dig, hvad der saa bliver af alle deres Hypoteser og Forklaringer af de
Fænomener, der forudsætter Materiens Existens?1)

Fil. Hvad mener du med Fænomener, Hylas?

Hyl. Jeg mener alt det, jeg opfatter gjennem mine Sanser.

Fil. Og alt det, der opfattes gjennem Sanserne, er jo Forestillinger,
ikke sandt?

Hyl. Det har jeg jo sagt dig hundrede Gange.

Fil. At forklare Foreteelsernes Sammenhæng er altsaa det samme, som at
vise, hvorfor vi modtager Forestillinger paa den Maade og i den
Rækkefølge, hvori vore Sanser optager dem. Ikke sandt?

Hyl. Jo.

Fil. Hvis du nu altsaa kan bevise, at nogen Filosof

*) Sml. Principles of Human Knowledge, seet. 68—79.— 84 —

eller Forsker har forklaret, hvorledes en Forestilling opstaar i vort
Sind ved Hjælp af Materien, skal jeg give mig med engang og betragte
alt det sagte som glemt, men kan du ikke det, da er det unyttigt at
fordre nogen Forklaring af Foreteelserne. At et Væsen, begavet med
Viden og Vilje, skal kunne frembringe eller lægge for Dagen Tanker og
Forestillinger, er let at forstaa. Men at et Væsen, der fuldstændig
savner disse Egenskaber, skulde kunne frembringe Forestillinger eller
paa nogen Maade give Vidnesbyrd om at eie Forstand, kan jeg slet ikke
begribe. Thi det er min Mening, at selv om vi havde et positivt Begreb
om Materien, kjendte dens Egenskaber og kunde forklare dens Existens,
vilde dette Begreb langtfra forklare Tingene, da det selv er det aller
uforklarligste. Men alligevel vil jeg ikke dermed sige, at Filosofer og
Forskere intet har udrettet, thi ved at iagttage Forestillingernes Løb
og Sammenhæng og drage Slutninger derfra, opdager de Naturens Love,
hvad der er et baade nyttigt og underholdende videnskabeligt Arbeide.

Hyl. Men kan vi virkelig tro, at Gud skulde ville bedrage hele
Menneskeslægten? Kan du tænke dig, at han vilde have forledet hele
Verden til at tro paa Materiens Tilværelse, hvis der ikke gaves en
saadan Ting?

Fil. At enhver herskende Mening, der har sit Udspring fra Fordom,
Lidenskab eller Tankeløshed skal kunne lægges Gud til Last, fordi han
betragtes som dens Ophav, haaber jeg ikke, du vil paastaa. Naar vi
tillægger ham en Mening, maa det enten være fordi han har meddelt os
den gjennem overnaturlig Aabenbaring eller fordi den er saa klar og
selvindlysende for vor naturlige Forstand, der er os givet af Gud, at
det er umuligt at undlade at give den sin Tilslutning. Men hvor er den
Aabenbarelse eller de Beviser, som tvinger os til at tro paa Materien?
Ja, sig mig bare, hvad det er, som bringer dig til at tro, at den hele
Menneskeslægt anser Materien, betragtet som noget forskjelligt fra det,
vi opfatter gjennem vore Sanser, som faktisk værende til? eller kanske
du tror, at der er andre end et Par Filosofer, der selv ikke ved, hvad
de mener, der har denne Tro? Dit Spørgsmaal forudsætter, at disse
Punkter er klare, men det er de ikke, og før du klarer dem, anser jeg
mig ikke forpligtet til at give dig et andet Svar. Foreløbig skal jeg
nøie mig med at paastaa, at jeg ikke paa nogen Maade tror, at Gud har
bedraget Menneskeheden.- 85 -

Hyl. Men husk da paa, Filonous, at det er en helt ny Ting, du nu kommer
med! Og deri ligger den store Fare. Nye Meninger skal man altid
modsætte sig, de bringer Forvirring i Menneskenes Sind, og ingen kan
vide, hvordan det vil ende.

Fil. Hvorfor Forkastelsen af en Tro, der ingen Grund har hverken i vore
Sansers Udsagn eller i Fornuftens Vidnesbyrd eller i den guddommelige
Autoritet, skulde kunne omstyrte Meninger, der er grundede paa en af
disse tre Ting, kan jeg ikke tænke mig. Jeg tilstaar bent ud, at nye
Meninger med Hensyn paa Statsstyreisen og Religionen er farlige og bør
holdes nede med Magt og Myndighed. Men er der den samme Grund til at
bekjæmpe nye Meninger i Filosofien? At gjøre noget kjendt, der før var
ukjendt, er et Fremskridt i Kundskab, og hvis alle saadanné nye Tanker
og nye Skridt havde været forbudne, vilde Menneskene ikke have udrettet
noget bemærkelsesværdigt i Kunster og Videnskaber. Men det er slet ikke
min Sag at tale til Forsvar for Paradoxer og nye Paafund. At de
Egenskaber, vi opfatter gjennem Sanserne, ikke bor i Gjenstandene, at
vi ikke maa tro vore Sanser, at vi ikke ved noget om Tingenes virkelige
Natur og ikke engang kan være sikre paa, at de er til, at virkelige
Farver og Lyd blot er visse ukjendte Former og Bevægelser, at en
Bevægelse i sig selv hverken er hurtig eller langsom, at Legemerne er i
Besiddelse af en absolut Udstrækning uden nogen særlig Størrelse eller
Form, at en ikke-tænkende Ting uden nogensomhelst indre Kraft virker
paa en Aand, at den mindste Del af et Legeme indeholder utallige,
udstrakte Dele — dette er de nye Paafund og underlige Begreber, som maa
forarge hvert Menneske med en uhildet, sund Dømmekraft, og som, naar de
engang er indrømmet, vil fange os ind i uendelige Tvil og
Vanskeligheder. Og det er mod disse og lignende nye Paafund jeg agter
at hævde den sunde Menneskeforstands Sag. Det er sandt nok, at jeg
herunder muligens kan blive nødt til at bruge enkelte Omsvøb og ikke
ganske almindelige Talemaader. Men forstaar man først rigtig mine
Meninger, saa vil det mest besynderlige i dem i Virkeligheden vise sig
ikke at være værre end dette: at det er absolut umuligt og en ren
Selvmodsigelse at tro, at et ikke-tænkende Væsen skulde kunne være til
uden at opfattes af en Bevidsthed. Og er det en underlig Mening,— 86 —

da er det en Skam i vor Tid og en Skam for et kristent Land.

Hyl. Med Hensyn paa de Vanskeligheder, der ligger i de andre Meninger,
da er de af den Art, at de ikke-vedkommer os for Øieblikket. Det er'din
Opgave at forsvare din egen Mening. Kan nogen Ting være klarere, end at
du forvandler alle Ting til Forestillinger? Du, der ikke skammer dig
ved at beskylde mig for Skepticisme. Dette er da saa klart, at det ikke
gaar an at nægte det.

Fil. Du opfatter mig galt. Det er slet ikke min Mening at gjøre Tingene
om til Forestillinger; man kunde med meget større Ret sige, at jeg gjør
Forestillingerne til Tingx), thi de umiddelbare, sanselig iagttagelige
Gjenstande, der efter din Mening blot er et ydre Skin, anser jeg for
selve de virkelige Ting.

Hyl. Ting! Du kan nu sige saa meget, som du vil, saa er det nu sikkert,
at du ikke lader os beholde andet end Tingenes tomme Former, det ydre
Hylster, der kan sees med Sanserne.

Fil. Hvad du kalder Tingenes tomme Form og Hylster, forekommer mig at
udgjøre selve deres indre Væsen. Og heller ikke er Tingene tomme eller
ufuldstændige, saafremt man ikke netop slutter sig til din Mening, at
Materien2) er det væsentlige i alle Legemer omkring os. Vi er altsaa
begge to enige om, at vi blot opfatter Tingenes Form; men vi, er uenige
deri, at det, du vil have til at være et tomt Skin, for mig er selve de
virkelige Ting. Kort sagt, du stoler ikke paa dine Sanser, men det gjør
jeg.

Hyl. Du siger, at du ikke stoler paa dine Sanser, og synes at være glad
for, at du heri har Hoben paa din Side. Efter din Mening udfindes
altsaa en Tings sande Natur gjennem Sanserne. Men hvis det er saa,
hvorfra kommer da Uenigheden? Thi opfattes ikke en og samme Form
saavelsom andre sanselige Egenskaber paa alle mulige forskjellige
Maader? Og hvorfor skulde vi saa bruge Mikroskopet for bedre at lære et
Legemes sande Natur at kjende, naar denne kunde opdages med det blotte
Øie?

Fil. Strengt taget er ikke den Ting, vi ser, den samme

*) Sml. Principles of Human Knowledge, seet. 38. Ä) D. v. s. den
absolute Materie.- 8y -

som den, vi føler'), og heller ikke er den Ting, vi betragter gjennem
Mikroskopet, den samme som den, vi ser med det blotte Øie2). Men hvis
enhver liden Afvigelse fra Regelen var nok til deraf at danne en ny Art
eller et nyt Individ, vilde den uendelige Masse Navne, som da blev
nødvendige, fremkalde Forvirring og gjøre Sproget umuligt. For at
undgaa denne og andre Vanskeligheder, der ved lidt Eftertanke er
indlysende nok, forbinder man flere Forestillinger, som opfattes
gjennem de forskjellige Sanser eller gjennem den samme Sans til
forskjellige Tider eller under forskjellige Omstændigheder, men som
alligevel har en vis Sammenhæng i Tid eller Rum (co-existence or
succession); og alt dette samles under et Navn og betragtes som en
Ting. Deraf følger, at naar jeg med de andre Sanser gransker en Ting,
jeg har set, er det ikke for bedre at forstaa det, jeg havde opfattet
gjennem Synet, — det, der er Objekt for den ene Sans, er nemlig ikke
det, de andre Sanser opfatter. Og naar jeg ser gjennem et Mikroskop, er
det ikke for klarere at se det, jeg allerede har opfattet med mine
blotte Øine; thi den Gjenstand, der viser sig for mit Blik under
Glasset, er aldeles forskjellig fra den, jeg først saa. Men i begge
Tilfælde er det udelukkende min Hensigt at lære at kjende de
Forestillinger, der er sammenknyttede; og jo mere en Mand ved om
Forestillingernes indbyrdes Sammenhæng og Slægtskab (the connexion of
ideas), jo mere siges han at vide om Tingenes Natur. Og sæt endog, at
vore Forestillinger var foranderlige, at vore Sanser ikke under alle
Omstændigheder modtog Indtryk af de samme Fænomener, saa følger ikke
deraf, at vi ikke kan stole paa Sansernes Udsagn, at de forskjellige
Sansers Vidnesbyrd er indbyrdes modstridende eller ikke lader sig
bringe i Overensstemmelse med det, vi ellers ved, med Undtagelse kanske
af dit forudfattede Begreb om (jeg ved ikke hvilken) eneste,
uforandrede, uiagttagelige, virkelige Natur: hvilken Fordom synes at
have sin Grund i manglende Forstaaelse af det menneskelige Sprog, der
taler om flere indbyrdes forskjellige Forestillinger, som af
Bevidstheden opfattes som en Ting. Der er nemlig faktisk Grund til at
tro, at en hel Del af Filosofernes vild-

*) Sml. New Theory of Vision, seet. 49 og Theoiy of Vision Vindi-

cated, seet. 9, 10, 15 og ff.

2) Snil. New Theory of Vision, seet. 84—86.— 88 —

farende Paafund skyldes den samme oprindelige Feil: at de begyndte at
bygge sine Systemer, ikke saameget med Begreber, som med Ord, der
dannedes af Mængden udelukkende med Hensyn paa det praktiske Livs
Fordringer tif Bekvemmelighed og Hurtighed og uden Tanke paa
Filosofien1).

Hyl- Jeg tror, jeg forstaar, hvad du mener. •

Fil. Det er din Mening, at de Forestillinger, vi modtager gjennem
Sanserne, ikke er virkelige Ting, men Billeder eller Aftryk af de
virkelige Ting. Vor Viden er altsaa kun forsaavidt overensstemmende med
Virkeligheden, som vore Forestillinger er sande Billeder af Tingene.
Men da disse antagne ydre Grundformer (originals) i sig selv er
ukjendte, er det umuligt at vide, hvor meget vore Forestillinger ligner
dem, eller om de idetheletaget ligner dem2). Vi kan derfor ikke være
vis paa, at vi har nogen virkelig Viden. Og da videre vore
Forestillinger stadig skifter, uden at der sker nogen Forandring med de
antagne, virkelige Ting, følger med Nødvendighed deraf, at alle ikke
kan være tro Billeder af Tingene: er nogle det, saa er andre det ikke,
og det er umuligt at skjelne de første fra de sidste. Og dette gjør alt
endnu usikrere. Desuden kan vi ikke, naar vi betænker Sagen, forstaa,
at en Forestilling eller noget, der ligner en Forestilling, kan have en
absolut Tilværelse udenfor Bevidstheden, og heller ikke efter din
Mening, hvordan der skulde kunne findes nogen virkelig Ting i
Naturen3). Resultatet af alt dette er, at vi synker ned i den mest
haabløse, fortvilede Skepticisme. Lad mig nu faa Lov at spørge dig, om
ikke for det første al denne Skepticisme kommer af, at du har lagt
Forestillingerne ind i visse absolute ikke-sansede Substanser, som
deres ydre Grundformer?4) For det andet vilde jeg gjerne vide, om det
er gjennem Sanserne eller Fornuften5), du har lært, at disse ukjendte
Grundformer af Tingene er til? Og hvis du ikke ved noget derom, er det
da ikke meningsløst at tro paa, at der gives slige Grundformer? For det
tredje, om du, naar du undersøger Sagen nøie, finder, at det giver
nogen tydelig eller forstaaelig Mening at tale om en ubevidst
Substanses absolute

l) Sml. Principles of Human Knowledge, Introduction, seet. 23—25.

s) Sml. ibid., seet. 8—10, 86, 87.

3) Sml. ibid., seet. 6.

4) Sml. ibid., seet. 87—90

5) Sml. ibid., seet. 18.- 89 -

eller ydre Tilværelse1), og endelig, om det ikke igrunden er klogest at
følge Naturens Anvisning, stole paa sine Sansers Vidnesbyrd og lade
alle bekymrede Tanker om ukjendte Naturer eller Substanser fare og med
den store Mængde erkjende det for virkeligt, der opfattes gjennem
Sanserne?

Hyl. For Øieblikket har jeg ingen Lyst til at svare. Jeg vilde meget
hellere faa vide, hvordan du klarer det følgende. Sig mig, er ikke de
Ting, der opfattes gjennem det ene Menneskes Sanser, ogsaa følelig for
de øvrige Tilstedeværende? Var der hundrede Mennesker til her, saa
vilde de allesammen se Haven, Trærne og Blomsterne saaledes, som jeg
ser dem. Men de paavirkes ikke paa samme Maade af de Forestillinger,
jeg danner mig i min Fantasi. Betegner ikke dette en Forskjel mellem
den første Slags Gjenstande og den sidste?

Fil. Jeg indrømmer det. Heller ikke har jeg nogensinde nægtet, at der
er en Forskjel mellem de Ting, Sanserne viser os, og det, som Fantasien
forespeiler2). Men hvad slutter du deraf? Du kan ikke sige, at de
sanselige Ting existerer udenfor Bevidstheden, fordi om der er mange,
der iagttager dem.

Hyl. Jeg indrømmer, at jeg ikke kan besvare den Indvending, men den har
bragt mig til at tænke paa en anden. Er det ikke din Mening, at vi
gjennem vore Sanser blot opfatter de Forestillinger, der existerer i
vor Bevidsthed?

Fil. Jo.

Hyl. Den Forestilling, der findes i min Bevidsthed, kan ikke findes i
din eller en andens Bevidsthed. Følger ikke deraf, at to ikke kan se
den samme Ting?3) Og er ikke det fuldstændig meningsløst?

Fil. Hvis man opfatter samme i den almindelige Betydning af Ordet, er
det sikkert nok (og paa ingen Maade stridende med de Anskuelser, jeg
hævder), at forskjellige Personer kan se den samme Ting, eller at den
samme Ting eller Forestilling kan findes i forskjellige Bevidstheder.
Ordenes Betydning er ganske vilkaarlig valgt, og da Menneskene pleier
at udtrykke med Ordet sam?ne Fraværelsen af al Forskjel eller
Særegenhed — og jeg har ikke til Hensigt

r) Sml. Principles of Human Knowledge, seet. 24.

2) Sml. ibid., seet. 29—41.

3) Se Hamiltons Reid, Pag. 284.— 9o —

at forandre disse fastslaaede Ting —, saa tliaa man, ligesom man før
har sagt: mange saa den samme Ting, fremdeles kunne benytte det samme
Udtryk uden at gjøre sig skyldig i nogen Forgaaelse mod Sprogets Love
eller træde Sandheden for nær. Men bruges Ordet samme i den Betydning,
de Filosofer tager det i, der foregiver at sidde inde med et abstrakt
Identitetsbegreb, kan det baade være muligt og ikke muligt, alt efter
de mange forskjellige Definitioner af dette Begreb — man er jo nemlig
endnu ikke enig om, hvori denne filosofiske Identitet bestaar —, for
forskjellige Personer at se den samme Ting1). Men jeg anser det for
lidet betydningsfuldt, enten Filosoferne kalder en Ting den samme eller
ikke. Tænker vi os en hel Del Mennesker sammen, som endnu ikke har lært
Brugen af Sproget, men ellers alle er begavede med de samme Organer og
følgelig modtager de samme Indtryk gjennem sine Sanser, saa vilde de
uden Tvil stemme overens i sin Opfatning af Tingene udenfor. Men naar
disse Mennesker fik lære sig Talens Brug, vilde nogle af dem, der mere
saa paa det ensartede i det, de havde iagttaget, bruge Ordet samme,
medens andre, der tænkte paa de forskjellige iagttagende Personer,
vilde vælge Benævnelsen forskjellige Ting. Men hvem kan ikke se, at
hele Striden- dreier sig om et Ord, at nemlig det, som iagttages af
forskjellige Personer, alligevel kan faa Bestemmelsen samme tillagt
sig. Eller forestil dig et Hus, hvis Vægge eller ydre Beklædning bliver
staaende uforandret, medens Værelserne rives ned og nye bygges isteden,
og at saa du kaldte det det samme, og jeg sagde, det ikke var det samme
Hus — var vi da alligevel ikke fuldkommen enige i vore Tanker om Huset,
betragtet i og for sig selv? Var kanske ikke hele vor Meningsforskjel
en tom Lyd? Og vilde du sige, vi mente hver noget forskjelligt, fordi
om du til Forestillingen om Hus lagde det enkle abstrakte
Identitetsbegreb, hvad jeg ikke gjør, saa siger jeg blot, at jeg ikke
ved, hvad du mener med det abstrakte Identitetsbegreb, og vil bare bede
dig se ind i dine egne Tanker og

blive vis paa, du forstaar dem selv.--Hvorfor saa taus,

Hylas? Er du endnu ikke kommen paa det rene med, at Mennesker kan
strides om Identitet og Forskjel uden i Virkeligheden at være uenige om
andet end Ordene? Tænk

x) Sml. Siri s, seet. 347 og ff.— 9i —

saa videre, at-enten Materien er til eller ikke, saa bliver det hele
ganske som før. Thi Materialisterne erkjender. selv, at det, vi
umiddelbart opfatter gjennem vore Sanser, -er vore Forestillinger. Din
Indvending, at to ikke ser den samme Ting, kan med lige stor Føie
anvendes mod Materialisterne som mod mig.

Hyl. Ja, Filonous, men de antager en ydre oprindelig Grundform
(archetype), og da de henfører alle sine Forestillinger til denne, kan
de med Sandhed sige om sig selv, at de sanser den samme Ting.

Fil. Godt, men — for ikke at tale om, at du har opgivet disse
Grundformer, forresten kan du jo ogsaa ifølge min Teori antage en ydre
Grundform — saa mener jeg med ydre, at den er udenfor din Bevidsthed;
derimod maa den antages at findes i den Bevidsthed, der omfatter alle
Ting —, og da tilfredsstiller den jo alle Fordringer til Identitet
fuldstændig lige godt, som om den var udenfor en Bevidsthed. Og jeg er
vis paa, du selv maa indrømme, den er ligesaa forstaaelig.

Hyl. Du har virkelig klarligen overbevist mig om, enten at der ikke er
nogen Vanskelighed paa dette Punkt, eller saa er Vanskeligheden fælles
for begge Anskuelser.

Fil. Men hvad der med samme Føie kan anføres mod to modsatte Meninger,
er ikke noget Bevis mod nogen af dem.

Hyl. Det skal jeg villig erkjende. Men naar jeg ret-betænker det
væsentlige i det, du anfører mod Skepticismen, reducerer det sig til
følgende: vi er vis paa, vi virkelig ser, hører, føler, kort sagt, at
vi modtager sanselige Indtryk.

Fil. Og hvad mere behøver vi? Jeg ser dette Kirsebær, smager og føler
det; og jeg er vis paa, at noget, som ikke er til, ikke kan sees, føles
eller smages. Dette Kirsebær er altsaa virkeligt. Tager du bort den
Fornemmelse, du har af noget blødt, fugtigt, lædskende syrligt og rødt,
saa har du dermed taget bort hele Kirsebærret. Da det ikke er noget for
sig, skilt fra de Sanseindtryk, det vækker tillive, er et Kirsebær et
Komplex af Forestillinger, opfattede gjennem de forskjellige Sanser; og
disse Forestillinger forenes til en Ting (eller gives et Navn) af vor
Tanke, naar det viser sig, at de altid er forenede. Hver Gang Ganen
opfatter en vis Smag, modtager Øiet Indtryk af den røde Farve, og
gjennem Følesansen fornemmes det som rundt, blødt o. s. v. Naar jeg
altsaa modtager visse forskjellige Syns-, Følelses- og Smags-— II —

indtryk, er jeg vis paa, at Kirsebærret existerer eller er virkeligt;
dets Virkelighed er efter min Mening intet, naar disse Fornemmelser
tages væk. Men mener du med Ordet Kirsebær et indre ukjendt Væsen
forskjelligt fra alle sanselige Egenskaber og med dets Tilværelse noget
forskjelligt fra dets Væren til for Bevidstheden, da indrømmer jeg, at
hverken du eller jeg eller nogen anden kan være vis paa, at det er til.

Hyl. Men hvad vilde du sige, Filonous, om jeg anførte akkurat de samme
Grunde mod de sanselige Tings Væren til for Bevidstheden, som du har
anført mod deres Tilværelse i en materiel Substansr

Fil. Naar jeg faar dine Grunde at vide, skal du faa høre, hvad jeg har
at sige til dem.

Hyl. Har Bevidstheden Udstrækning eller ikke?

Fil. Naturligvis ikke.

Hyl. Vil du sige, at de Ting, du iagttager, er i din Bevidsthed ?

Fil. De er i min Bevidsthed.

Hyl. Og har jeg ikke hørt dig tale om Sanseindtryk?

Fil. Det tror jeg nok, du kan have hørt.

Hyl. Forklar da, o Filonous, hvordan der kan være Rum for alle disse
Trær og Huse i din Bevidsthed? Kan det, der har Udstrækning, indeholdes
i det uudstrakte? Eller •skal vi tænke os Indtryk afsatte paa noget,
der mangler al Fasthed? Du kan ikke sige, at Tingene er i din
Bevidsthed paa samme Maade, som Bøgerne er i dit Studerværelse, eller
at Tingene indpræges i den, som Seglet indpræges i Voxet. Hvorledes
skal vi altsaa forstaa disse Udtryk? Forklar mig det, om du kan, saa
skal jeg besvare alle dine Spørgsmaal om Underlaget.

Fil. Hør her, Hylas, naar jeg taler om Tingene som værende i
Bevidstheden, eller indprægede i Sanserne, saa maa du ikke opfatte mig
i ydre grov bogstavelig Forstand — som naar det siges, at Tingene
befinder sig paa et Sted eller at et Segl trykkes af i et Stykke Voks.
Min Mening er bare den, at Bevidstheden forstaar eller sanser dem, og
at den modtager Indtryk udenfra eller fra et Væsen forskjelligt fra den
selv. Det er min Forklaring paa Vanskeligheden, men hvordan den kan
gjøre din Lære om en ubevidst materiel Substans forstaaelig, skulde jeg
have stor Lyst til at vide.— 93 —

Hyl. Ja, hvis det er alt, skal jeg gjerne tilstaa, jeg ikke skjønner,
hvad Nytte den kan gjøre. Men er ikke det en Forvanskning af Sprogets
Ord?

Fil. Paa ingen Maade. Det er ikke mere, end hvad Skik og Brug, der, som
du ved, er Sprogets Lovgiver, har fastslaat; intet er almindeligere,
end at Filosoferne taler om de aandelige Fænomener (the immediate
objects of the understanding) som Ting existerende indenfor
Bevidsthedens Omraade. Og heller ikke er der i alt dette noget, som
strider mod den almindelige Sprogbrug, da nemlig de fleste
Bevidst-hedshandlinger betegnes med Ord, der laanes fra Sanseverdenen,
som f. Ex. omfatte, begribe (comprebend), reflektere, Udlæggelse
(discourse) o. s. v., hvilke Udtryk ikke maa opfattes i grov
bogstavelig Forstand, naar de bruges om aandelige Ting.

Hyl. Godt, du har dermed tilfredsstillet mig med Hensyn paa det Punkt.
Men endnu staar der en stor Vanskelighed tilbage, som jeg ikke ved,
hvordan du vil klare. Og den er saa betydelig, at om du kunde løse alle
de andre, men ikke den, maa du aldrig indbilde dig at kunne omvende
mig.

Fil. Lad mig saa faa vide, hvad det er for en mægtig Vanskelighed.

Hyl. Bibelens Beretning om Skabelsen forekommer mig at staa i absolut
Strid med dine Anskuelser1).. Moses fortæller om en Skabelse, og af
hvad? af Forestillinger? Nei, ganske vist ikke, det er Ting, han mener,
virkelige, faste, haandgribelige Ting. Se at bringe dine Grundsætninger
i Overensstemmelse dermed, saa kan vi kanske blive enige.

Fil. Moses taler om Solen, Maanen, Stjernerne, Jorden og Sjøen,
Planterne og Dyrene. Og jeg har ingensomhelst Tvil om, at alle disse
Ting i Virkeligheden er til og i Begyndelsen skabtes af Gud. Men mener
du med Forestillinger Fantasiens Opdigtelser og Indbildninger, da er
Tingene ikke Forestillinger. Mener du med Forestillinger umiddelbar
Forstandsobjekter eller sanselige Ting, der ikke kan existere udenfor
Bevidstheden, da er Tingene Forestillinger. Men det har lidet at sige,
om du kalder dem Forestillinger eller ikke. Hele Uenigheden bliver bare
Strid om et Ord. Og

*) Sml. Pi-inciples of Human Knowledgc, seet. 82—84.— 94 —

enten man vil beholde det Ord som Navn eller ikke, bliver Tingenes
Væsen, Sandhed og Virkelighed ved at være det samme. I almindelig
Dagligtale kaldes Sansningens Objekter ikke Forestillinger, men Ting.
Kald dem saa fremdeles — forudsat, at du ikke tillægger dem nogen
absolut ydre Tilværelse —, og jeg skal aldtig trætte med dig om et Ord.
Jeg gaar altsaa med paa, at Skabelsen har været en Skabelse af Ting,
virkelige Ting. Og det staar heller ikke i Strid med mine
Grundsætninger, hvilket fremgaar af det, jeg nu har sagt, og det vilde
staat klart for dig, hvis du ikke havde glemt, hvad jeg saa ofte har
sagt før. Hvad faste legemlige Substanser derimod angaar, saa vil jeg
bare bede dig vise mig, hvor Moses nævner noget om dem; og skulde de
være omtalt af ham eller en anden inspireret Forfatter, vilde det
alligevel paaligge dig at vise, at Ordene ikke tages i den almindelige
Betydning af Ting, der hører ind under vore Sansers Omraade, men af
Materie eller et ukjendt Væsen, der har absolut Tilværelse. Først naar
du har bevist dette, kan du begynde at drage Moses' Autoritet ind i vor
Strid.

Hyl. Det er unyttigt at strides om en Sag, der er saa klar. Jeg skal
bare nøie mig med at henstille det hele til din Samvittigheds
Afgjørelse. Er du ikke overbevist om, at der er en uforsonlig Strid
mellem den mosaiske Beretning og dine Anskuelser?

Fil. Hvis enhver Mening, der kan lægges ind i det første Kapitel af
Genesis, lige godt forenes med mine Anskuelser, som med hvilkesomhelst
andre, da kan den ikke siges at staa i nogen særlig Strid med dem. Og
da maa du jo kunne tro som jeg. Alt, hvad du opfatter med Undtagelse af
Aander, er Forestillinger, og Aandernes Tilværelse nægter jeg ikke. Og
heller ikke du vil vel paastaa, at de er til udenfor Bevidstheden.

Hyl. Vær da saa snil og sig mig en Maade, hvorpaa Tingen kan opfattes.

Fil. Jeg indbilder mig altsaa, at om jeg havde været tilstede ved
Skabelsesakten, var jeg blevet Vidne til Tingens Tilblivelse — d. v. s.
deres Bliven til for Sanserne — i samme Orden, som den hellige
Forfatter skildrer det. Jeg har altid troet paa den mosaiske
Skabelseshistories Sandhed og finder ikke nu, at der er sket nogen
Forandring i min Opfattelse af den. Naar Tingene siges at begynde
eller— 95 —

ophøre, saa er det noget, som ikke gjælder Gud, men blot hans
Skabninger. Alle Ting kjendes i Evighed af Gud eller har, hvad der er
det samme, evig Tilværelse i hans Bevidsthed; men naar Ting, der før
var usynlige for Skabningerne, paa Guds Bud bliver synlige, da siges de
at begynde sin Tilværelse relativt til de skabte Aander. Naar jeg læser
den mosaiske Skabelseshistorie, forstaar jeg den saaledes, at de
forskjellige Dele af Verden lidt efter lidt blev synlige for de
endelige Aander, der var begavede med de nødvendige Evner til at
opfatte det, og overalt, hvor de Aander var tilstede, blev Tingene
saaledes iagttagne. Dette er den aabenhare bogstavelige Mening, jeg
faar ud af den hellige Skrifts Ord, der ikke paa nogen Maade nævner
eller lader ane Begreber som Underlag, Redskab eller absolut
Tilværelse. Og jeg tviler ikke paa, at man ved Undersøgelse vilde
finde, at de fleste jevne, ærlige Mennesker, der tror paa Skabelsen,
ikke tænker mere paa de Ting end jeg. Hvordan Tingen skal opfattes i
metafysisk Forstand,-faar enhver afgjøre for sig selv.

Hyl. Men du synes ikke at være opmærksom paa, Filonous, at du i
Begyndelsen blot indrømmer de skabte Ting en relativ, følgelig en
hypotetisk Tilværelse, d. v. s. de var til, forudsat der fandtes
Mennesker, som iagttog dem^ hvis ikke, havde de ingen faktisk absolut
Tilværelse, hvori Skabelsen kunde finde sin Afslutning. Er det da ikke
efter din Mening absolut umuligt, at de lavere Dyrs Skabelse er gaat
forud for Menneskets? Og staar ikke det i ligefrem Strid med den
mosaiske Beretning?

Fil. Som Svar derpaa skal jeg først sige, at de skabte Væsener kunde
begynde sin Tilværelse i andre skabte For-standsvæseners Bevidsthed end
Menneskets. Du vil derfor ikke kunne bevise nogen Modsigelse mellem
Bibelens og mine Anskuelser, medmindre du først viser, at der ikke
gaves andre endelige skabte Aander før Mennesket. Videre: hvis vi
opfatter Skabelsen saaledes, at en synlig Magt lod en hel Del Planter
eller lignende af enhver Art vokse frem i en Ørken, hvor ingen kunde se
dem — saa er denne Maade at forklare eller forstaa Skabelsen i god
Overensstemmelse med mine Anskuelser, eftersom jeg da ikke tager noget
bort af det, der kan synes eller forestilles. Og denne Forklaring
stemmer med Menneskehedens naturlige, almindelige og ufordærvede
Opfatning af Sagen; den udtrykker bestemt alle- 96 -

Tings Afhængighed af Gud og har følgelig al den gode Virkning eller
Indflydelse, som denne vigtige Troesartikel kan have i Retning af at
gjøre Menneskene ydmyge, taknemmelige og erkjendtlige mod sin Skaber.
Fremdeles vil der i denne nøgne Opfatning af Tingene ikke findes Spor
af et saadant Begreb som det, du kalder den absolute Tilværelses
Virkelighed. Du kan naturligvis faa istand en Masse Forvirring med alle
disse Ord og paa den Maade forlænge vor Strid til ingen Nytte. Men jeg
vil bare bede dig om rolig at granske dine egne Tanker og saa sige mig,
om ikke alt sammen blot er en unyttig og uforstaaelig Leg med Ord.

Hyl. Jeg skal indrømme, at jeg ikke har nogen videre klar Forestilling
om, hvad mine Ord siger. Men hør her: var det ikke Sået, clt de
sanselige Tings Tilværelse bestod i deres Væren til for Bevidstheden?
Og var ikke alle Ting evig i Guds Bevidsthed? Har de da ikke efter din
Mening været til fra al Evighed? Hvordan kan saa det, der er evigt,
være bleven skabt i Tiden? Kan noget være klarere eller have bedre
Sammenhæng end dette?

Fil. Og er du ikke ogsaa af den Mening, at Gud har kjendt alle Ting fra
Evighed af?

Hyl. Jo.

Fil. Følgelig har de altid havt sin Tilværelse i den guddommelige Aand?

Hyl- Jeg erkjender det.

Fil. Efter din egen Tilstaaelse er altsaa intet nyt, og intet begynder
at være til for Gud. Vi er altsaa enige i det Punkt.

Hyl. Hvad skal vi saa med Skabelsen?

Fil. Kan vi ikke forstaa den saaledes, at den blot er foregaaet med
Hensyn til de endelige Aander, saa Tingene fra vort Standpunkt maa
siges at begynde sin Tilværelse eller blive skabt, naar Gud bød dem at
blive synlige for Fornuftvæsenerne i den Orden og paa den Maade, som
han da fastslog, og som vi nu kalder Naturens Love? Du kan godt kalde
dette en relativ eller hypotetisk Tilværelse. Men saalænge den giver os
det naturligste, rimeligste og mest skriftrette Billede af den mosaiske
Skabelsesberetning, saalænge den tilfredsstiller de Fordringer, dette
store Troesskrift opstiller, kort sagt, saalænge du ikke kan skaffe
nogen anden Fortolkning eller Mening tilveie, er der ingen Grund— 97 —

til at forkaste den. Er det for at tilfredsstille en øieblikkelig Lyst
til at spotte det hele og gjøre alt meningsløst og ubegribeligt, du
kommer med dette? Thi jeg er vis paa, du ikke kan sige, det sker til
Guds Forherligelse; for selv om vi indrømmer, at det er muligt og
forstaaeligt, at den materielle Verden kan have absolut Tilværelse
udenfor Guds saavelsom udenfor alle skabte Aanders Bevidsthed, hvordan
skulde saa det kunne tjene til at sætte Guds Storhed eller Alvidenhed i
et bedre Lys, eller tydeliggjøre alle Tings nødvendige og umiddelbare
Afhængighed af ham? Maatte det ikke heller synes at berøve ham noget af
dette?

Hyl. Hvad siger du, Filonous? er det ikke klart, at Guds Bud, at
Tingene skulde træde frem for vore Sanser, enten er blevet udtalt fra
Evighed af, eller at han paa en vis Tid begyndte at ville, hvad han før
faktisk ikke havde villet, men blot havt til Hensigt at ville? I første
Tilfælde har der ikke kunnet finde Sted nogen Skabelse eller Begyndelse
paa de endelige Tings Tilværelse. I sidste maa vi erkjende, at der er
faldt Gud noget nyt ind, hvad der vil sige en Slags Forandring, og al
Forandring tyder paa en Ufuldkommenhed.

Fil. Overvei vel, hvad du siger, Hylas. Er det ikke aabenbart, at denne
Indvending i lige høi Grad rammer Skabelsen i enhver Betydning af
Ordet, ja, at den rammer enhver Handling af Guddommen, der kan opdages
med naturlige Hjælpemidler? Vi kan ikke forstaa nogen Handling uden som
udført i Tiden og havende en Begyndelse. Gud er et Væsen af uendelig og
ubegrænset Fuldkommenhed; hans Natur er altsaa uforstaaelig for
endelige Aander. Man kan derfor ikke vente, at noget Menneske, enten
han nu er Materialist eller Immaterialist, skulde have fuldkommen
rigtige Begreber om Gud, hans Egenskaber, Maal og Midler. Og naar du
vil søge at bekjæmpe mig, saa maa du ikke tage dine Indvendinger fra
vor ufuldkomne Opfatning af den guddommelige Natur — thi den er
uundgaaelig det samme, hvilken Teori man hylder, men fra min Benægtelse
af Materien, hvorom der ikke er et Ord direkte eller indirekte i det,
du nu har anført.

Hyl. Jeg maa erkjende, at de Vanskeligheder, du har at klare, blot er
saadanne, som har sin Grund i Materiens Ikketilværelse og følger af den
Hypotese. Forsaavidt har du fuldstændig Ret, men jeg kan paa ingen
Maade faa mig

selv til at tro, at der er en saadan sterk Strid mellem
Skabelsesteorien og din Mening, skjønt jeg ikke rigtig ved, hvor jeg
skal søge det svage Punkt.

Fil. Hvad vil du, jeg skal gjøre? Har jeg ikke indrømmet en dobbelt
Tingenes Tilstand — en ektypisk eller naturlig, og en anden ai-ketypisk
og evig? Den første blev til i Tiden, den sidste har existeret fra
Evighed i Guds Bevidsthed1). Er det ikke i god Overensstemmelse med
Teologernes almindelige Anskuelser? Eller fordres der mere end dette
for at forstaa Skabelsen? Men du har en Anelse om en eller anden særlig
Forskjel, skjønt du ikke ved, hvori den bestaar. For nu ganske at
fjerne al mulig Frygt og Ængstelse skal du bare betænke dette ene
Punkt. Enten er du ikke istand til at forstaa Skabelsen, det samme,
hvilken Hypotese du vælger, og isaafald er der jo ingen Grund til Klage
eller Uvilje mod nogen enkelt Teori i den Henseende, eller saa er du
istand til at forstaa den, og da kan du lige godt bygge paa mine
Grundsætninger, naar det hele altsaa vedbliver at være lige
forstaaeligt som før. Jeg har hele Tiden givet dig frit Spillerum for
al fornuftig Tænkning og Fantasi. Hvad du end derfor, enten middelbart
eller umiddelbart, opfatter gjennem dine Sanser eller ved
Fornuftslutning ud fra dine Indtryk, og hvadsomhelst du kan iagttage,
tænke dig eller forstaa, vedbliver fremdeles at være som før. Hvis
altsaa det Begreb, du har om Skabelsen efter andre Hypoteser, er
forstaaeligt, saa er det det ogsaa ifølge min; er det ikke
forstaaeligt, saa tror jeg ikke, det idetheletaget er noget fornuftigt
Begreb, og da er der intet tabt med det. Thi det synes mig fuldkommen
klart, at Antagelsen af Materien, d. v. s. af noget, der er fuldkommen
ukjendt og uforstaaeligt, ikke kan tjene til at gjøre os nogetsomhelst
begribeligt; og jeg haaber derfor, det ikke behøver at bevises for dig,
at hvis Materiens Existens ikke gjør Skabelsen forstaaelig, saa kan
Skabelsens Ufor-staaelighed ikke være nogen Grund mod Materiens
Ikketilværelse.

Hyl. Jeg faar bekjende, Filonous, at du næsten har overbevist mig med
Hensyn paa Skabelsen.

Fil. Jeg vilde gjerne vide, hvorfor du ikke er helt overbevist. Du
snakker om en Strid mellem den mosaiske

') Sml. Sir is, seet. 347—349.— 99 —

Beretning og Immaterialismen, men du ved ikke, hvori den bestaar. Er
der Mening i det, Hylas? Kan du vente, at jeg skal løse en Vanskelighed
uden at vide, hvori den bestaar? Men for ikke at tale mere om det,
maatte man ikke tro, naar man hører paa dig, at der ikke er nogen Strid
mellem Materialisternes Anskuelser og de hellige Skrifter.

Hyl. Jo.

Fil. Skal man forstaa den historiske Del af Bibelen paa en jevn,
ligefrem Maade, eller skal den opfattes dybsindig og metafysisk?

Hyl. Naturligvis skal den forstaaes ganske ligefrem.

Fil. Naar Moses taler om Urter, Jord, Vand o. s. v. som noget, der er
skabt af Gud, tror du da ikke, at disse Ord i enhver ufilosofisk Læsers
Sind fremkalder Billedet af de almindelige sanselige Ting, vi kjender?

Hyl. Jeg kan ikke tro noget andet.

Fil. Og maa man ikke ifølge Materialisternes Lære frakjende alle
Forestillinger eller gjennem Sanserne opfattede Ting virkelig
Tilværelse?

Hyl. Det har jeg allerede erkjendt.

Fil. Skabelsen var altsaa efter dem ikke en Skabelse af sanselige Ting,
der blot har en relativ Tilværelse, men af visse ukjendte Væsener, som
har absolut Tilværelse, i hvilke Skabelsen kunde finde sin Afslutning?

Hyl. Ja.

Fil. Er det da ikke aabenbart, at Materiens Forfægtere rent forandrer
den tydelige ligefremme Mening af Mose Ord, hvormed deres egne Begreber
er absolut uforenlige, og i Stedet paatvinger os noget helt ukjendt,
der er lige ubegribeligt for dem selv som for mig?

Hyl. Jeg kan ikke modsige dig.

Fil. Moses fortæller om en Skabelse. Og paa ingen Maade nogen Skabelse
af ukjendte Væsenheder, Aarsager af anden Rang eller Underlag, men af
sanselig haandgribelige Ting. Du maa først bringe dette i Samklang med
dine Begreber, før du venter, at jeg skal kunne forsone mig med dem.

Hyl- Jeg ser, du forstaar at bruge mine Vaaben mod mig selv.

Fil. Saa var det den absolute Tilværelse — maa jeg spørge, om der
nogensinde er blevet udtænkt et saa magert Begreb? Noget saa abstrakt
og ubegribeligt, at du aaben-- IOO —

lyst har tilstaaet, at du ikke kunde forstaa det endsige forklare noget
med det. Men sæt nu, vi indrømmer Materiens Existens og tilstaar, at
Begrebet absolut Tilværelse er klart som Dagen, maa jeg saa spørge, om
Skabelsen bliver mere trolig derfor? Har ikke tvertimod dette Begreb
til alle Tider forsynet Ateister og vantro med de mest overbevisende
Grunde mod en Skabelse? At en materiel Substans, der har absolut
Tilværelse udenfor tænkende Væseners Bevidsthed, skulde være blevet
frembragt af intet paa det blotte Bud af en Aand, er blevet anset for
saa stridende mod al Fornuft og saa umuligt og meningsløst, at ikke
alene de mest berømte af de gamle, men ogsaa forskjellige nyere kristne
Filosofer har anseet Materien for lige evig og oprindelig som Gud. Læg
dette sammen og sig saa, om Materialismen gjør Folk tilbøielige til at
tro paa, at Tingene er skabte eller ikke.

Hyl. Jeg skal indrømme, Filonous, at jeg ikke har nogen Tro derpaa.
Dette med Skabelsen er den sidste Modgrund, jeg kan tænke mig, og jeg
maa indrømme, den er blevet lige godt gjendrevet som alle de andre. Der
er nu ikke andet tilbage end en vis uforklarlig Uvilje, der endnu
sidder i mig, mod dine Meninger.

Fil. Naar en Mand, uden at han ved hvorfor, stirrer sig blind paa en
Side af en Sag, tror du da, at det kan være noget andet end en Følge af
Fordom, der aldrig undlader at følge gamle indgroede Meninger? I den
Henseende har unægtelig Troen paa Materien meget forud for den modsatte
Mening hos Folk, der har nydt en lærd Opdragelse.

Hyl. Det forholder sig vistnok saa, som du siger.

Fil. Lad mig derfor som en Modvægt mod disse Fordomme faa Lov at
fremholde de store Fordele, der følger af Troen paa Immaterialismen
saavel for Religionen som den menneskelige Videnskab. Er det ikke S
2L&J cit Guds Tilværelse og Sjælens Udødelighed, disse to store
Hovedpunkter i vor Tro, er bevist paa den klareste og mest indlysende
Maade? Og naar jeg siger Guds Tilværelse, mener jeg ikke en
hemmelighedsfuld almindelig Aarsag, som vi ikke har noget Begreb om,
men Gud i Ordets strengeste og alleregentligste Forstand, et Væsen,
hvis aandelige Egenskaber, Allestedsnærværelse, Styrelse og Opholdelse,
Alvidenhed, Almagt og Godhed er ligesaa iøinefaldende som desanselige
Tings Tilværelse, hvorpaa der — til Trods for alle Skeptikeres
spidsfindige Paafund og affekterte Dybsindighed — ikke er større Grund
til at tvile end paa vor egen Tilværelse. Saa har vi Videnskaben:
hvilke Vanskeligheder, Dunkelheder og Modsigelser har ikke Troen paa
Materiens Existens ført Menneskene ind i! Paastaar de ikke — jeg skal
for Øieblikket forbigaa de utallige Stridsspørgsmaal angaaende dens
Udstrækning, Kontinuitet, Ensartethed, Tyngde, Delelighed o. s. v. —,
at de kan forklare alt ved Legemer, som virker paa hverandre ifølge
Bevægelsens Love? Og saa er de ikke istand til at forstaa, hvordan et
Legeme kan sætte çt andet i Bevægelse. Men sæt nu, vi indrømmer, at det
ikke er vanskeligt at forene Begrebet om en træg Materie med Aarsag
eller forstaa, hvorledes en Egenskab kan gaa over fra et Legeme til et
andet, har de da kanske med alle sine forvredne Tanker og forbusende
Hypoteser drevet det til at frembringe paa mekanisk Vei et Dyreeller
Plantelegeme? Kan de ved Hjælp af Lovene for Bevægelsen forklare Lyd,
Smag, Lugt, Farver eller Naturens Regelbundethed? Har de med sine
mekaniske Love kunnet forklare, hvordan selv de mindste Dele af Verden
er nøiagtig afpassede og indrettede i Overensstemmelse med alt andet?
Men naar vi lader ude af Betragtning Materien og de materielle Aarsager
og blot holder os til den fuldkomne Aands Kraft, hvor bliver da ikke
Naturens Verker lette at forstaa? Da bliver Tingene, (the phenomena)
blot Forestillinger, og Gud er en Aand, medens Materien er et
ikke-tænkende, ikke-sansende Væsen. Kan man bevise, at der i den første
Aarsag bor en uendelig Kraft, saa har vi jo i Gud dette almægtige
Væsen, medens Materien er en træg Masse. Og er der i alle Ting en
saadan Orden, Regelmæssighed og Fornuft, at man aldrig tilfulde kan
beundre dem, saa ved vi, at Gud er uendelig vis og forsynlig, medens
Materien er blottet for al Evne til fornuftig Plan og Beregning. Dette
maa sandelig siges at være store Fordele for den mekaniske Forklaring
af Fænomenerne. Ikke at tale om, at Følelsen af, at Gud er fjernt
borte, naturlig frister Menneskene til en Efterladenhed i deres Moral,
som de vel vilde vogte sig for, hvis de ansaa ham for umiddelbart
nærværende og virkende paa deres Aand uden Materien eller ubevidste
sekundære Aarsager som Mellemled. Og saa i Metafysiken, hvilke
Vanskeligheder med alle disse abstrakte- 102 -

Entiteter, substantielle Former, hylarkiske Principer, plastisk Natur,
Substanser og Akcidenser, Individuationsprincip, Materiens mulige
Tænke-Evne, Forestillingernes Oprindelse, hvordan to indbyrdes
uafhængige Substanser saavidt forskjellige som Materie og Aand kan
virke paa hverandre — Vanskeligheder og uendelig indviklede
Undersøgelser, vi allesammen undgaar ved blot at antage Tilværelsen af
Aander og Forestillinger. Ogsaa Matematiken bliver meget klarere og
lettere, hvis vi tænker bort de udstrakte Tings absolute Tilværelse, da
de mest stødende Paradoxer og indviklede Problemer i denne Videnskab
følger af Læren om den uendelige Delighed af det endelige Rum, hvilken
Lære igjen er grundet paa Hypotesen om Materiens Existens. — Men
hvorfor holde sig til de enkelte Særvidenskaber? Er ikke Bekjæmpelsen
af al Videnskab, de gamle og nyere Skeptikeres Vanvid, bygget paa samme
Grund? Eller kan du skaffe tilveie saa meget som en Grund mod de
materielle Tings Virkelighed eller til Støtte for en Uvidenhedsteori,
der ikke gaar ud fra, at deres Virkelighed bestaar i en absolut ydre
Tilværelse? Thi ud fra en saadan Antagelse maa der indrømmes de
Indvendinger, der grundes paa Farveskiftet i en Dues Hals eller Aarens
brudte Udseende i Vandet, en vis Vægt. Men disse og lignende
Indvendinger bliver til intet, naar vi bare ikke paastaar, at de ydre
Grundformer har absolut Tilværelse, men lægger Tingenes Virkelighed
over i Forestillingerne, som er flygtige og foranderlige, og dog ikke
skifter rent tilfældig, men ifølge faste Love. Thi derpaa hviler den
Tingenes Sandhed og Bestandighed, der danner det sikre Underlag for
alle Livets Fænomener og skiller det virkelige fra Fantasiens
forvirrede Syner1).

Hyl. Jeg er aldeles enig i, hvad du nu har sagt; intet kan mere friste
mig til at slutte mig til dine Meninger end de Fordele, jeg ser, de
fører med sig. Jeg er af Naturen doven, og din Teori vilde virke som en
storartet Hjælp i Retning af at forkorte Kundskabstilegnelsen. Hvilke
Tvil og Hypoteser, hvilke Labyrinter af Vanskeligheder, hvilken Masse
Strid og hvilket bundløst Dyb af falsk Lærdom

') Sml. Principles of Human Knowledge, seet. 28—42 og Sir is, seet.
294—297, 300-318, 335, 359—365-— io3 —

vilde ikke kunne undgaaes blot ved at antage denne Teori om
Immaterialisme!

Fil. Er der saa mere at gjøre? Du vil kanske huske, at du lovede at
antage den Mening, der ved nøiere Granskning vilde vise sig mest
tiltalende for den sunde Menneskeforstand og længst borte fra
Skepticismen. Og det er efter din egen Tilstaaelse den Lære, der
benægter Materiens Tilværelse eller de materielle Legemers absolute
Existens. Men det er ikke alt; thi denne Teori er blevet bevist paa
mange forskjellige Maader og forfulgt ud i sine yderste Konsekvenser,
medens alle Indvendinger er gjendrevne — og da skulde jeg tro, at der
ikke kan gives et sterkere Bevis for dens Sandhed; eller er det muligt
at bære alle Sandhedens Kjendemærker og alligevel være falsk?

Hyl. Jeg erkjender mig for Øieblikket overbevist i alle Henseender. Men
hvilken Sikkerhed kan jeg have for, at jeg ogsaa for Fremtiden vil
komme til at give din Teori den samme Tilslutning, og at der ikke siden
skal dukke op nogen uanet Vanskelighed eller Modgrund?

Fil. Sig mig, Hylas, pleier du under andre Omstændigheder at
tilbageholde din Tilslutning til noget paa Grund af de Indvendinger
eller Vanskeligheder, der muligens siden vil komme for Dagen. Er de
Vanskeligheder, som hefter ved Læren om inkommensurable Størrelser,
Kontaktvinkelen, Kurvernes Asymptoter eller lignende store nok til at
bringe dig til at modsætte dig det matematiske Bevis? Eller vil du
tvile om Guds Forsyn, fordi om der kan være visse særskilte Ting, du
ikke kan faa til at harmonere med din Tro? Er der muligvis enkelte
Vanskeligheder ved Immate-rialismen, saa er der paa den anden Side
ligefremme og tvingende Beviser for den. Men for Materiens Tilværelse
er der ikke et eneste Bevis, derimod er der en hel Del uovervindelige
Grunde imod den. Hvor er dog de umaadelige Vanskeligheder, du taler om?
Ak, du ved ikke, hvor eller hvad de er, de er bare noget, som muligvis
kan komme for Dagen siden. Er det en tilstrækkelig sterk Grund til at
tilbageholde din fulde Tilslutning, saa kan du aldrig antage en
Sætning, den være aldrig saa klart eller uigjendrivelig bevist, og
aldrig saa fri for Undtagelser,

Hyl. Du har overbevist mig, Filonous.

Fil. Men for nu yderligere at styrke dig mod alle fremtidige
Indvendinger og Tvil, vil jeg blot bede dig betænke, at— io4 —

det, som staar lige skarpt mod to modsatte Meninger, ikke kan være
Bevis mod nogen af dem. Naar der derfor viser sig en Vanskelighed, skal
du prøve, om du kan løse den ved Hjælp af den materialistiske Hypotese.
Lad dig bare ikke narre af Ord, men fordyb dig i dine egne Tanker. Og
kan du ikke løse den lettere ved Hjælp af den materialistiske
Forklaring, er det klart, at det ikke er nogen Grund mod
Immaterialismen. Havde du gaat frem efter denne Regel, kunde du
sandsynligvis sparet dig dine mange Indvendinger; thi du kan ikke pege
paa en af disse Vanskeligheder, som kan løses ved at antage Materiens
Tilværelse, eller som ikke bliver endnu uforstaaeligere ud fra denne
Hypotese og saaledes snarere taler mod end for den. Ved hvert enkelt
Punkt skulde du betænke, om Vanskelighederne har sin Grund i Materiens
Ikketilværelse. Og hvis det ikke er Tilfældet, kunde du lige godt
argumentere fra Rummets uendelige Delelighed mod den guddommelige
Forudviden som benytte denne Vanskelighed til at angribe
Immaterialismen med. Men hvis du husker tilbage, tror jeg, du vil
finde, at det ofte, om ikke altid, har været Tilfælde. Ligeledes skulde
du vogte dig for at slutte i Ring. Man siger, at de ukjendte Substanser
heller burde ansees for virkelige Ting end Forestillingerne; og hvem
kan vide, om ikke den ubevidste ydre Substans ikke kunde spille en
Rolle med som Aarsag eller Redskab ved vore Forestillingers Opstaaen?
Men det e* jo det samme, som at gaa ud fra, at der gives saadanne ydre
Substanser. Og det er jo at forudsætte alt det, hvis Existens vi er
uenige om. Men fremfor alt skulde du vogte dig for den almindelige
Sofisme, der kaldes igno-ralio elenchi (Ignoreren af Modbeviset). Du
har talt, som om du troede, jeg hævdede de sanselige Tings
Ikketilværelse, medens Sandheden er, at ingen kan være sterkere
overbevist om deres Tilværelse end jeg, og det er dig, som tviler eller
rettere faktisk benægter deres Tilværelse. Alt, som kan sees, føles,
høres eller paa nogen Maade opfattes gjennem Sanserne, er ifølge mine
Grundsætninger virkelige Ting. Men det er de ikke efter dine. Husk paa,
at den Materie, du hævder, er et ukjendt noget om det da kan kaldes
noget, der er ganske berøvet alle sanselige Egenskaber og hverken kan
opfattes gjennem Sanserne eller begribes af Tankerne. Husk paa, at jeg
siger, der ikke gives nogen Ting, som er haard eller blød, varm eller
kold,— io5 —

blaa eller hvid, rund eller firkantet o. s. v.; thi jeg paastaar, at
intet saadant er til. Men naturligvis nægter jeg disse Tings Tilværelse
uden forsaavidt de existerer som opfattede gjennem et eller andet
Væsens Sanser, eller at de har sin Tilværelse udenfor en
hvilkensomhelst Bevidsthed. Tænk paa dette og hold din Opmærksomhed
fæstet paa alle disse enkelte Ting. I modsat Fald vil du ikke kunne
forstaa Spørgsmaalets Natur, og da vil dine Indvendinger altid forfeile
Maalet, og istedenfor at ramme mine Grunde blot falde tilbage paa dine
egne, hvad der mer end engang har hændt.

Hyl. Jeg maa virkelig tilstaa, Filonous, at der er intet, der mere
synes at have hindret mig i at erklære mig enig med dig end dette, at
jeg har taget Feil af Spørgsmaalets Natur. Da du nægtede Materiens
Tilværelse, var jeg først fristet til at tro, du fornægtede de Ting, vi
ser og føler, men ved nøiere Eftertanke finder jeg, at det er der ingen
Grund til at tro. Hvad synes du derfor, om vi beholdt Ordet Materie og
anvendte det paa de sanselige Ting? Det kan gjøres uden nogen
Forandring i din Tankegang, og tro du mig, det vilde være et Middel til
at gjøre den mere tiltalende for enkelte Mennesker, der mere stødes
over et nyt Ord end over en Forandring i Mening.

Fil. Med største Fornøielse. Behold Ordet Materie og betegn dermed de
sanselige Ting, naar du absolut vil det. Men du maa ikke tillægge dem
nogen Tilværelse udenfor Bevidstheden. Jeg agter aldrig at trætte med
dig om Ord. Materie eller materiel Substans er Betegnelser, som
Filosoferne har indført, og naar de bruges af dem, udtrykker de en Art
uafhængig Selvstændighed eller en Tilværelse, der er udenfor
Bevidstheden. Men almindelige, jevne Folk bruger aldrig disse Ord,
eller hvis de nogensinde benytter dem, er det for at betegne de
umiddelbare, sanselige Ting. Man skulde derfor tro, at Ordet Materie
aldrig vilde savnes i Dagligtalen, saalænge Navnene paa de enkelte
Ting, tilligemed Udtrykkene sanselig, Substans, Legeme, Stof og
lignende beholdes. Og i den filosofiske Diskussion synes det at være
heldigst aldeles at lade være at bruge det, eftersom der maaske ikke er
noget, der mere har begunstiget og udviklet Menneskenes fordærvelige
Hang mod Ateismen, end Brugen af dette almindelige, mangetydige Ord.

Hyl. Godt, Filonous, men siden jeg nu er saa rimelig,— io6 —

at jeg opgiver min Anskuelse om en ikke-tænkende Substans udenfor
Bevidstheden, synes jeg ikke, du burde nægte mig den Gunst at bruge
Ordet Materie, som det behager mig, og dermed betegne en Samling
sanselige Egenskaber, der blot existerer indenfor Bevidstheden. Jeg
tilstaar aabent, at der i strengeste Forstand ikke gives nogen anden
Substans end Aand. Men nu har jeg saa længe været vant til at bruge
Ordet Materie, at jeg ikke ved, hvordan jeg skal kunne undvære det. At
sige, at der ikke findes Materie i Verden, støder mig fremdeles sterkt,
naar dermed menes en ikke-tænkende Substans, existerende udenfor
Bevidstheden. Men menes der med Materie en sanselig Ting, hvis
Tilværelse bestaar i Væren for Bevidstheden, da er der Materie til. Den
Skjelnen giver nemlig Sagen et helt andet Udseende, og man vil meget
hurtig kunne gaa med paa din Mening, naar det tages paa den Maade. Thi,
naar alt kommer til alt, saa er Striden om Materien i strengeste
Forstand noget, der udelukkende vedrører dig og Filosoferne, hvis
Principer jeg maa erkjende ikke paa langt nær er saa naturlige eller
saa meget stemmende med almindelig sund Menneskeforstand og den hellige
Skrift, som dine. Der er intet, vi ønsker os eller skyr, uden at det
enten bidrager til vor Lykke eller Ulykke. Men hvad har Lykke eller
Ulykke, Glæde eller Sorg, Lyst eller Smerte at gjøre med den absolute
Tilværelse eller med ukjendte Væsenheder, der ikke staar i noget
Forhold til os r Det er klart, at Tingene angaar os blot forsaavidt som
de er glædelige eller ulykkebringende, og de kan ikke glæde eller
bedrøve os, uden naar de opfattes af vore Sanser. Forøvrigt har vi
intet at gjøre med dem og kan lade Tingene være for det, de er.
Alligevel er der noget nyt i denne Lære. Det er klart, at jeg ikke nu
tænker som Filosoferne, men heller ikke er jeg enig med den almindelige
Hob. Og jeg skulde derfor have Lyst til at vide, hvordan Sagen stiller
sig i denne Henseende og rigtig nøiagtig faa Greie paa, hvad du har
lagt til eller forandret i mine tidligere Anskuelser.

Fil. Jeg har ikke til Hensigt at bygge op nye Meninger. Mine
Bestræbelser gaar blot i Retning af at sammenbinde og stille i et
klarere Lys en Sandhed, som før var delt mellem Folket og Filosoferne.
De første mener nemlig, at det umiddelbart opfattede er de virkelige
Ting, og de sidste, at det umiddelbart opfattede er Forestillinger, der
blot er tilfor Bevidstheden. Disse to Anskuelser udgjør forenede
Kjernen i det, jeg hævder.

Hyl. Jeg har længe havt Mistillid til mine Sansers Udsagn, og det
syntes mig, at jeg saa Tingene i Taage og gjennem skuffende Glas. Nu er
Glassene borte, og et nyt Lys er gaat op for min Forstaaelse. Jeg er
klart overbevist om, at jeg ser Tingene i deres oprindelige Skikkelse
og plager mig ikke længer med Tanken paa deres ukjendte Natur eller
absolute Tilværelse. Dette er mit Standpunkt for Øieblikket, skjønt jeg
endnu ikke rigtig kan overskue den Udvikling, der har bragt mig dertil.
Du begyndte med de Grundsætninger, som Akademikerne og Cartesianerne
almindelig hylder, og længe saa det ud, som om du hævdede deres
filosofiske Skepticisme, og saa viser det sig tilslut, at dine
Resultater staar i ligefrem Strid med deres.

Fil. Du ser Vandet derborte i Fontænen, Hylas, hvordan det drives ret
op i Luften til en vis Høide og saa bøies og falder tilbage ned i
Bassinet — og saavel dets Stigning som Fald er en Følge af den samme
ene Lov, nemlig Tyngden. Paa samme Vis bringer de Grundsætninger, der
ved første Blik leder til Tvil, os tilbage til den sunde
Menneskeforstand, naar de forfølges til et vist Punkt.

